
PREFACE  TO  THE  FIFTH  EDITION. 


It  is  now  twenty-eight  years  since  the  fìrst 
edition  of  these  Poerns  was  laid  before  the 
public.  Since  that  time,  three  other  editions 
have  been  exhansted ;  and  as  the  Anthor  still 
finds  that  there  is  a  demand  for  them,  (although 
six  thousand  copies  have  been  already  circu- 
lated,)  he  hopes  that,  in  some  measure,  they 
have  been  found  beneficial  to  the  spiritual 
interests  of  many.  Under  this  impression,  he 
has  great  pleasure  in  sending  forth  this,  the 
fifth  edition,  carefully  revised,  and  consider- 
ably  enlarged.  If,  by  the  Divine  blessing,  they 
edify,  direct,  and  comfort  those  who  take  the 
statutes  of  the  Lord  to  be  their  song  in  the 
house  of  their  pilgrimage  ;  and  if,  by  the  same 
blessing,  they  be  the  means  of  turning  sinners 

from  the  error  of  their  ways,  awakening  the 

careless,  and  directing  the  weary  and  heavy 
laden  to  the  Lamh  of  G-od  :  if  such  be  their 
effect,  the  desire  of  the  Author  will  be  abun- 
dantly  realized. 

PETEE  GEANT. 


Strathspey,  September  6,  1837. 

PREFACE  TO  THE  SIXTH  EDITION. 

In  this  enlightened  age,  it  is  an  aeknowledged 
principle,  that  no  religion  should  be  forced  on 
any  people  ;  that  the  snpply  shonld  be  accord- 
ing  to  the  demand.  As  far  as  I  know,  I  am 
not  transgressing  this  rule,  by  puhlishing  an- 
other  edition  of  my  Gaelic  Poems.  The  fifth 
edition  has  been  sold  off  in  a  short  time, 
although  it  was  large  ;  but  from  the  fìne  paper, 
and  the  neat  manner  in  which  the  book  was 
bound  up,  with  a  portrait,  the  proprietor 
required  a  price  which  put  it  out  of  the  reach 
of  some  poor  people  to  buy  them.  Finding 
that  there  is  still  a  great  demand  for  them,  the 
sixth  edition  is  now  published  in  a  cheap  form, 
so  that  most  of  the  poor  Highlanders  may  buy 
copies  for  themselves,  and  that  those  who 
cannot,  may  be  supplied  gratis  by  their  rich 
neighbours,  who  wish  to  see  the  poor  rich  in 
faith,  and  partakers  of  the  unsearchable  richea 
of  Christ. 


Vlll  PREFACE. 

Since  the  last  edition  was  published,  several 
pious  young  men  bave  made  an  effort  to  bring 
tbe  knowledge  of  salvation  to  tbe  long-neglected 
Higblanders,  in  a  similar  manner.  Instead  of 
being  envious,  I  bope  I  can  say,  like  Moses,  I 
wisb  tbat  all  tbe  Lord's  people  were  propbets. 
I  would  wisb  by  all  means  to  encourage  tbem : 
yet  tbere  is  room — mucb  land  yet  to  be  pos- 
sessed.  I  would  say  to  tbe  Lord’s  people  of 
ali  denominations,  wbo  bave  been  praying  and 
using  means  to  enlighten  the  dark  places  of 
Scotland:  Bretbren,  be  not  weary  in  well-doing; 
your  labour  bas  not  been  in  vain  in  tbe  Lord  ! 
I  can  testify,  from  personal  knowledge,  tbat  a 
wonderful  reformation  bas  taken  place  on  tbe 
manners  and  morals  of  the  people  in  general ; 
besides,  I  bope  many  are  truly  converted. 
Tbat  your  efforts  may  never  cease,  till  all  sball 
know  tbe  Lord,  from  tbe  least  to  tbe  greatest, 
is  tbe  prayer  of  your  well-wisber, 

P.  Gi. 


Strathspey,  July ,  1842. 

CREIDDIH  DHAOIN  TAGHTE  DHE. 

’S  e  creidimh  Dhe  their  iad  rium  san  tir  so, 

’S  tha  snil  ro-glieur  agam  anns  an  fhirinD, 

’S  na  shiubhlas  buan  ann  mo  cheumaibh  buadhach, 
Bithidh  gaol  an  Uan  ac',  bithidh  buaidh  a's  sith  ac’. 

’S  mise  bheir  dhaibh  eolas  air  meud  a  ghaoilsan. 
Chunnaic  mise  Iehobhah  ’nuair  rinn  e  an  saoghal, 
Chunnaic  mi  Adhamh  a’s  Eubha  sa  gharaidh, 

’S  an  cruth  cho-aluinu  le  rnais’  na  Daomhachd. 

Ach  thainig  Satan  an  Nathair  lubach, 

A’s  mheall  e  Eubha,  a’s  dhall  e  snilean, 

Chunnaic  mi  Eubha  a’  toirt  nuas  nan  geugan, 

’S  dh'ith  iad  le  cheile  do’n  mheas  bha  ciurrail. 

Dh’ith  iad  le  cheile,  ’s  thug  sud  am  bas  orra, 

’S  tha  garaidh  Edein  dhaibh  nis  mar  fhasach. 

Chaill  iad  iomhaigh  a’s  gloir  na  Diadhaidheachd, 

A’s  dh’fhas  iad  cianail  dh'easbhuidh  laithreachd. 

Chunnaic  mi  ruisgte  iad  measg  craobhan  a  gharaidh 
’S  iad  strith  ri  currachd  chuir  air  an  naire, 

Ach  c’aite  an  d’theid  iad  bhon  t-suil  do  ’n  leir  iad 
’S  mo  thruaigh  leir  gun  do  chaill  iad  dh’  fhabhoir. 

Ach  dh’eirich  grian,  ’s  thainig  la  nan  gras  orr’, 

A’s  dh’eigh  an  Traith  c’aite  am  bheil  thu  Adhamh, 
Thig  nis  a’m’  fhiannuis  ’s  mo  ghaol  gu  siorruidh 
Is  feuchidh  mi  rian  leis  am  bi  thu  tearuinte. 

Oir  eiridh  slanaighir  dheth  ’n  t-sliochd  aig  Eubha, 

’S  bithidh  buaidh  gu  brath  leis  gach  taobh  a  theid-  e, 

’S  e  chlaoidheas  Satan  ’s  bithidh  cheann  fo  shailtean 
’S  bith’  shluagh  leis  tearruint  ’s  gum  paidh  e  an  eirig 

Chunna  mi  Abel  toirt  suas  na  h-iobairt, 

Ni  b’fhearr  na  Cain  ’s  bha  obair  fireant’, 

Bha  chreidimh  slainteil  ’s  bha  an  Ti  a’s  airde 
Toirt  fiannuis  dha  gun  robh  e  na  fhirean. 

Chnnna  mi  Enoch  air  steidh  na  firinn, 

Bha  creidimh  Dhè  aig  ’s  bha  cheumain  direach, 

’S  le  carbad  slaint  chaidh  e  suas  gu  Parras, 

’S  cha  do  bhlais  e  bas  anns  an  tir  so. 

Chunna  mi  Noah  san  Airce  ’s  e  duinte  ann, 

’S  an  tuil  ga  dortadh  air  sluagh  gun  churam, 

Ghlac  eagal  trath  e  on  chreid  e  an  t-Ard-Righ, 

’S  thainig  am  bas  ’nuair  bha  cach  gun  suil  ris. 

Chunna  mi  Abraham  a’s  dh’fhag  e  an  tir  aige, 

’S  na  choigreach  dh’fhas  le  gradh  na  firinn, 

Bha  chreidimh  laidir,  ’s  bha  shuil  ri  Parras 
’S  ’nuair  fhuair  e  an  aithne,  cha  da  chaoin  e  Isaac. 

Chunna  mi  jlaois  a’  dol  sios  do  an  Eiphit 
Do’n  t-sluagh  thoirt  saorsa  ’s  bha  ’n  gairdean  treun  leis, 
Thug  e  mach  le  buaidh  as  an  daorsa  chruaidh  iad 
’S  Pharaoh  ’s  a  shluagh,  anns  a  chuan  gun  eiridh. 

Chunna  mi  an  t-saorsa  tliug  a  ghairdean  treun  dhaibli, 
’S  chuala  mi  ghaoir  a  bha  an  tir  na  h-Eiphit, 

’Nuair  shaor  e  shluagb,  a’s  le  fuil  an  Uain  sin, 

’S  an  t-aingeal  buadhach  a’  sgrios  nan  ceud-ghin. 

Chunna  mi  an  sluagh  ud  dol  sios  do’n  fhasaeh, 

*S  chunna  mi  uamhasan  beinn  Shinai, 

’S  tha  gaoir  mo  chluaise  leis  gach  mallachd  chual’  mi, 
Air  an  t-shluagh  sin  nach  gluais  na  aitheantean. 

Chunna  mi  Israel  a’  tional  Manna, 

’S  a’g  ol  do’n  fhior  uisge  on  charraig  aluinn, 

’S  bu  shamhladh  firinneach  sud  air  Iosa, 

Cha  ghabh  e  sgios  a’  toirt  dhuinn  a  lanachd. 

Ach  theirigeadh  uine  domh  mo  thimchiol  Dhaibhidh, 
Mu  thimchiol  Shamuel  a’s  na  faidhean, 

Mu  Shamson  buadhach  a’s  Gideon  suairc  ud, 

A’s  Mnathan  uaisle  agus  sluagh  gun  aireamh. 

Chunna  mi  'ga’n  ruag’  iad  air  feadh  na  fasaich 
Le  acras,  fuachd,  agus  truaighean  gabhaidh, 

Bha  creidimh  beo  aca  ’s  bha  iad  an  dochas 
Aiseirigh  ghlormhor,  ’s  e  sud  a  b’f  hearr  leo. 

Ach  ruith  an  uine  a’s  dhlnthaich  tim  ruinn, 

’S  on  bha  mo  shuil-sa  ri  Fear-saoraidh  Israel, 

Chunna  mi  san  f  heol  e  a’s  fhuil  ga  dortadh, 

Is  fhuair  mi  trocair  le  gloir  na  h-iobairt. 

Chunna  mi  ainghlean  a  tighinn  an  nuas  leis, 

’S  an  ceol  b’aoibhinnean  ’s  bu  bhinne  chualas 
Toirt  sgeul  san  f  hasach  gun  d’  rug  san  stabul, 

An  leanabh  aillte  ud  a  b’  aluinn  buaidhean. 

Lean  mi  na  buachaillean  a  chual  an  sgeul  ud, 
b  nuair  shir  sinn  fhuar  sinn  e  ’n  sud  gun  eiridh, 

’S  gun  neach  na  choirsan  ach  Muire  a’s  Ioseph, 

’S  na  h-ainglean  glormhor  nach  d’  rinn  a  threigsinn. 

Thuig  mise  an  sgeul  ud  gun  d’  eirich  grian  oirn’, 

’S  chunna  mi  reult  anns  na  speurain  shios  ud, 

’S  daoine  glic  aig  eiridh,  ’s  lean  iad  an  reult  ud, 

’8  dh’aindeoin  Herod  thug  geill  mar  Dhia  dha. 

Chunna  mi  ’m  bas  tighinn  chur  sas  air  Herod, 

’S  cha  d’  f  huair  e  dail  ged  bu  laidir  treun  e, 

’S  thainig  Muire  a’s  loseph,  ’s  an  leanabh  ghormhor, 
Is  ghabh  iad  comhnuidh  an  tir  Iudea. 

’S  an  leanabh  dh’fhas  e  cho  dluth  ri  seudar. 

S  e  ann  am  fabhor  na  li-uile  creutair, 

’S  ’nuair  chual  e  Eoin  bhi  baisteadh  an  lordan 
Thainig  esa  g’a  dheon,  ’s  chaidh  e  tre  ua  cheum  ud. 

Thubhairt  Eoin  le  miorbhuill  am  bheil  thu  geilleadh 
Gu  tighinn  cho  iosal  fo  lamhan  creutair, 

Ach  ’s  e  thubhairt  Iosa  gach  x4ithne  san  fhirinn, 

’S  c-oir  dhuinne  striochdadh,  ’s  a  bhi  toirt  geil  da. 

Tha  an  aon  ghaoil  tighinn  nuas  a  Iordan, 

’S  an  spiorad  naomh  air  a’  gabhail  comhnuidh, 

’S  tha  an  guth  aig  eigheach  ’s  e  uan  Dè  e, 

’S  mo  thlachd  gu  leir  ann  se  thubhairt  Iehobhah. 

Chunna  mi  Satan  a’  tighinn  san  uair  sin, 

Ga  thoirt  do’n  fhasaic'h  churn  a  bhuairadh, 

Le  gloir  an  t-saoghail  tha  mealladh  dhaoine, 

Aeh  an  aon  naomh  ud  cha  d’thug  e  buaidh  air. 

Ged  ghabh  e  cleoc  fuil  a’s  feol  mar  dhaoine 
Chunna  mi  a  mhorachd  mar  ghloir  fear-saoraidh, 

Bha  cumhachd  Dhè  leis,  ’s  bha  gairdean  treun  aig, 
Os  ceaun  gach  creutair  bh’  anns  an  t-saoghal. 

ChunDa  mi  sa  gharaidh  e  is  anam  brouach, 

’S  a  chorp  ga  fhasgadh  a’s  fallus  mor  air, 

’S  chunua  mo  shuilean-s’  e  air  a  ghluinean, 

’S  e  gleachd.  an  urnuigh  ’s  an  cup  ri  ol  aig. 

’S  e  thubhairt  an  t-uan  ud  ri  Athair  glormhor, 

Tha  crith  a’s  uamhan  air  m’fhuil  a’s  m’f heoil  leis, 
Ach  so  is  aill  leam  mo  shluagh  bhi  tearruinte, 

A’s  ann  nan  aite  ni  mi  ’n  cupan  oì  as. 


13 


Chunna  mi  Iudas  a’  tighinn  gu  cealgach, 

’S  a  chogais  mhuch  e  le  gaol  an  airgid, 

’S  bha  cuideachd  mhòr  leis  a’s  esa  g'an  seoladh, 
Thug  esa  a  phog  dha  ’s  chaidh  iad-sa  air  falbh  leis. 

Lean  mis  do’n  chuirt  e  gu  talla  Heroid, 

’S  an  sluagh  a  bruchdadh  mach  ceus  e,  ceus  e, 

’S  thug  Pilat  binn  mach  chum  a  dbiteadh, 

’S  a  chogais  ’g  innseadh  nach  d’rinn  e  eucoir. 

Ach  ’s  ann  a  dhit  iad  le  fiannuis  bhreig  e, 

’S  bha  esa  co  mhin  cha  d’-fhosgail  e  bheul  rìubh, 

’S  lean  mis’  on  chuirt  e  ’s  iad  falbh  gu  dluth  leis, 

’S  e  fèin  a’  giulan  a  chranna-ceusaidh. 

’S  ’nuair  chaidh  iad  suas  leis  do  sliabh  Chalbhai’i, 
Chunnaic  ’s  chual  a  mi  fuaim  nan  tairnean 
G’an  cuir  an  sas  ann  na  chas  ’s  na  lamh-san, 

’S  an  t-shleagh  an  sas  ann  a’s  latha  garbh  aig. 

’S  ’nuair  thog  iad  suas  eadar  talamh  ’s  neamh  e, 
Thionail  a’  sluagh  chum  an  t-uan  a  reubadh, 

’S  bha  deamhna  ’n  toir  air,  o  ait  na  doruinn, 

’S  chaidh  an  fhearg  a  dhortadh  le  Athair  fein  air. 

’S  an  cupan  dh’ol  e  an  ait  a  shluaigh  as, 

S  na  h-uile  doruinn  bha  dhaibh-san  dualach, 

A’s  ’s  ann  a  dh’eigh  e’s  na  piantaibh  geur  ud, 

Mo  thriath  na  treig  mi  ’s  an  cath  cho  cruaidh  ann. 

Faic  neul  a  bhais  nis  tighinn  air  a  ghruaidhean, 
Theich  a  chairdean  ’s  tha  cach  air  suarach  ; 

Ach  bha  mo  shuilean-s’  air,  a's  lean  mi  dluth  ris, 
Gus  na  dhun  iad  uam  ann’s  an  uaigh  e. 

Chunna  mi  ’nuair  dh'eigh  toirt  suas  an  ’deo  e, 

’S  thuig  mi  an  sgeul  gu'm  ’b  e  Dia  ’s  an  fheoil  e, 

Na  creagan  reub  iad  ’s  na  mairbh  aig  eiridh 
S  a  ghrian  ’s  na  speurain  a’  cur  culaidh  bhroin  oire. 

Ach  gìieill  am  bas  a’s  cho  do  chum  an  uaigh  e, 

’S  mar  ghaisgeach  laidir  ’s  ann  thug  e  buaidh  leis, 

’S  chunua  mi  gun  dail  e  dol  suas  gu  Parras, 

’S  fear  tagraidh  ard  ann  an  ait  a  shluaigh  e. 

’S  air  a  chrann  ’nuair  bha  fhuil  ga  dortadb, 

’Sheall  e  nall  ’s  thug  e  sealladh  mor  orm, 

’S  their  leam  gun  d’  eigh  e,  stusa  rinn  mo  cheusadh, 
’S  tu  rinn  mo  reubadh  a’s  m’  fhuil  a  dhortadh. 

’S  ann  chum  do  shaoradh  thainig  am  bas  orm. 

On  thug  mi  gaol  dhuit  chum  do  thearnadh, 

A’s  tha  mo  dhuil  nacli  dean  thu  mo  dhiultadh, 

Gu'm  bi  do  shuil  rium,  ’s  nach  dean  thu  m’  aicheadh. 

’S  mu  bhitheas  an  saoghal  na  buairean  Shatan, 

Ga  ’d  thoirt  a  thaobh  gus  am  fuaraich  gradh  dhomh, 
Teich  as  gu  dluth  mu’n  dean  sud  do  chiurradh, 

’S  gabh  beachd  as  ur  do  na  lotain  bais  so. 

r  — 

Dh’  fharaich  mi  saorsa  tighinn  orm  san  uair  sin 
’S  dh’  fharaich  mi  ghaol  a  dol  feadh  mo  bhuaighean, 
’S  chuir  mise  mo  dhocas  na  fhuil  chaidh  dhortadh 
’S  bi  mise  ri  m’  bheo  tuille  deanamh  luaidh  air. 

Oir  tha  mi  ’n  dochas  gun  eirich  mo  shaoghaf^ 

Gu  ’m  bi  mi  beo  leis,  ’s  gu’n  d’  thoir  mi  gaol  da, 

’S  gu’n  iarr  mi  seoladh  uaith  chum  a  ghloireach, 

’S  gu’m  faigh  mi  treorach  an  spiorad  naomh  uaith, 

Se  m’  urnuigh  an  comhnuidh  airson  an  t-saoghail, 

Gu  ’m  faigh  iad  eolas  air  an  neach  a  shaor  mi, 

An  sin  chi  iad  fhein  e  gur  fior  an  sgeul  e, 

’S  mar  creid  iad  fhein  e  gu  ’m  bi  e  daor  dhaibh. 

’S  tha  mise  an  dochas  gun  caith  mi  siorruidheachd, 

An  leith  ri  ’mhorachd,  ’s  a  gbnuis  mar  glirian  dhomh, 
’S  gu  ’m  faic  mi  beo  ann  na  uile  ghloir  e, 

’S  mi  seinn  nan  orain  ’s  nach  fas  mi  cianail. 

*S  e  so  na  neimh  ris  am  beil  mo  dhochas, 

Far  am  bi  e  fèin  cha  bhi  bas  na  bron  ann, 

Far  am  bi  mi  naomh,  snamh  an  cuan  a  ghaoil-san, 
Slan  leis  an  t-saoghal  is  gach  ni  bha  ’n  toir  orm. 


ORAN  MO  LEÀNABH  OG. 

’S  leanabh  solasach  mi; 

Gle  og  chaidh  e  tim, 

Chaidh  mo  threorach  on  chich  do’n  uaigh, 

’S  ged  bu  ghoirid  mo  thim, 

Gabhail  fradharc  do’n  tir, 

’S  mor  th’  agam  ri  innse  do’n  t-sluagh. 

Nach  b’  e  an  teachdair’  gun  truas, 

A  thug  leis  mi  cho  luath, 

O’n  a  bhroilleach  ’s  an  d’  fhuair  mi  blas, 

’S  tliug  mi  do’n  bhanaltrum  fhuar, 

Kis  an  can  iad  an  uaigh, 

A’s  riamh  cha  b’  aithne  dhi  truas  na  blathas. 

Ged  bu  ghoirid  no  chuairt, 

Fhuair  mi  fradharc  car  uair, 

Gu’n  robh  am  peacadh  dhomli  dualach  og, 

’S  dh’aithneach  mise  gu  dearbh, 

Gu’n  robh  esa  na  ni  searbh, 

Toilltinn  mallachd  a’s  fearg  ro  mhor. 

Ged  nach  do  pheacaich  mi  riamh, 

Ann  an  cleachda  na’n  gniomh, 

Cha  deach  mi  seachad  gun  phian  a’s  bron, 
Thainig  puinsean  ’s  an  fhreumh, 

Ann  an  Adhamh,  ’s  an  Eubha, 

Euith  mar  phlaidh  anns  gach  geug  a’s  meoir. 

Ach  thainig  m’  Athair  le  truas, 

’S  thug  e  dhachaidh  rni  suas, 

Mu’n  gann  dh'fharaich  mi  truaigh  an  t-saoghail, 
’S  ghlan  iad  mi  am  fuil  an  Uain, 

’S  bitheadh  mi  sonadh  gu  buan, 

A’  snamh  tuille  an  cuan  a  ghaoil. 

Bha  mi  ’m  chadal  gu  bla, 

Ann  am  fasgadh  mo  Mhathar, 

Is  ga  mo  phasgadh  ’s  a  lamh  fo  mo  cheann, 

’Xuair  thainig  teachdair’  on  a  bhas, 

Thubhairt  gu'n  siubhlainn  gun  dail, 

*S  nach  robh  fuireacb  na  tamh  dhomh  ann. 

Thug  an  anshocair  buaidh, 

’S  thainig  piantaibh  bha  cruaidh 

’S  ruith  an  lot  anns  gach  buaidh  dheth  m’fheol, 

’S  ann  am  mionaid  na  h-uaire, 

Dh'fhas  mo  bhilean  cho  fuar, 

’S  neul  a  bhais  air  mo  ghruaidhean  og. 

Dhuisg,  mo  mhathair  le  gaoir, 

’S  thuirt  i  m'aillegan  gaoil  a  gul, 

Coid  dh'fharaich  thu  cha  'n  fhaod  thu  falbh, 

’S  rinn  i  mo  ghreimeach  cho  teann, 

’S  cha  bhitheadh  an  dealachdain  ann. 

Ged  bha  mo  chridhe  cho  fann  ’s  mi  balbh. 

Cha  robh  leigheas  fo'n  ghrein, 

Air  an  cluinneadh  iad  sgeul, 

Kach  do  chleachd  iad  gu  feuin  do  m’fheoil, 

Ach  is  ann  sharaich  iad  mi, 

’S  cha  robh  sta  ann  an  ni, 

Air  chor  ’s  gu'n  d’fhas  mi  gle  sgith  dheth  an  seol. 

Ach  chaidh  mo  mhathair  ’an  cuil, 

’S  m'athar  dh’ionnsuidh  na  cuirt, 

’S  bha  iad  tagradh  gu  dluth  ’s  iad  fo  leon, 

’S  thubhairt  iad  ri  ’n  athair  air  neamh, 

Nis  do  thoil  gu’n  robh  deant’; 

Oir  gu  cinnteach  ’s  tu  fèin  ’s  fearr  coir. 

Ach  ’nuair  chunnaic  iad  mi, 

Thoiseach  mulad  a’s  strith; 

A’s  is  e  mi  dh’fhuireach  ris  a  b’aill, 

Ach  leigaibh  chead  domh  thubhairt  mi, 

Chum  ’s  gu’n  siubhail  mi  ’n  sith, 

’S  e  bhi  maille  ri  Criosd  as  fearr. 

Tha  bhur  comunn  domh  faoin, 

’S  tha  mi  ullamh  ’s  an  t-saoghal, 

Ged  thug  sibh  dhomh  gaol  gu  leoir, 

Carson  bhitheas  sibh  cho  dian, 

Ga  mo  chumail  am  pian, 

’S  gu’m  bi  mi  soillseach  mar  ghrian  an  gloir. 

Slan  leibh  air  son  tim, 

Gus  am  faic  mi  sibh  ris, 

Anns  an  aite  ’sau  d’theid  crioch  air  bron, 
Dluth-leanibh  ri  Criosd, 

Is  greim  las  do  gach  ni, 

Tha  sibh  faicinn  an  tir  nam  beo. 

’S  ’nuair  dhuin  iad  mo  shuil, 

Thainig  ainghlean  na  cuirt, 

’S  thug  iad  mis  leo  cho  dluth  ’s  cho  luath, 

’S  ann  am  priobadh  na  suil, 

Bha  gach  ni  dhomh  cho  ur 

’S  ann  bha  mise  ’s  an  Ierusalem  shuas. 

Sguir  na  tuiltean  le’n  toirm, 

’S  thug  iad  mise  as  gach  stoirm, 

’S  mar  sgiath  na  maidinn  thug  orm  bhith  luath 
’S  chaidh  sinn  troimh  na  glinn  dorcha, 

Far  nach  bu  leir  dhuibh  bhur  lorg, 

Ach  thainig  sonas  nis  orm  bhitheas  buan. 

B  3 

Chaidh  sinn  mar  iolaire  aig  luathas, 

G-u  tir  Immanuel  shuas, 

Dh’  ionnsuidh  an  aite  's  am  bheil  sluagh  ro  naomh, 
Is  le  halliluia  gu  buan, 

Toirt  cliu  a's  moladh  do'n  Uan, 

‘S  ag  ol  tuille  a  euan  a  ghaoil. 

Xa'm  faiceadh  m1  athair  ’s  mo  mhatliair, 

Meud  mo  shonas  ’san  s’  ait 

Bhitheadh  iad  toilicht’  gu’n  d’fhag  mi  an  saoghal 
’S  bhitheadh  gach  latha  mar  bhliadlma, 

Gus  am  faigheadh  iad  triall, 

Gu  co-chomunn  ta  siorruith  naomh. 

’S  ann  ’s  an  aite  so  tba  ghloir, 

Tha  na  sraidean  do’n  or, 

’S  meas  a  fas  deth  gach  seorsa  gu  buan, 

’S  bithidh  sinn  gu  siorruith  aig  ol, 

As  na  h-aibhnaichean  beo, 

’S  an  gaol  bith-bhuan  ga  dhortadh  nuas. 

Tha  cuid  an  so  as  gach  aite, 

Air  an  tional  le  gras, 

As  gach  treubh  agus  pairt  do'n  t-sluagh, 

Ach  ’s  ann  aca  ata  an  gaol, 

Nach  robh  leithid  measg  dhaoin, 

’Nuair  a  bha  iad  ’s  an  t-shaoghal  thruagh, 

Is  anns  an  aite  so  tha  ’n  ceol, 

Nach  d'  theid  mhasgadh  le  bron. 

Tha  e  fantainn  na  oran  nuadh, 

C'liu  a’s  onair  a’s  gloir, 

Do'n  ti  bha  marbh  a’s  tha  beo, 

Shaor  e  sinn-e  on  dorruinn  bhuan. 

’S  ann  's  an  ait  so  tha  ’n  sluagh, 

C’haidh  troimh  dheuchainnean  cruaidh, 

’S  thug  e  fèin  dhoibh  a  bhùaidh  le  bhàs, 
’S  tha  iad  nis  ann  an  sith, 

’S  fhuair  iad  pailm  mar  Righ, 

’S  eudach  geal  a  theid  sìos  gu’n  sàil. 

Ach  se  mòrachd  an  uain, 

Ni  is  gloirmhor  tha  shùas, 

’S  e  is  òirdheirce  air  an  cualas  sgeul, 

’S  leis  a  ghloir  tha  na  ghnuis, 

Tha  na  neamhean  dha  lùb, 

’S  tha  e  tarruinn  gach  sùil  na  dheidh. 


GRADH  M’  FHIR-SAORAIDH. 

'Se  gràdh  m’  Fhir-saoraidh  a  bhitheas  na  chèol 
dhomh, 

’S  ann  air  bu  chòir  dhomh,  bhi  deanamh  sgèul ; 
O’n  ’s  e  thug  coir  dhomh,  le  ’fhuil  dhortadh, 

Air  saorsa  ghlòrmhor  a  chloinne  fèin  : 

’S  e  sud  an  t-oran  a  bheir  dhomh  solas, 

Co  fhad  a’s  is  beo  mi  sa  chruinne-che  ; 

’S  ’nuair  theid  mi  dhachaidh,  a  gleann  nan  deoir  so, 
’S  e  sud  mo  cheol  anns  an  t-saoghal  chein. 

Ged  tha  mi  taireil  am  measg  mo  chairdaibh, 
Thaobh  a's  gur  ann  dhasan  a  thug  mi  speis  ; 

Mar  thubhairt  Iob,  Tha  m’  Fhear-saoraidh  beo’, 
’S  tha  mis  an  dochas,  gu’m  faic  mi  e  ; 

Tha  mi  an  dochas  a’  dhol  na  chodhail, 

Anns  na  neoil  ’nuair  a  thig  e  fèin  ; 

Is  ni  ’n  sealladh  mor  sin,  dheth  aghaidh  ghloirmhor, 
Na  h-uile  bron  a  chuir  ’uam  ’s  deur. 

fha  doimhne  ’sairde  ann  an  gradh  ant-Slanaighear, 
Nach  gabh  aireamh,  na  chur  an  ceill ; 

Ach  chi  sinn  moran  na  bhreith.  a’s  na  bhas  dheth. 
Is  chi  sinn  pairt  dheth  ’s  na  h-uile  ceum  : 

Chi  sinn  e  tighinn  o  staid  cho  arda, 

A’s  gur  ann  dasan  bha  ainghlean  Dè — 

A’  deanamh  aoraidh,  le  an  anarnaibh  crabhach, 
A’s  an  aghaidh  sgail  air  le’n  sgiathaibh  fèin. 

Ach  rinn  e  mhorachd  ’s  a  ghloir  sin  fhagail, 

A's  ’s  ann  dh'fhas  e  na  dhuine  truagh ; 

Bha  ’n  Ti  a  b’àirde  air  a  bhreith  ’s  an  stabull, 

An  t-ait’  bu  taireal  am  measg  an  t-sluagh  ; 

Cha  ’n  ann  le  morchuis  a  fhuair  e  arach, 

Cl'V-  ’n  ann  le  ailgheas  chaidh  thogail  suas ; 

Bu  duine  craiteach  o  bhreith  gu  bhas  e, 

Cha  ’n  f  hac  iad  ailieachd  air  bith  na  ghruaidh. 

iiu  duine  bronach  air  iomadh  doigh  e, 

0  ’nuair  a  thoiseach  a  thuras  sgith  ; 

Air  son  a  ghraidh  thug  iad  fuath  gu  leoir  dha, 

’S  bha  iad  ga  fhogradh  o  thir  gu  tir ; 

Bha  na  h-Iudhaic-h  gu  dluth  an  toir  air. 

Chum  a  leonadh.  ’s  a  chur  fo  chis  ; 

O  ’n  bha  dorchadas  air  an  chomhdach, 

’S  gu‘m  b'e  ghloirsan  an  solus  fior. 

Cha  d’  rinn  e  tair  air  an  dream  bha  ard  dhiubh, 
Ach  thug  e  an  aite  dhaibh,  a’s  phaidh  e  cis  ; 

A’s  air  na  sraidaibh  cha  chuai  ìaa  ara  e, 

’S  an  uair  fhuair  e  chaineadh,  cha  d'  chain  e  ris  ; 
Le  meud  a  ghairdeachas  ann  ar  slainte, 

Chuir  e  an  naire  an  neo-bhrigh  ; 

’S  le  meud  a  ghraidh  dhuinn  ghabh  e  ar  nadur, 
Chum  ar  tearnadh  o’n  t-slochd  a  b’isle. 

Anns  a  cheart  nadur  ’s  na  pheacaich  Adhamh, 
’Nuair  thug  e  ara  bas  air  a  shliochd  gu  leir, 

’S  ann  rinn  an  Slanaighear  gach  ni  an  aird  detT , 

’S  an  lagh  rinn  ardach  le  umhlachd  fèin  : 

*S  a  chura  ar  tearnadh  o  churahachd  bais, 

Leig  e  bheatha  bhain,  dheanamh  an  aird  na  reitr ; 
A’s  chum  a  bhrathairean  a  thoirt  gu  Parras 
D’fhuilinn  e  am  bas  air  a  chranna-cheu&'’. 

0  sibhse  a  thainig  dh’ionnsuidh’  fhabhoir, 

0  ’n  ’s  e  bhas  rinn  ar  tarruinn  dluth ; 

Seallaibh  an  aird  ri  sliabh  Chalbhari, 

A’s  chi  sibh  a  ghradh  ann  an  solus  ur ; 

Cha  ’n  e  na  sgailean  bh’aig  Maoise  ‘s  an  fhasaich, 
Tha  an  t-Uan-caisg  air  chur  air  chul ; 

A’s  tha  an  Ti  a’  basach  rinn  subhach  Daibhidh, 
A’s  bh'aig  na  faidhean  am  beachd  an  sul. 

Chi  sibh  an  caramh  tha  air  an  t-Slanaighear, 

Mar  dhinnis  Daibhidh  gu‘m  bitheadh  a  chuis ; 
Tha  tairbh  Bhashain  air  tional  lamh  ris, 

A's  iad  ’ga  shabhadh  ’s  na  h-uile  taobh  ; 

Gach  neach  a  dh'eirich  bha  deanamh  sgeul  air, 
Rinn  iad  an  treigsinn  ’s  an  cur  air  chul ; 

A’s  tha  Uan-Dè  aca  nis  ’ga  reubadh, 

’S  e  an  deidh  cheusaidh  ’s  ’ga  chur  san  uir. 

Anns  an  uir  chuir  iad  Righ  nan  dul, 

Gun  aon  duil  ri  e  thighinn  beo  ; 

Ach  an  Leoghann  do  threubh  Iudadh, 

Is  ann  dhuisg  e  le  cumhachd  mor  ; 

Dh'f  hag  e  a  naimhdean  a’s  cinn  bhruite  aca, 

Air  a  chul  thaobh  na’n  luidhe  leoint’ ; 

Thog  e  an  uachdaranachd  air  a  ghuaillibh, 

A’s  chaidh  e  suas,  ’s  ann  dh'ionnsuidh  gloir. 


GEALLADH  AN  T-SLANAIGHEAR. 

Is  ionghantach  cho  grasmhor, 

A’s  tha  Slanaighear  nam  buadh, 

Cha  ’n  ’eil  nithe  ni  sta  dhaibh, 

Nach  do  phairtich  e  ri  shluagh ; 

Ged  nach  do  gheall  e  saibhreas, 

Thoirt  dhaibh  an  taobh  s’  do’n  uaigh ; 
Gheall  e  sith  a’s  aoibhneas  dhaibh, 

S  an  oighreachd  a  tha  shuas. 

e  gheall  e  ann  na  fhirinn — 

Do  na  fireanaibh  gu  leir, 

Gur  ann  trid  iomadh  trioblaid, 

Theid  iad  stigh  do  rioghachd  Dhè, 

Ach  annam-sa  bithidh  sith  agaibh, 

Deir  Iosa  riubh  le  bheul ; 

’S  ged  dhean  an  saoghal  tair  oirbh, 

Cha’n  fhag  mi  sibh,  ’s  cha  treig. 

Bithidh  fuath  nan  uile  dhaoine  dhuibh, 

’S  cha’n  iongnadh  ged  bhios, 

Airson  gur  ni  ro  fhaon  leo  sibh 
Bhi  leantuinn  aobhar  Chriosd ; 

Ach  ’mheud  ’s  gur  mise  thug  saorsa  dhuibh, 
*S  nach  ann  dheth  an  t-saoghal  sibh  ; 

Ni  iad  tric  air  caineadh  dh'f  heuch — 

An  aicheadh  sibh  ’ur  Righ. 

Ach  iad-san  uile  dh’aicheas  mi, 

An  lathair  an  t-sluaigh  gu  leir  ; 

Cha’n  fhaigh  iad  coir,  ’s  cha’n  airidh  iad, 
Air  pairt  deth  rioghachd-  Dhè, 

’Nuair  thig  mi  ris  le  gairdeachas, 

Chum  slainnt’  mo  mhuinntir  fèin, 

Bithidh  mise  an  sin  gan  aicheadh-san, 

An  lathair  ainghlean  Dhè. 

C’or  bith  dh’iarras  fabhor  orm, 

’S  nach  gradhaich  mi  ni  ’s  mo 
Na  athair,  a’s  a  mhathair, 

A  chlann,  ’s  a  mhnaoi  phosda, 

Cha’n  aidich  mise  os  aird  e, 

An  lathair  Righ  na  gloir  ; 

Mur  tog  e  chrann-ceusaidh, 

;S  mo  leantuinn  fèin  gach  lo. 

Ach  sibhse  a  lean  gu  dilis  mi, 

Le  cridhe  fior  gun  gho  ; 

A  threig  gach  ni  bha  priseal  leibh, 

’S  a  chuir  fo  chis  an  fheoil ; 

Ma  ghluaiseas  sibh  ’s  an  fhirinn, 
Bithidh  ’ur  sith  mar  abhuinn  mhor  : 

?S  le  buanach  chum  na  criche  dhuibh, 
Theid  sibh  do  rioghachd  na  gloir. 

Na  dibiribh  ’s  an  fhasach  so 
Mo  ghras  a  ehur  an  ceill ; 

Innsibh  anns  gach  aite,  gu’n 
Do  bhasaich  aon  Mliac  Dhè  ; 

Thugadh  gu  saor  do  chach  uaibh, 

A  ni  thug  slainnt’  dhuibh  fèin, 

’S  ma  chreideas  iad  san  t-Slanaighear, 
Cinnte,  rinn  e  an  aird  an  reit’. 

An  aithne  nuadh  a  dh’fhag  mi  dhuibh. 
Is  ail  leam  cur  an  ceil ; 

Gu’s  an  aithnich  iad  mo  chairdibh-sa, 
Le  meud  an  graidh  do  cheile ; 
Coi’-lionaibh  nis  mo  ghairdeachas, 
Gu’m  bi  sibh  ghnath  gu  reith  ; 

’S  bith  mis  ag  ullach  aite  dhuibh, 

A  stigh  am  Parras  Dè. 

Ged  tha  sibh  lag,  cha  churam  duibh, 
A’s  bhur  suii  ri  Righ  na  gloir  ; 

Is  laidir  air  ’ur  cul-thaobh  mi, 

’S  mo  gradh  dhuibh  ur  gach  lo ; 

Na  h-uisgeachan  cha  mhuch  iad  sibh, 
Ged  dhuisg  na  tuinn  gu  mor ; 

’S  an  teine  cha  dean  ciurradh  oirbli, 
Bithidh  sibh  ’s  an  fhurnais  bheo. 

Xi  beagan  làithean  doruinneach, 

Bhur  toirt  gu  solas  buan  ; 

Slan  le  luchd  an  fhoirneart, 

Tha  bhur  dochas  ri  dol  suas  ; 

Bheir  nii  trid  ghleann  nan  deoir  sibh, 
Mar  cheannard  seolta  do  m’  shluagh 
’S  bheir  mi  thar  abhuinn  Iordan  sibh, 
’Gar  codhalachadh  aig  a  bhruaich. 

An  sin  toisichidh  neo-bhasmorachd, 

'S  thig  slainte  o  mo  ghnuis ; 

’S  gheibh  sibh  chum  ‘ur  gairdeachas, 

Gu  brath  bhi  seinn  mo  chliu ; 

Bheir  mi  le  mo  laimh.  gu  fabhorach, 

Na  deoir  a  bharr  ?ur  sul : 

’S  tha  leigheas  anns  an  aros  sin, 

Ni  slan  an  cridhe  bruite. 

Cha  chluinn  sibh  bron.  no  eigheach  ann, 
No  bas.  no  pian,  no  caoidh ; 

’S  cha'n  iarr  sibh  solus  greine  ann, 

Gu  feuchainn  air  gach  taobh  : 

Bithidh  an  Ti  ’ta  uile-leirsinneach, 

E  fèin  na  sholus  dhuibh : 

’S  ni  lathairachd  aoibhinn  sibh. 

’S  bithidh  ghradh-sa  ’n’ur  beul  chaoidh. 

Chi  sibh  an  sin  an  aireamh 
Dheth  na  braithrean  a  thug  buaidh, 

Air  tional  as  gach  aite  ann, 

0  ’n  airde-deas  a's  tuath  ; 

’Xuair  bheir  e  stigh  do’n  aros  sin, 

Na  traillean  bha  cho  truagh  ; 

Nach  iongantach  co  grasmhor, 

’S  tha  Slanaighear  nam  buadh  ! ! ! 


> 

EIFEACHD  A’M  FUIL  AN  UAIN. 

0  !  ’sann  tha  ’n  eifeaclid  a’m  fuil  an  Uain, 

Chum  ar  n-eucairta  ghlanadh  uainn ; 

Ach  ’s  bochd  an  sgeul  a  ta  nis  ri  leughadh, 

Nach  eil  speis  dhi  a’  reir  a  luach. 

Tha  daoine  gorach  air  seol  na  dha, 

Nach  aill  leo  an  dochas  a  chur  ’na  bhas  ; 

Theid  iad  an  di  le  bhi  dhiobhail  eolais, 

Air  an  fhuil  chaidh  dhortadh  a  chum  air  slainnt’. 

’S  an  dream  thug  speis  da  cha  dean  iad  uaill, 

O’n  ’s  e  chaidh  cheusadh  an  ait  a  shluaigh  ; 

Cha  ’n  ann  diubh  fèin  a  fhuair  iad  an  reite, 

Ach  leis  an  eifeachd  bha  ’m  fuil  an  Uain. 

’S  e  fein  do’n  eiginn  an  cumail  suas, 

’Nuair  thig  deuchainnean  iomadh  uair ; 

Tha  mheud  deth  thruailleachd  ag  iad  mn’n  cuairt  doibh, 
’S  nach  fhaigh  iad  buaidh  ach  le  fuil  an  Uain. 

Tha  daoine  saoghalta  an  gaol  gach  uair, 

’S  ann  air  na  caoraich,  a  thaobh  a’n  Uain  ; 

A’s  tha  an  leoghann  beuchdach  a  ghnath  a’  saoithrach, 
Dh’  fheuch  co  dh'fhaodas  e  shlugadh  suas. 

0 !  fanaibh  dluth  chum  ’s  nach  toir  e  buaidh, 

Na  tugaibh  geill  dha  a’s  theid  e  uaibh, 

♦  ’S  a  shaighdean  teinnteach  ni  sibhse  a  mhuchadh, 

0  ’n  rinn  sibh  cumhnant  le  fuil  an  Uain. 

0  !  bithibh  laidir  fo  armachd  Dhè, 

Le  creidimh  shlainntail  mar  ’ur  sgeith  ; 

A’s’  nuair  bhios  an  namhaid  ag  iarraidh  fath  oirbb, 

Le  cainnt  an  t-Slanaighear  dunaibh  bheul. 

’Nuair  bhitheas  e’  feorach  am  bheil  sibh  sgith, 
Innseabh  dha  gu’n  do  bhasaich  Criosd  ; 

’S  gu’m  bheil  gu  leoir  ann  na  fhuil  chaidh  dhortadh, 
’S  gu’m  bith  bhur  dhochas  ann  thun  na  crich. 

An  sin  thig  e  an  cairdeas,  a’s  their  e  fèin, 

Gur  sibhse  an  aireamh  tha  ’m  fabhor  Dhè, 

’S  ged  do  ghluaiseadh  sibh  nis  mar’s  aill  leibh 
Gu’m  bith  sibh  tearuinte  feadh  gach  re. 

Ach  innseabh  dha,  gur  iad  cairdean  Dè, 

Àig  am  bheil  ’aitheanta,  a’s  ni  d’an  reir 
An  dream  nach  aicheadh  an  lathair  an  t-sluaigh  e, 

’S  a  leannas  an  t-Uan  ge  b’e  taobh  a  theid. 

’S  e  cuilbheairt  Shatain  bhi  laidir,  treun, 

Tha  fagail  cairdean  gun  gradh  d*a  cheile ; 

Feuchs  e  faillinnean  dhaibh  ’s  na  braithraibh, 
Dh’fheuchinn  an  tar  e  an  cur  o  cheil  i 

0  !  ’s  ann  tha  ’n  feum  air  bhith  caithris  buan  ; 

’S  a  ghnath  bhi  ’g  eigheach  ri  Righ  nan  sluagh 
Oir  cha’n  ’eil  ni  chumas  duint’  ri  cheil  iad, 

Mar  dean  an  eifeachd  tha  ’m  fuil  an  Uain. 

Ach  trid  an  Ti  thug  an  t-sith  mu’n  cuairt, 

Cha’n  ’eil  ni  anns  nach  f  haigh  iad  buaidh  ; 

Co  dhiteas,  na  leigeas  sios  iad  ? 

’S  fear  coimhid  Israel  gan  cumail  suas. 

Air  feadh  na  fasach  ’s  e  fèin  an  cul, 

Oir  tha  iad  dha  mar  tha  clach  a  shul ; 

’S  tha  ghealladh  grasmhor  nach  dean  e  'm  fagail, 
’Nuair  thig  am  bas  gu  ’n  toirt  thun  na  h-uir. 

Trid  gleann  a  bbais  bitheas  e  ghnath  na’n  coir, 

Gus  an  sabhalair  iad  fadheoidh  ; 

’S  am  bi  iad  tearuinte  o  gach  namhaid, 

Anns  a  Chanaan  tha  lan  deth  ghloir. 

’S  ’nuair  bhitheas  iad  thall  o  na  h-uile  truaigh, 
’S  a’  cur  an  geil  co  thug  dhaibh  a  bhuaidh ; 
Cha  bhi  h-aon  nach  cuir  ris  a  sheula 
Gur  ann  bha  ’n  eifeachd  am  fuil  an  UAIN. 


BUACHAILLEAN  ISRAEIL. 

’S  e  thubhairt  an  t-Àrd  Bhuachail,  tha  shuas  ann  gloir 
Dh’fhag  mi  mo  chaoraich  ann  ’n  saoghal  nan  deoir  ; 
Cheannuich  mise  gu  daor  iad,  bha  mo  ghaol  doibh  cho 
mor, 

’S  mar  bith’  gu’n  do  rinn  mi  an  saoradh  cha  d’fhaod  iad 
bhi  beo. 

Nis  gheibh  iad  an  durachd  mur  diult  iad  dhomh  geill, 
Gheibh  iad  buachaillean  iulmhor  a  stiureas  an  treud  ; 
Ni  ’m  beathachadh  an  comhnuidh  le  beo  aran  o  neamh, 
’S  dhoibh  a  theagaisgeas  eolas  air  orduighean  Dhè. 

Aithnichidh  sibhs’  na  buachaillean  a  fhuair  dheth  mo 
ghras, 

’S  e  ’n  toil-inntinn  gu  buan  bhi  toirt  luaidh  air  mo  bhas. 
Cha  chunnt  iad  ach  suarach  gach  cruadal  a’s  cas, 

O’n  tha’n  suil  ris  an  duais  o  na  Bhuachail’  is  aird’. 

Chaidh  mo  chaoraich-s’  air  chall  air  na  beanntaibh  gu 
leir. 

’S  rinn  luchd  faire  dall  moran  call  air  mo  threud ; 

Ach  na  buachaillean  seolta  fhuair  eolas  uam  fèin, 

Bheir  iad  dhachaidh  do  ’m  chro  iad,  le  seoladh  mo  bheul. 

’S  ’nuair  gheibh  iad  ’sa  chro  iad,  ’s  e  an  solas  gu  leir, 
Bhi  beathachadh  le  eoias,  gach  seors’  tha  ’s  an  treud ; 
Cuid  le  fior  bhainne  blath,  mar  tha  an  naduir  am  feum, 
A’s  cuid  le  baidh  laidir,  ’nuair  dh’fhasas  iad  treun. 

Cha  bheathaich  mo  chaoraich-s’  air  plaosgan  gun  sta, 
’S  ri  teagasg  mi-naomha  cha  taobh  iad  gu  brath  ; 

Cha  ’n  urrain  iad  bhith  beo,  mar  bhitheas  moran  deth 
chach, 

Fo  eisdeacbd  an  t-seorsa  tha  gun  eolas  air  gras. 

Cha  ’n  iarr  mo  chuid  bhuacbaillean  buanachd  dheth  ’n 
treud, 

Na  bhith  na’n  daoine  saibhir  os  cionn  oighreachd  Dhè ; 
Ach  le  cridheachaibh  deonach,  dol  romhpa  ann3  gach 
ceum, 

A’s  ag  iarraidh  Righ  na  gloir  bhi  ’gan  seoladh  na'm 
feum. 

Na’n  cadal,  is  na’n  duisg,  ’s  e  ’n  curam  do  gnath, 

Bhi  neartach  nan  gluintean  tha  lubadh  gu  lar ; 

’S  na  nithean  tha  bruite  bhi  'gan  dunadh  an  aird, 

Le  leigheasibh  as  ur  thig  o  ughdair  nan  gras. 

Acb  buachaillean  gun  churam,  leig  dhiubh  bhi  ri  feum, 
’S  a  sealltuinn  mu’n  cuairt  air  son  buanachd  dhaibh 
fèin, 

Chuir  iad  fèin  agus  Satan  au  aird  le  cheile 

’S  ma  fhuair  iadsa  an  tuarasdal,  fhuair  esan  an  treud. 

Tha  m’  faidh  Esaias  dol  dan  air  an  cliu, 

Buachaillean  dall,  a’s  coin  bhalbh  thubhairt  e  riu ; 
Caidlidh  iad  samhach,  gun  eolas  gun  iul, 

’S  tabhannaich  cha  dean  iad  air  beul  na  air  cul. 

Tha  ’m  faidh  Ieremias  a  ris’  cur  an  geill, 

Nach  eil  buachaillean  Israeil  dileas  do’n  treud  ; 
Leigheas  iad  gu  aotrom  gach  aon  bha  fo  chreuchd, 

Le  sith  thoirt  do  dhaoine  gun  naomhachd  d’a  reir. 

Tha  ’m  faidh  Eseciel,  d’a  reir  ’s  mar  bha  cach, 

A  dearbhadh  a’  mi  bheusan,  le  reusan  no  dha  ; 

Gheall  iad,  le’m  breugan,  do’n  eucoreach  slaint’ 

’S  a  h-aon  cha  robh  pilltinn  o  inntinn  a  bhais. 

’S  ’nuair  thainig  an  Slanaighear  a  bhain  anns  an  fheoil, 
Dhinnis  e  mu’n  deibhinn,  e  fèin  agus  Pol : 

Thig  iad  an  eideadh  chaorach  gu  daoine  thoirt  leo, 

Ach  ’s  madaidh-alluidh  garg  iad  a  mharbhas  gu  leoir. 

Bu  choir  do  chinn-iuil  bhi  a’  stiuradh  an  treud, 

’S  an  teagasg  bhi  ’gan  urach,  mar  dhriuchd  air  an  fheur ; 
Ach  tha'n  dream  ud  gun  churam,  neo-iulmhor  iad  fèin, 
’S  tha  Peadar  agns  Iude  toirt  an  cliu  dhoibh  d’a  reir. 

Is  tobraichean  deothach,  a’s  neoil  iad  gun  uisge, 

Garbh  thonnan  beucaich  nach  geill,  ’s  nach  gabh  fois ; 
Ruith  iad  an  sìighe  Chain,  gun  ghradh  mar  bha  esa, 

’S  tha  inntinn  Bhalaim  do  ghnath  dol  na’n  cois’. 

Ach  buachaillean  mo  ghaoil-sa,  tha  saoithreach  gach  la, 
’S  tha  beathachadh  mo  phobuill  aig  tobair  na  slaint’ ; 
Tha  seoladh  mo  shluaigh  air  na  cluaintibh  is  fearr  : 

’S  nach  dean  taire  air  a  h-aon  air  na  shaoithreach  mo 
ghras. 

Ged’  gheibh  ioma  sarach  o  chach  anns  an  fheoil, 
Bithidh  iadsan  am  Parra3,  ’s  bitheadh  cach  an  am  bron  ; 
Theid  iad  thun  a  bhais,  deanamh  gairdeachas  mor, 

’S  ’nuair  thogas  iad  an  cinu,  bitheas  iad  seinn  ann  an  gloir. 

’Nuair  thig  latha  mor  a  chuairtich,  bithidh  uamhas  air 
cach ; 

Ach  eiridh  mo  bhuachaillean-sa  deanamh  luathghair. 
Gheibh  iad  airson  duais,  mar  chrun  uaill  ann  am  la, 

An  dream  a  bha  le’n  seoladh  air  ’n  treorach  gu  slaint’. 

% 

Ach  eiridh  na  cinn-iuil  a  bha  stiuradh  nan  dall, 
Dh’fheuch  an  aidich  Righ  nan  dul  iad  ’s  nach  cunnt  e 
an  call 

Ach  ni  dealradh  a  shuilean  an  sgiurseadh  air  ball, 

Gu  teine  nach  gabh  muchadh,  gun  duil  tighinn  nall. 

’S  ’nuair  a  theonndas  iad,  chi  iad  na  firean  gu  leir, 

S  chi  iad  mo  chiobairean  a’  liobhairadh  an  treud  ; 

c  3 


30 


/ 


’S  iad  air  an  deanamh  sgiamhach  le  iomhaigh 
Mhic  Dè, 

Chum  dealradh  gu  siorruidh  mar  ghrian  anns  an 
speur. 


CALBHARI. 

’S  tric  mi  smuaineach,  ’s  mi  m’aonar, 
Gu’m  bheil  an  saoghal  so  truagh ; 

’S  iomadh  bron  tha  ri  fhaotainn, 

Air  an  taobh  so  do'n  uaigh ; 

Feumaidh  oighreachean  neimh, 

A  dhol  trid  dheuchainnean  cruaidh ; 
Ma’n  ruig  iad  an  oighreachd, 

’S  am  bheil  aoibhneas  bith-bhuan. 

Ach  tha  aon  ni  g’an  leonadh, 

Gu’m  bheil  an  comhnuidh  ’s  gach  uair. 
Mar  bha  Lot  ann  an  Sodorn, 

A  faicinn  do-bheairt  an  t-sluaigh  ; 

A  faicinn  cairdean,  ’s  luchd-eolais, 
Agus  moran  cho  truagh  ; 

’S  gur  e  bhi  toileach  na  feola, 

An  ni  sonraiehte  tha  uath. 

Ciod  dh'itheas,  cicd  dh’olas, 

Ciod  bheir  solas  an  traths  ? 

Ciod  ni  sgiamhach  an  fheoil  dhuinn 
’S  e  tha  moran  aig  radh  ? 

Cuid  le  aighear  ’s  le  sugradh, 
Caitheadh  ‘n  uine  gun  sta ; 

Is  iad  a  ghnath  cho  beag  curam 
Ris  na  bruidean  gheibh  bas. 

’Nuair  a  chuimhnicheas  mi  ’n  caramh, 
’S  tric  a  dh’fhag  e  mi  sgith  ; 

*S  tric  a  mhill  e  mo  ghairdeachas, 

’Nuair  a  lyfhearr  hhitheadh  mo  shith  , 
Daoine  truagh  bhi  na’n  traillean, 

Aig  an  namhaid  fo  chis  ; 

’S  fearr  leo  striochdadh  do  Shatan, 

Na  bhi  na’n  cairdean  do  Chriosd. 

Cha  ’n  ’eil  na’n  obair  ach  traillealachd, 

’S  cha  ’n  ’eil  ach  am  bas  ann  na’n  duais ; 
A’s  iad  fo  chorruich  an  Ard-Righ, 

On  ’s  ann  dha-sa  thug  iad  fuath ; 

Sliocbd  ceannairceach  Adhamh, 

’S  bochd  an  caramh  ri  luaidh  ; 

Ach  tha  mheud  ’s  a  fhuair  tearnadh, 

Ann  am  fabhoir  an  Uain. 

’Xuair  a  leubhas  mi  ’m  Biobull, 

Gheibh  mi  sgriobht’  anns  gach  ait’, 

Gu’m  bheil  iad  sud,  leis  an  fhirinn, 

Air  an  diteadh  mar  tha 
Dh’fhag  na  Sgriobtuirean  shios  iad, 

Mar  luchd  di-meas  air  slainnte  ; 

Is  mur  beirear  a  rithisd  iad, 

’S  e  sud  is  crioch  dhaibh — am  bas. 

A  dhuine  thruagh,  tha’n  staid  nadair 
’S  nach  eil  am  fabhoir  ri  Dia ; 

Tha  thu  leanntuinn  na  sgail  sin, 

A  chaoidh  nach  sasuich  do  mhiann  ; 

’S  cha  d’thoir  lagh  nan  deich  aitheantan, 
Dhuit-sa  tearnadh,  no  dion  ; 

As  eugmhais  umhlachd  ’s  gach  pairt  deth, 
Cha  d'thug  e  slainte  do  neach  riamh. 

Ach  ma  ’s  slainte  tha  thu  ’g  iarraidh, 
Ruig  na  briathrean  ’ta  sgriobht’  ; 

Fag  Sinai  tha  fiadhaich, 

A’s  teich  gu  Sliabh  Chalbhari  ; 

’N  sin  chi  thu  ceartas  ’ga  riarach’, 
Agus  Dia  a’  deanamh  sith  ; 

’S  Mac  a  ghaoil  toirt  lan  dioladh, 

A  chum  ar  dion  o  dhol  sios. 

Chi  thu  ’n  sin  air  a  cheusadh, 

An  t-aon  eiric  a  bh’ann, 

Neach  a  ghiulan  ar  n-eu-ceartain, 

E  fein  air  a  chrann  ; 

Feuchaidh  a  lotain,  a’s  a  chreuchdain, 
Gu’n  d’thug  e  speis  do’n  a  chlann ; 

’S  feuchaidh  cumhachd  ais-eirigh, 

Gur  Esa  e  fèin,  a  bh’  ann. 

’So  am  Prionnsa,  ’so  an  Slanaighear, 
’So  Immanuel  fèin  ; 

’So  carraig  nan  ailltean, 

’S  an  daingneaeh  laidir  ri  feurn  ; 

’So  an  Ti  tha  toirt  slainte, 

Do  shiol  Abrahaim  gu  leir  ; 

’S  an  dream  a  dh’oil  as  a  lanachd, 
Bithidh  iad  tearuinnte  gach  re. 

Sibhse  tha  caitheadh  bhur  storas, 

A  ruith  nan  solasan  faoin  ; 

Thigibh  nis,  agus  olaibh 
Dè  ’n  uisge  bheo  tha  gu  saor ; 

’S  biadh  gu  firinneach  m’-fheoil-sa, 
Deir  Righ  na  gloir  ri  clann  dhaoin’, 

’S  is  abhainn  lan  deth  gach  solas, 

An  fhuil  chaidh  dhortadh  a  thaobh. 

O  !  sibhse  tha  ri  saoithair, 

Thigibh,  is  aomaidh  ’ur  cluas  ; 

Cha’n  ’eil  ni  tha  o  dhaoine. 

Nach  eil  gu  saor  aig  an  Uan  ; 

Togaibh  chuing-san  tha  aotrom, 

Agus  foghlumaibh  uaith ; 


’S  e  creidsinn  ann  mar  Fhear-saoruidh, 
Bheir  air  an  t-saoghail  so  buaidh. 

Bheir  e  buaidh  air  an  fheoil  daibh 
’S  togradh  gorach  chlann  daoin  ; 

Air  ardan,  ’s  air  morchuis, 

’S  air  na  solasaibh  faoin  ; 

’S  ni  e  an  inntinn  a  threorach’ 

Chum  bhi  beo  air  a  ghaol ; 

Ann  an  dochas  a  ghloir-sa, 

Air  an  d’tliug  e  coir  dhaibh  gu  saor. 

Is  e  dochas  a  ghloir-san 
Chumas  beo  iad  ’s  gach  cas  ; 

’S  gus  an  d’theid  iad  thar  Iordan, 

Bithidh  an  dochas  a  fas  ; 

’Nuair  bhitheas  dochas  an  fhirean ; 

A  toirt  sith  aig  a  bhas  ; 

’S  an  bhitheas  dochas  a  chealgair, 

A  dol  air  falbh  uaith  mar  sgail. 

’Nuair  thig  a  chuis  agus.an  deuchainn, 

’S  mor  am  feum  bhitheas  air  gras, 

Mur  bi  na  fior  nithe  fein  ann, 

Cha  bhi  feum  ann  an  sgail : 

Ged  bhitheas  cealg-fhearaibh  mor, 

A  cumail  cleoc  orra  an  trath-s’ ; 

Cha  d’theid  a  h-aon  dh’ionnsuidh  gloir 
dhiubh, 

Tha  Iehobhah  ag  radh. 

Cha  b’urra’  an  t-aingidh  bhith  beo, 

’S  an  rioghachd  ghlormhor  tha  shuas ; 

O’n  bhitheadh  inntinn  cho  feolmhor, 

Lan  morchuis,  a’s  uaill ; 

Cha  b’e  gradh  bhiodh  ’ga  threorach, 

’S  cha  b’urr’  dha  ghloir  thoirt  do’n  Uan ; 
Cha  mho  thuigeadh  e  an  t-oran, 

Tha  na  cheol  dhaibh  ’s  gach  uair. 

COIGRICH. 

0,  is  mithich  dhuinn  gluas’d, 

Agus  siubhal  gu  luath, 

Cha  bhi  ar  laithean  ro  bhuan  fo’n  ghrein  ; 
’S.coigrich  sinn  a’s  luchd  cuairr, 

’Gr  iarraidh  an  duthaich  tha  shuas, 

Tha  ar  dachaich,  a’s  ar  duais  air  neamh. 

’S  fasach  ulartaich,  thruagh, 

Anns  am  bheil  sinn  air  chuairt, 

Cha’n  ’eil  fois  dhuinn,  na  suaimhneas  ann  ; 
Ach  tha  ar  suilibh  riut  fèin 
Tha  air  neimhibh  nan  speur, 

Thoir  oirn’  gu’n  ruith  sinn  an  reis  gu  ceann 

’S  ann  air  t-ainm  bhitheas  sinn  luaidh, 

’S  ma  bhitheas  tu  leinn  bheir  sinn  buaidh, 
Ged  robh  an  saoghal  ’gar  ruag  gu  teann ; 
Dh’aindeoin  Pharaoh,  ’s  a  shluagh, 

Theid  sinn  thair  a  mhuir  ruadh, 

’S  bheir  sinn  tuille  a’s  buaidh  aig  a  cheann. 

Is  arm  a  tha  sinn  ’san  uair  s’, 

Mar  long  air  a  chuan, 

Measg  nan  tonn  a  ta  uabhrach,  ard, 

Ach  ’s  treise  an  Ti  sin  tha  shuas, 

Na  tuiltean  droch  shluaigh, 

’S  tu  chaisgeas  am  fnaim  ’nuair  is  aill. 

’S  tu  bheir  ardan  an  gnuis, 

Gu  tamh  ghabhail  ’san  uir, 

’S  theid  an  aillteachd  air  cliul  gu  leir ; 

Ach  do  ’d  phobuil  bochd,  bruit ; 

Bitheas  tu  fèin  air  an  cul, 

’S  le  do  ghras  ni  thu’n  stiuradh  ’s  gach  ceum. 

0  !  stiuir  sinn  le  d’  ghras, 

Gus  an  ruig  sinn  an  t-ait7 
Anns  am  bi  sinn  gu  sabhailt  beo ; 

Far  nach  bi  sinn  gar  luasg, 

A1  dol  thuige  a’s  uaith, 

Mar  long  air  na  cuaintibh  mor. 

Tha  ar  truailleachd  fèin, 

A  ghnath  ruinn  a  striobh, 

’S  toirt  oirne  bhi  sgith  deth  ’n  fheoil ; 

A’s  luchd  aiteach  ar  tir, 

Nach  d’thug  gradh  dha  ar  Righ, 

’S  ann  tha  ’n  naimhdeas  a  sior  dhol  am  moid. 

Nam  b’ann  ’sa  bheatha  so  a  mhain, 

Bhiodh  ar  suil  ri  do  shlaint, 

'S  sinn  bu  truaighe  do  chach  gu  leir  ; 

Ach  ma  ’s  ann  thall  o’n  a  bhas, 

Fhuair  sinn  dochas  ni’s  fearr, 

’S  sinn  is  sona  tha’n  dras  fo’n  ghrein. 

Is  mor  ar  sonas  r’a  luaidh, 

Seach  na  traillean  bochd,  truagh, 

Tha  ga  ’d  aicheadh  le  gluas’d  mi-naomh ; 

’S  e  sud  is  cainnt  dhaibh  gach  uair, 

A  Righ  na  gloir  imich  uainn, 

Cha’n  aill  leinn  eolas  air  ’d’bhuaidhibh  naomh. 

Ach  rinn  thu  ionnmhas  gu  leoir, 

Thasgaidh  suas  ann  an  stor, 

Do’n  dream  a  ghluaiseas  air  choir  a'd’  dheidh 
Dhaibhs’  is  fearr  sud  gu  mor, 

Na  bhi  toileach  na  feol’, 

’S  luidh  sios  ann  an  bron  fadheoidb. 

B’fhearr  an  roghainn  rinn  Maois, 

Air  teachd  dha-san  gu  aois, 

Ghabh  e  amhgar  maraon  ri  d’  shluagh  ; 

Dh’fhag  e  ’n  Eiphit  ’sa  maoin, 

Ma’  ri  solasaibh  faoin, 

’S  chum  e  shuil  air  luach-saoithraich  buan. 

Is  ann  trid  amhgara  mor, 

Searbh  do  fhuil  a’s  do  f  heoil 

Chaidh  ’n  dream  tha  nis  ann  an  gloir  a  seinn  ; 

’S  ma  gheibh  sinne  dheth  coir, 

Thoir  dhuinn  foighidinn  Ioib, 

’S  an  uìne  ghoird  bithidh  ’m  bron  ’nar  deigh. 

’Xuair  a  dh'f  huilinneas  sinn  tair’, 

Agus  masladh  a’s  cul-chain’, 

Is  ged’  bhagair  iad  bas  bhitheas  cruaidh ; 

Ma  bhitheas  e  uile  air  do  sgath-sa, 

Bithidh  ar  n-aoibhneas  a  fas, 

Air  son  gu’n  d’fhuair  sinn  an  gras  so  uat. 

‘S  fearr  na’n  saoghal-s’  gu  leir, 

Bhi  ann  an  aonachd  riut  fèin, 

0  ’n  nach  fag  thu,  a’s  nach  treig  thu  chaoidh  ; 
’S  tu  a  shaoras  do  threud, 

Le  do  ghairdeanaibh  treun, 

’S  bheir  gach  aon  diubh  dhuit  geill  mar  Righ. 

Is  fearr  aon  latha  ann  do  chuirt, 

A  faghail  sgeul  air  do  chliu, 

Na  mile  latha  ri  sugradh  baoth  ; 

Tha  beatha,  slainte,  agus  iul, 

Ann  an  dealradh  do  ghnuis, 

’Nuair  ni  thu  sealltainn  de  d’  suilibh  blath. 

Deonich  dhuinne,  anns  gach  cuis, 

A  bhi  fantainn  riut  dluth, 

A’s  gheibh  sinn  neart  uat  as  ur  gach  lo  ; 

A’s  an  uair  bhith's  peacaich  gun  iul, 

A  tilgeadh  t-aitheanta  air  chul, 

Thoir  dhuinn  an  coimhid  le  curam  mor. 

Le  braithriabh  do  bheul, 

Dean  ar  stiuradh  ’s  gach  ceum, 

Chum  air  seachran  nach  d'theid  sinn  uat  ; 

Ni  e  call  air  do  threud, 

’S  bheir  do  naimhdean  toi-bheum, 

Ma’s  e  a’s  gu’n  sleamhnaich  ar  ceumaibh  uainn. 

Cum  ar  n-anamaibh  beo, 

’S  ann  do  t-ainm  bheir  sinn  gloir, 

A’s  is  iad  do  statuin  ar  ceol  anns  gach  am ; 

Gus  an  ruig  sinn  a  ghloir, 

S’  am  bheil  aoibhneas  gu  Ieoir, 

’S  cha  bhi  h-aon  deth  luchd  do-bheairt  ann. 

Na  cuimhnich  mionaid  do  chach, 

Na  rinn  iad  oirne  air  do  sgath, 

’S  ann  rinn  an  fhoirneart  aca  sta  do  d’  chlann  ; 
A’s  a  reir  saibhreas  do  ghrais, 

Dean  an  dusgadh  an  trath 

Tha  iad  na’n  codal  air  bharr  nan  crann. 

Thoir  dhaibh  teicheadh  gu  luath, 

’S  na  h-uile  leth-sgeul  chuir  uath, 

Dh’  ionnsuidh  an  Ti  thug  a  bhuaidh  air  a  bhas . 
’S  ged’  robh  sinne  ann  san  uaigh, 

Far  nach  cluinn  sinn  orr’  luaidb, 

Thoir  dhaibh  eolas  air  fuaim  na  slainte. 


AN  DACHAIDH  BHUAN. 

Air  dhomh  bhith  sealltainn  air  saoghal  truagh, 
Chi  mi  caochladh  tigliinn  air  gach  uair 
Chi  mi  daoine  cuir  an  cul  rium, 

’S  a  dol  gu  dluth  chum  an  Dachaidh  Bhuan. 

D 

Tha  sean  a’s  og  a  dol  sios  do  'n  uaigh, 

Air  lag  a’s  air  laidir  tha’m  bas  a  toirt  buaidh  ; 
’Nuair  thig  an  t-am  dhaibh  an  saoghal  fhagail, 
Ma's  tinn  na  slan  iad,  cha  tamh  iad  uair. 

Ach  ’s  rabhadh  mor  sud  do  chach  deth  an  t-sluagh; 
’S  is  mithich  dhomhs’  gun  chuir  fada  uam  ; 

Tha  rabhadh  garbh  ann  bhi  deas  gu  falbh  as, 

O’n  tha’n  tigh  talmhaidh  gu  tighinn  nuas. 

Ach  ’nuair  a  chi  sinn,  le’r  sealladh  sul, 

An  corp  a  pilltinn  a  dh’ionnsuidh  an  h-uir ; 

Tha  ’n  t-anam  priseal  a’  dol  ris,  gus 
Am  faigh  e  bhinne  o  Righ  nan  dul. 

’N  sin  gheibh  e  duais  aig  a  chaithair  mhoir, 

D’a  reir  mar  ghluais  e  an  tir  nam  beo  ; 

Theid  e  air  ball  ’s  ann  dh’ionnsuidh  suaimhneas, 
Air  neo  theid  fhuadach  a  dh’ionnsuidh  bron. 

0  !  dhuine,  smuainich  air  so  ’na  thrath, 

Ma’s  ann  deth  an  t-sluagh  thu  ata  gun  ghras  ; 
Cha’n  f  hac,  ’s  cha  chuala  tu  ni  co  uamhasach, 

Eis  an  t-siuagh  sin  a  tighinn  ’na  lathair. 

An  lathair  an  Dè  bhitheas  na  bhreitheamh  mor, 
’Nuair  a  dh’f  hoillsichear  e  ’na  ghloir  ; 

Bithidh  an  dream  a  roghnaich  e  deanamh  eibhneas ; 
’S  ni  uile  threubha  na  talmhainn  bron. 

0  !  anam,  rannsaich  nach  bi  thu  cli, 

’S  ann  thig  an  call  ort  ma  theid  thu’n  di, 

Caillidh  tu  an  solas  tha’n  Bigh  na  gloire, 

A’s  air  do  dhoruinn  cha’n  f  haic  thu  crioch. 

Ach  rannsaich  curamach  ann  an  tim, 

Dh’f  heuch  am  bheil  thu  air  do  bhreith  a  ris  ; 

’S  ma  tha,  cha  churam  nach  dearbh  do  ghiulao, 
Gur  creutair  ur  thu  th'air  faotuinn  sith. 

Ach  na  cuir  dochas  am  briathraibh  faoin, 

Ge  d’  fhaigh  thu  seoladh  o  chuid  de’  dhaoine’ ; 

A  labhras  moran  mu  thimchioll  trocair, 

’S  iad  fèin  gun  eolas  air  nithibh  naomh. 

A  dh’ionnsuidh  Bhiobuill  ruith  gu  luath, 

Dh’  fheuch  am  firinnich  e  do  ghluas’d  ; 

A’s  ma  their  an  fhirinn  sin  ruit  gur  firean  thu, 
Bheir  sith  dhuit  nach  d’thoirear  uat. 

Ach  ma's  ann  cli  tha  thu,  so  an  uair, 

Gu  tighinn  direach  dh’ionnsuidh  ’n  Ùain ; 
Dh’ionnsuidh  an  Ti  sin  thug  suas  an  iobairt, 

Leis  ’m  bheil  sith  air  a  toirt  mu’n  cuairt. 

Na  smuainich  dail  a  chur  anns  a  chuis, 

Tha  latha  na  slainte  dol  seachad  dluth  ; 

’S  mar  bi  thu  trath  anns  an  daingneach  laidir, 
’Nuair  thig  am  bas  ort,  bithidh  an  dorus  duinnt’. 

A’s  bithidh  tusa  ris  ann  an  doimhneachd  truaigh, 
A  caoidh  gu  siorruidh  ’sna  piantaibh  cruaidh  ; 
Slan  le  solas  !  tha  bron  gun  chrioch  ann, 

A’s  thus’  a  ris  aig  an  Dachaidh  Bhium. 

Ach  ma’s  firean  thu  thuig  am  fuaim, 

’S  do’n  do  rinneadh  priseal  an  Ti  thug  buaidh  ; 
Tha  ’g  iarruidh  imeachd  an  ceum  na  firinn, 

A’s  t-aighaidh  direach  air  Sion  suas. 

Cha  choir  dhuit  fèin  a  bhi  deanamh  uaill, 

Ma  tha  thu  ’g  eisdeachd  ri  guth  an  Uain  ; 

'S  ann  thug  e  fèin  ort  gun  chreid  thu  ’n  sgeul  air 
’S  gach  ni  rinn  feum  dhuit  ’s  ann  uaithe  f huair. 

Na  h-uile  cuis  anns  am  bi  ort  feum. 

’S  e  fantuinn  dluth  ris,  fo  sgail  a  sgeith, 

Bheir  ort  gu’n  giulan  thu  h-uile  cuis  dhiubh, 
’Nuair  bhitheas  do  shuil,  ris  na  dh’fhuilinn  e. 

’Nuair  bhitheas  tu  a  leubhadh  mu  Righ  na  Gloir, 
A  dh’  f  huilinn  deuchainnean  air  gach  doigh  ; 
Cha’n  ’eil  trioblaid,  no  bron,  no  eigheachd  ann, 
Ris  nach  d'fheuch  e  an  laithean  fheoil. 

’S  nis  ge  ard  e  aig  deas  laimh  Dhè, 

Tha  shuil  a  ghnath  air  a  chairdibh  fèin  ; 

Na’n  uile  theanndachd  tha  e  fo  amhghair, 

A’s  tha  e  teann  orra  an  am  gach  feum. 

Tha  sud  da  riridh  na  mhisneacli  mhoir, 

D’on  dream  tha  dileas  air  taobh  a  ghloir ; 

Gur  e  an  Ti  sin  tha  dhaibh  na  dhiaean, 

A  bheatha,  an  fhirinn,  agus  an  ROD. 

A’s  ged  tha  chairdean  an  so  air  chuairt, 

Bheir  e  an  aird  iad,  a  ’s  gheibh  iad  duais  ; 

’Nuair  thig  am  bas  theid  iad  suas  gu  Parras, 

’S  bithidh  iad  gu  brath  aig  an  Dachaidh  Bhuan. 


AN  DEAGH  SHAIGHDEAR. 

Is  tric  a  chunnaic,  ’s  a  chi, 

Mi  daoine’  an  t-saoghail  gun  sith, 

Le  bhi  cogadh,  ’s  a  stri  ri  cheile ; 

Ag  iarraidh  airgiod  a’s  oir, 

Ag  iarraidh  onair  a’s  gloir, 

Ged  theid  iad  seachad  mar  neoil  nan  speuraibh. 

Ach  ’sann  tha’n  saibhreas  gun  di, 

Aig  deagh  shaighdearean  Ios’, 

Gheibh  iad  neart  anns  gach  ni  mar  bhith's  feum  air ; 
A’s  ’nuair  a  choisneas  iad  buaidh, 

Is  mor  an  sonas,  a’s  an  duais, 

Gheibh  iad  oighreachd  tha  shuas  ’sna  neimhibh. 

Ma’s  ann  deth  shaighdearean  thu, 

Feuch  gu’m  fòillsich  thu  chliu, 

O'n  tha  e  fèin  air  ao  chul,  bi  treubhach ; 

’S  theid  thu  dhachaidh  le  buaidh, 

Fo  ard  bhratach  an  Uain, 

Dhaindeoin  feachd  agus  sluagh  na  h-Kiphit. 

Ga  d’robh  an  Saoghal  ’san  fheoil, 

’S  moran  dhaoin’  air  do  thoir, 

Agus  Satan  toirt  ordugh  geur  dhaibh ; 

Dh’f  heuch  am  faigh  iad  thu  an  sas, 

A  cleachdadh  innleac-hdan  bais, 

Leagadh  lin  anns  gac-h  ait  do  d'  cheunraibh. 

Ach  na  gabh  eagal  gu  brath, 

Tha  do  Righ  air  do  sgath, 

Thoir  thus’  urram,  a's  gradh,  a's  geill  dha  ; 

’S  bheir  e  neàrt  dhuit,  a’s  treoir, 

Nach  d’thig  do  naimhdean  a'd'  choir, 

Leis  an  armachd  a  sheol  e  fèin  dhuit. 

Ach  seas  a’  daighnean  ’s  gach  tim, 

Ann  an  Soisgeul  na  sith, 

Agus  crios  ort  dhe’n  fhirinn  cheudna  ; 

A’s  gluais  gu  treubhach,  briagli, 

Ann  an  eagal  a’s  am  fiamh, 

’S  ni  e  d'  bhroilleaeh  a  dhion  mar  uchd-eididh. 

Cum  do  dhochas  gu  teann,  % 

Ris  a  ghloir  a  bhitheas  ann, 

'S  ni  sud  mar  chlogad  do  cheann  a’  chuibhrig, 
Agus  creidimh  nan  naoimh, 

Bitheadh  na  sgiath  dhuit  a  chaoidh, 

’S  cha  d’thig  saighead  a’d'  thaobh  nach  much  e. 

Deagh-lion  do  chridhe  le  stoir, 

Dheth  ni  is  priseal  na’n  t-or, 

Focal  firinn  Iehobhah,  ’s  eisd  ris  ; 

d  3 

’S  'nuair  bhitheas  Satan  ri  saothair, 

Chum  do  tharruinn  a  thaobh, 

Bithidh  sud  na  chlaidheamh  da-fhaobhair  geur 
dhuit. 

’Xuair  bliith's  tu  armaicht’  rau’n  cuairt, 

’S  tu  ri  caithris  gach  uair, 

Lean  t-ard-cheannard  gu  buan.  a's  na  treig  e  ; 

’S  an  uair  a  chluinneas  tu  luaidh. 

Gu’m  bheil  a  bhratach  dol  suas, 

?S  mithich  dhuitsa  bhi  gluasad  a'g  eiridh. 

A's  bithidh  e  na  charaid  ri  d’  thaobh, 

’S  i  bhratach  tharad  an  gaol, 

Dean  thusa  a  leantainn  gach  taobh  a  theid  e  ; 

'S  ged  do  thuìt  thu  ’sa  bhlar, 

Gheibh  thu  aiseirigh  ’s  fearr, 

’S  bheir  e  dhachaidh  gu  Parras  Dè  thu. 

Xa  gabhs'  eagal  ’san  ara, 

Gur  aireamh  bheag  dhilth  a  tli’ann, 

Ann  coimeas  ri  camp  na  h-Eiphit ; 

]\Ia  ’se  ‘s  nach  brist  iad  ’ur  ranc, 

Cha’n  fhaigh  iad  sibhse  ann  am  fanc, 

Ma  bhitheas  sibh  dileas  an  ceann  a  cheile. 

Ma  bhitheas  sibh  dileas  a’s  dlutb, 

Bheir  bhur  Righ  dhuibh  an  crun. 

An  uair  a  chi  sibh  a  ghnuis  mar  tlia  e ; 

A's  an  uair  thig  la  an  Rayiu, 

Gheibh  sibh  onair  a‘s  cliu 

Xach  d'theid  tuille  air  chul  gu  brath  dhuibh. 

’Xuair  thig  Caiptean  ’ur  slainte, 

Bithidh  sud  agaibh  na  lathair, 

Gloir  a's  onair  a‘s  fabhoie  siorruidh ; 

’Xuair  bhitheas  na  creutairean  baoth, 

Xach  do  gheill  dha  na  thrath, 

Air  an  iomain  gu  brath  as  fhianuis. 

Ged  d’  chuir  e  sgail  air  a  ghloir, 

’Nuair  ghabh  e  fuil  agus  feoil, 

Thig  e  fathast  le  moran  eibhneas  ; 

Thig  e  fathast  mar  Righ, 

Le  dheich  miltibh  dheth  naoimh, 

’S  cha  bhi  rioghachd,  no  righ,  nach  geill  dha. 


AN  TURUS. 

’S  iomadh  mulad  a’s  bron, 

Bha’n  cois  mo  thuruis  chum  gloir, 

Fhuair  mi  milis  ri’n  ol,  a’s  searbh  ; 

Ach  ’s  tu-s’  Ard-Righ  na  gloir, 

A  thug  nach  d’fhailnich  mo  threoir, 

O'n  bha  t-fhabhor  dhomh  mor  gu  dearbh. 

Fhuair  mi  aoibhneas  gu  leor, 

A’s  laithean  soilleir,  gun  neoil, 

Le  bhi  fantuinn  ad  choir  a  gluasad  ; 

Ach  ’s  e  am  peacadh  thug  orm  bron, 

’S  ciochan  seasg  bhi  gun  deothal, 

’S  iad  sud  bha  seasamh,  mar  neoH,  mu’m  chuairt. 

Air  dhomh  sealltainn  san  am, 

Air  mo  shlighibh  ’sa  ghleann, 

’S  air  na  ceumannaibh  cam  anns  do  ghluais  ; 
Bheir  so  eolas  dhomh  ann, 

Nach  eil  do  throcairean  gann, 

’S  gun  chomhnuich  thu  teann  gus  an  uairs’. 

Fhuair  thu’n  toiseach  mi  m’  thraill, 

Aig  a  pheacadh  ’s  aig  a  bhas, 

Leanabh  feirg’  mar  bha  cach  de’n  t-sluagh 

Aig  mo  naimhdibh  an  sas, 

Ann  an  ceanglaichean  bais, 

’S  iad  ga  m’  mhealladh  gach  la  gu  truagh. 

Ach  o’n  runich  thu,  Righ, 

Nach  rachainns’  an  di, 

Ghlachd  thu  greim  dhiom,  a’s  mi  air  a  bhruaich 
’S  air  dhuit  sgaoiladh  an  lin, 

’S  ann  fhuar  mi  saorsa,  agus  sith, 

’S  thionndaidh  m’aghaidh  air  Sion  shuas. 

Bu  bheag  m’eolas  ’san  am, 

Ach  ’s  tu  bu  chomhnadh  dhomh  ann, 

Ga  mo  threorach  trid  ghleann  nan  deoir ; 

’S  mur  bhith  gun  ghreas  thu  mi  teann, 

’Nuair  bhithinn  leasg  agus  fann, 

Cha  robh  mo  shiubhal  ach  mall  ’san  rod. 

’S  e  dh'f  hag  mo  shiubhal  cho  mall, 

’S  iomadh  leoghan  a  bh’ann, 

A  seasamh  romham  mar  bheanntan  btian  ; 

Ach  le  do  leantuins’  gu  teann, 

Chunnaic  mise  aig  a  cheann, 

Nach  b’e’n  leoghan  bh’ann,  ach  an  t-UAN. 

’Nuair  shiubhlinn  da  cheum, 

A’s  mo  shuile  riut  fèin, 

Bhitheadh  an  t-slighe  dhomh  reidh  dol  suas  ; 
An  sin  bhithinn  gu  treun, 

’S  bhitheadh  mo  chridhe  rium  reidh, 

A’s  thairneadh  sud  mi  ’n  ceumnaibh  luath. 

d'hairneadh  sud  mi  gu  ceol, 

Le  bhi  ’faicinn  do  ghloir, 

’Nuair  a  sgapadh  nan  neoil,  le’n  gruaim  ; 

’S  le  bhi  ’faicinn  do  ghaoil, 

A  deanamh  taice  dhomh  gach  taobK, 

Bha  mi  ‘faicinn  ’s  a  faotuinn  buaidh. 

’S  mise  a  dh'aithnich  mu  thrath, 

’S  fhuair  mi  faireachd,  no  dha, 

Gur  tu  caraid  a  bh'fhearr  a  bh’ann, 

•  Gach  neach  ’sna  chuir  mi  mo  dhuil, 

Fhuair  mi  e  mar  chuilc  bhruit’, 

’S  togaidh  mise  mo  shuil  chum  nam  beann. 

’S  bithidh  mi  ’g  urnuigh  riut  fèin, 

Oir  tha  mo  naimhdean  ro  threun, 

*S  tha  iad  uile  gu  leir  air  mo  thoir ; 

Cuid  mar  leoghain  toirt  bheuc, 

’S  cuid  ri  miodal  le  ’m  beul, 

’S  cuid  ’g  am  folach  fo  sgeith  mo  chleoc. 

Ach  o’n  tha  deuchainnean  ann, 

Mar  dh’fheuch  thu  da  d’  chlann, 

Na  treig  mi  gu  ceann  an  roid : 

O’n  nach  fhaic  mi  san  am, 

Am  bheil  mi  faisg  air  a  cheann, 

No  ’m  bi  mi  fad  ann  an  gleann  nan  deoir. 

Ma’s  e  thachair  ad  run, 

Gu'n  d'theid  mi  dhachaidh  gu  dluth, 
Dhionnsuidh  fois  ann  an  uine  ghearr : 

Cum  ’sa  caithriseach  mi, 

Chum  ’s  gu’n  imich  mi’n  sith  ; 

’S  e  bhi  maille  ri  losa  is  fearr. 

Ach  ma’s  e  so  th’ann  do  run, 

Gur  eiginn  fuireach  car  uine, 

0,  bi  fèin  air  an  stiur  ’ga  m’  sheol’ ; 

’S  cha  bhi  ataireaehd  thonn, 

Air  nach  marcaich  mo  long, 

’S  thig  mi  tir  ’s  ann  air  fonn  do  ghloir. 

Ma  tha  e  feumail  dhomh  tamh, 

’S  cuan  deth  dheuchainnibh  shnamh, 
Deonaich  pailteas  dheth  a’  ghras  gun  di ; 

Le  Spiorad  urnuigh  gun  dail, 

Chum  nach  teichinn  o  d’  lathair, 

Mar  rinn  Ionah  ’nuair  ehaidh  e  cli’.‘ 

Na  leig  ormsa  gu  brath, 

Ni  bheir  oilbheum,  no  bas, 

Air  neach  idir  thug  gradh  dha’n  Uan  ; 

No  ni  bheir  misneach  do  chach, 

Dol  air  ’n  aghaidh  gu  dan, 

Gus  an  coinnich  iad  bas  a’s  truaigh. 

’S  ma  bhitheas  roinnean  gun  fheum, 

Am  measg  na  cloinne  ’s  leat  fèin, 

’S  iad  le  ’n  doille,  ’s  le  ’n  eud,  toirt  claoidh, 
Bacadh  aonachd  a  cheil’, 

Sgapadh  caorich  do  threud, 

Ris  an  dubhairt  thu  fèin  do  naoimli, 

Deonuich  dhomhsa  a  bhi  reidh, 

Ri  luchd  t-eolais  gu  leir, 

Ma  tha’n  dochas  a  reir  do  shlaint’ ; 

’S  cum  mi  cialach  ’s  gach  ni, 

Churn  ’s  nach  meudaich  mi  ’n  strith, 

’S  e  bhi  deanamh  na  sith  as  fearr. 

’S  ann  o  aonachd  a's  sith, 

Gheibh  sinn  aoibhneas  gun  di, 

’S  a  bhitheas  t-oighreachdsa  a’  sior  thoirt 
buaidh  ; 

’S  e  bhitheas  taitneach,  maraon, 

’S  e  bhitheas  dearbhta  do  dhaoin, 

’S  a  dh’fheuchas  do  ghaol  do’n  t-sluagh. 

0,  na  treig  mi  ’sa  chuis-s’, 

Ach  dean  fèin  dhomh  an  t-iul, 

’S  cum  mi  iriosal,  ciuin,  mar  bu  choir  ; 

’S  pill  mo  shuilean  o  shannt, 

’S  o  gach  curam  a  t’  ann, 

’S  tric  a  chiurr  iad  do  chlann,  ’s  a  leon. 

O’n  tha  curam  gun  sta, 

Teannadh  dluth  rium  gach  Ia. 

Cum  mo  shuil  ris  an  Ard-Rhigh  mhor ; 

Bheir  air  na  lili  bhi  ’fas, 

Anns  a  mhachair  fo  bhlath, 

’S  cha  robh  Solamh  co  aillt  ann  na  ghloir. 

Chi  mi  eunlaith  nan  sliabh, 

Nach  saoithraich,  ’s  nach  sniomh, 

’S  iad  eudaicht  gu  sgiamhach,  blath ; 

’S  ge  d’  nach  taisg  iad  an  loin, 

’S  nach  ’eil  aca  tigh-stoir, 

Gheibh  iad  pailteas  gu  leor  o  d’  lamh. 

O’n  ’se  do  churams’  is  fearr, 

Tarruinn  dluth  mi  le  d’  ghradh, 

’S  bithidh  mi  ’n  duil  riut  gu  brath  nach 

’S  teichidh  curam  is  cradh 

’S  bheir  iad  umhlachd  dha  d’  ghradh, 

Air  dhomh  suil  thoirt  air  aird,  ’s  a  leud. 

B’e  sud  dochas  gach  aon, 

A  fhuair  eolas  do  ghaoil, 

’S  e  bu  cheol  doibh  gradh  saoraidh  an  Uain  ; 
’S  ge  d’  bha  iad  beo  air  a  ghaol, 

’S  ge  do  dh’ol  iad  deth  taom, 

Tha  ni  ’s  leor  ann,  cha  do  thraogh  iad  an  cuan. 

’S  ma  bhitheas  m’inntinns’  ag  tamh, 

Ann  an  innleachd  na  slaint, 

Gus  an  criochnach  mo  la  le  buaidh  ; 

Theid  mo  thogail  do’n  ait, 

’S  am  bheil  tobair  na  slaint, 

O’m  bheil  na  sruthanna  blath  teachd  nuas. 


’S  bithidh  mo  dhaqjhaidh  ’s  a  ghloir 
’S  nach  d’theid  baca’  air  mo  cheol ; 
Gheibh  mi  cupan  ri  ol  gu  cian, 
’Sam  bi  m’fhior-uisge  beo. 

Thig  o'n  Righ-chathair  mhoir, 

’S  cha  d’  theid  a  mheasgadh  le  bron  feadh  gach  ial. 


GARAIDH  EDEIN. 

Nach  truagh  ieibhse  mar  dh’eirich, 

An  garaidh  Edein  do’n  t-sluagh ; 

Le  cuilbheartan  Shatain, 

’Mheall  Eubh’  agus  Adhamh, 

Cum  umlachd  thoirt  dhasan, 

An  aghaidh  Ard-Righ  nan  sluagh  ; 

?S  thug  sud  doruinn  ’s  gach  ait  dhaibh, 

’S  fhuair  am  bas  orra  buaidh. 

Thug  e’n  naomhachd  ’s  an  gloir  dhiu, 
Thug  ’  s  an  eolas  a’s  an  iul ; 

’S  ge  d’  bu  mhor  an  cuid  solais, 

Chaill  iads’  an  sin  coir  air, 

Bha  cheartas  an  toir  orra, 

’S  chaidh  a  throcair  air  cul ; 

A’s  mar  d’thigeadh  Slanaighear  glormhor, 
Bu  ro  bhronach  ar  duil. 

Ach  thainig  sgeul  aoibhinn, 

A  chum  nam  braighdean  bha’n  sas  : 
Thainig  Iosa,  le  solas, 

Chum  an  saoradh  o’n  doruinn, 

A’s  o’n  sheas  e’n  coir  dhaibh, 

Chaidh  Esa  a  leonadh  na’n  ait-s’ ; 

A’s  tha  firinn  a’s  trocair 
Air  comhlachadh  na  bhas. 

Nach  aoibhinn  an  sgeul 

Tha  ga  leubhadh  do’n  t-sluagh  ? 

Gu'n  d’thug  Iosa  lan-dioladh, 

A  thug  do  cheartas  sar-riarach, 

A’s  le  firinnteachd  shiorruidh 
Gu’n  d’thug  e  sith-chainnt  rau’n  cuairt ; 
A’s  on  phaidh  e  na  fiachan 
Co  ris  dh’iarras  feich  uainn  ? 

’S  an  dream  a  chreideas  an  fhirinn, 

Bheir  e  ris  iad  o’n  truaigh  ; 

Bheir  e  solas  a’s  sith  dhaibh, 

’S  bheir  e  dochas  a  ris  dhaibh, 

Ris  a  ghloir  tha  neo-chriochnach, 

Anns  an  rioghachd  thu  shuas  ; 

’S  bithidh  na  creutairean  naomh  sin, 

Do’n  Fhear-shaoraidh  raar  dhuais. 

Sibhse  a  chreid  an  sgeul  aoibhinn, 

’S  a  rinn  e  saibhir  le  ghras  ; 

Feuch  gu'n  gluais  sibh  gu  dileas, 

Anns  gach  ceum  mar  rinn  Iosa, 

Mar  is  cubhaidh  do’n  fhirinn, 

A’s  do  rioghachd  a  ghras  ; 

Ann  an  eud,  a’s  ann  an  naomhachd, 

Ann  an  aonachd,  a’s  an  gradh. 

Na  bitheadh  mi-run,  no  farmad, 

Na  bitheadh  seannachas  gun  bhrigh  ; 

Na  bitheadh  diteadh  gun  dearbhadh, 

’S  na  bitheadh  strith  no  eud  searbh  ann, 
Am  measg  nam  firean  a  ta  ’g  ainmach, 
Gu’n  d’f  huair  an  anamanna  sith  ; 

A’s  bitheadh  an  teo-chridheachd  cairdeal, 
Le  gradh  brathairel  ’s  gach  tim. 

Ge  do  tha  sibh  ’san  trath-sa, 

Ann  am  fasaieh  bhochd,  f huar ; 

Air  bhur  cuartach  le  trioblaid, 

A’s  am  peacadh  a’  strith  ribh, 

Ma  ’s  e  a’s  gu’n  gleachd  sibh  gu  dileas, 

E 

Trid  Iosa  bheir  sibh  buaidh  ; 

S  an  uair  thig  e  chum  slainte, 

Ni  sibh  gairdeachas  buan. 

Ni  sibh  gairdeachas  siorruidh, 

’Xuair  thig  Iosa  ann  a  ghloir ; 

Bithidh  a  ghnuis  mar  a  ghrian  dhuibh. 

Mar  mhaduin  chiuin  an  deigh  sianntan. 

Theid  bhur  dusgadh  ’na  iomhaighs’, 

A's  bith’  sibh  sgiamhach  gu  leor  ; 

As  eugais  peacadh  no  truaiileachd, 

Theid  sibh  suas  na  chomhail. 

’Nuair  thig  e  ris  bheir  e  a  shluagh  leis, 
Dhlonnsuidh  suaimhneas  a’s  gloir  ; 

A  meud  ’s  a  luidh  anns  an  uaigh  dhiubh, 
an  dream  a  choidil  ’sa  chuan  diubh, 

Bheir  e  o*n  deas  a’s  o’n  tuath  iad, 

’S  theid  iad  suas  air  na  neoil ; 

An  sin  slan  le  truailleachd  ’s  mi-naomhachd, 
An  sin  slan  le  saoghal  nan  deoir. 

’Nuair  a  shuidheas  an  Ti  ud, 

Air  a  Righ-chaithair  mhor, 

’S  thig  gach  creutair  ’na  fhianuis, 

A  dh’fhaighail  reir  a’s  mar  bha  ’n  gniomh’ra, 
Thig  talamh  ’s  neamh  a  thoirt  fianuis, 

Gur  ceart  a  riaghlas  e’n  slogh  ; 

’Nuair  ni  e  ’n  t-aingidh  a  dhiteadh, 

’S  a  bheir  e’m  firean  chum  gloir. 

An  sin  gheibh  na  firinnich  fabhor, 

Ann  an  lathair  an  t-sluaigh ; 

’Nuair  their  iads’,  so  ar  Slanaighear 
An  sin,  cha  dean  e  sa’  aon  diubhs’  aicheadh 
Their  e  riubh  sibhsa  mo  bhrath’rean, 

Sibhs’  mo  cairdean  ’s  mo  shluagh ; 

Siubhlaibh  dh’ionnsuidh  na  h-oighreachd, 
Anns  am  bheil  aoibhneas  bith-buan. 

An  sin  bithidh  iads’  air  an  tearnadh, 

0  gach  bas,  a’s  o’n  uaigh  ; 

Siubhlaidh  iad  le  luath-ghaire, 

’S  iad  neo  thruaillidh,  ’s  neo-bhasmhor, 
Theid  iad  gu  luath  dh’ionnsuidh  ‘n  arois, 
Anns  am  bheil  lathaireachd  an  Uain  :  . 
’S  bithidh  iad  a’  seinn  an  sgeul  aoibhinn, 
A  shaor  na  braiglidean  o’n  truaigh. 


ORAN  GAOIL. 

Togaibh,  naoimhaibh,  luath-ghaire, 
Deanaibh  gairdeachas  ur ; 

0’  fhuair  sibh  bhi’n  fabhor, 

Ri  Ard-Righ  nan  dul ; 

O’n  shaor  e  o’n  bhas  sibh, 

’S  o’n  trailleachd  bu  mho  ; 

’S  gu’n  d’rinn  e  sgiamhach  le  shlaint’  sibh, 
Thugaibh  dhasan  an  cliu. 

Nam  b’e  gu’m  b’  urrainn  mi  cainnt  air, 
Thug  e  gradh  dhuibh  bha  mor  ; 

Chaidh  e  seachad  air  Ainglibh, 

’Nuair  a  chaill  iad  an  gloir  ; 

S’  ghabh  e  greim  deth  shiol  Abraim, 

Chum  a’s  gu’n  tearuint’  iad  leis  beo  ; 

A’s  rinn  e  sgiamhach  le  shlaint  iad, 

O’n  bha  ghradh  dhaibh  cho  mor. 

So  an  gradh  tha  gun  samhladh, 

’S  nach  do  rannsaich  neach  riamh  ; 

Cha  b’e  cairdean,  ach  naimhdean, 

Ann  an  cainnt  ’s  ann  an  gniomh  ; 

Cha  b’e  dream  a  bha  araidh 

Ach  na  traillean  nach  b’f  hiach  ; 

A  rinn  e  sgiamhach  le  shlainte, 

O’n  bha  ghras  dhaibh  cho  fial. 

Ma’s  neach  thu  th’air  do  naomhach’, 

Faic  a  ghaol  tha  gun  eheann ; 

’Nuair  chaidh  fhoilseach  ’san  t-saoghail-s’, 
’S  e  t-Fhear-saoraidh  a  bh’ann  ; 

Mu’n  d’  fheud  e  do  thearnadh, 

Fhuair  e  ’m  bas  air  a  chrann  ; 

’S  o’n  rinn  e  sgiamhach  le  shlaint'  thu, 
Thoir  do  ghradh  dha  ’s  gach  am. 

Fench  gu’n  lean  thu  a  cheum’  na, 

Mar  rinn  Enoch  a's  Pol ; 

’S  na  h-uile  aon  a  thug  speis  dha, 

Cha  b’ann  dhaibh  fèin  bha  iad  beo  ; 

Cha  sgaradh  beatha,  no  bas  iad, 

0  Ard-Pigh  na  gloir  ; 

’S  gu’n  d’rinn  e  sgiamhach  le  shlaint'  iad, 
O’n  bha  ghradh  dhaibh  cho  mor. 

’S  thuirt  an  te  fhuair  cinnt  air, 

’S  a  bha  ’ga  innseadh  gu  saor ; 

Sgapaibh  ubhlan  mu  m’  thimchioll, 

Oir  tha  mi  tinn,  ’s  ann  le  gaol ; 

Tha  mo  chridhe  air  failinn, 

O'n  bha  ghras  dhomh  cho  saor  ; 

’S  gu’n  d’rinn  e  sgiamhach  le  shlaint’  mi — - 
’S  e  mo  Shlanaighear  caomh. 

’S  e  thuirt  nigheana  ’n  t-saoghail-s’, 

Ma  ’s  e  ghaol  thug  ort  buaidh  ; 

Innis  dhuinne  ciod  an  t-aobhar, 

Ma’m  bheil  do  ghaol  dha  cho  buan ; 
Chunnaic  sinn  e  ’san  fhasach, 

’S  ’se  bu  taireil  deth  an  t-sluagh  ; 

Cha  robh  sgiamh  ann,  no  ailteachd, 

’S  ghabh  e  tamli  anns  an  uaigh. 

0  !  nigheana  gaolach, 

’S  ann  na  aodanns’  bha  ghloir : 

’S  e  dh’fhag  sibhse  gun  speis  dha, 
Nach  bu  leir  dhuibh  fo  ’n  chleoc ; 
’Nuair  a  ghabh  e  ar  nadur, 

Thug  sud  sgail  air  a  ghloir  ; 

Ach  chunnaic  mis’  e  ni  bu  sgiamhach, 
No  ghrian  troimh  na  neoil. 

Chunnaic  sibhs’  e  gu  taireil, 

’S  e  dol  gu  tamh  anns  an  Uaigh  ; 

Ach  chunnaic  mis’  e  ag  eiridh, 

’S  ann  aige  fèin  bha  bhuaidh  ; 
Chunnaic  mis’  e  gu  glormhor, 

Air  na  neoil  a  dol  suas  ; 

’S  ann  air  deas-laimh  na  morachd, 

A  tha  e  chomhnuidh  gu  buan. 

’S  maisich  e  na  clann-daoine, 

Ann  an  naomhachd  gu  mor  ; 

’S  ann  da  tha  ainglean  ag  aoradh, 

’S  lion  e  ’n  saoghal  le  ghloir  ; 

Fhuair  mi  beatha  agus  siochaint, 

Ann  am  firinn  a  bheoil ; 

’S  e  mo  ghradhsa  Righ  Shion, 

’S  tha  ’n  t-slat  rioghail  na  dhorn. 

Mun  an  d’  fhag  e  an  tir  so, 

Bha  e  firinneach  leam  ; 

’S  fhuair  mi  chomhairlean  dileas, 

’S  iomadh  ni  thuirt  e  ruim  ; 

Fhuair  mi  gheallana  priseal, 

Na’m  bithinn  dileas  gach  am  ; 

’S  tha  mo  dochas  as  fhirinn, 

Ise  mo  Bigh  e  ’s  mo  cheann. 

Thubhairt  e  rium,  tha  thu  an  saoghal, 
A  bhitheas  ri  caochladh  gach  uair  ; 
Feuch  nach  meall  iad  do  ghaol  uam, 

e  3 

'S  mis'  a  shaor  thu  o’n  truaigh  ; 

'S  mis’  a  cheannaich  o’n  bhas  thu, 

’S  daor  a  phaigh  mi  do  luach  ; 

'S  ma  bheir  thu  umhlachd  a’s  gradh  dhomh, 
Sud  amhain  na  bheil  uam. 

Ge  do  tha  mi  ga  d’fhagail, 

Anns  an  fhasach  air  chuairt ; 

Tha  mi  ’g  ullachadh  ait’  dhuit, 

Anns  an  aros  thu  shuas  ; 

’S  ge  d’  robh  trioblaidean  craiteach, 

’Ga  do  sharach  car  uair, 

Le  ainglibh  mo  lathairachds’, 

Bheir  mi  tearuinte  thu  suas. 

Tha  mi  ’g  innseadh  sud  trath  dhuir, 

’S  ann  is  fearr  bheir  thu  buaidh, 

Gu’m  bheil  fearg  air  an  Dragon , 

O’n  a  ghradhaich  thu’n  t-UAN  ; 

A’s  gheibh  thu  diomb’  o  do  chairdibh. 

Ach  gheibh  thu  gairdeachas  uams’ ; 

’S  biths-s’  ri  caithris  a’s  urnuigh, 

Gus  an  tuirlinn  mi  nuas. 

0  Shlanaighear  Ghrasmhor ! 

’S  tu  is  fearr  dhomh  tha  beo  ; 

'S  an  uair  a  chuimhnich’s  mi  t-fhabhor, 

Tha  m’  aobhar  gairdeachas  mor  ; 

‘S  cha  'n  e  idir  bhi  taireil, 

Air  do  sgaths’  rinn  mo  leon  ; 

Ach  se  mo  ghiulan  mi-rianail, 

Is  tric  a  mheudaich  mo  bhron. 

’Se  mo  pheaca  a’s  m’  eas-umhlachd, 

A  dh’f  hag  bruite  mi  chaoidh  ; 

’S  gur  ann  ’leigheas  mo  chreuchdain, 

A  eheus  iad  mo  High  ; 

Chaidh  t-fhuil  phriseal  a  ’thaomadh 
Air  son  gach  aon  deth  do  naoimh  ; 

’S  e  sud  an  gaol  rinn  mo  chiurradh, 

A’s  rinn  do  shuilean  mo  chlaoidh. 

Ach  o’n  dh’fheuch  thu  do  gradh  dhomh, 
Na  fasga  mi  a  chaoidh  ; 

Gus  am  faic  mi  na  d’  ghloir  thu, 

’S  cha  bhi  bron  ann,  na  caoidh  ; 

’S  ’nuair  a  thig  an  latha  mor  sin, 

A’s  saorsa  ghlormhor  do  naoimh. 

Bithidh  mise  a  deasach  mo  lochran. 

Gu  dol  an  comhail  mo  Righ. 


TRUAIGH  SHIORRUITH. 

’S  tric  a  smuainich  mi  chairdean, 

Na’n  rachadh  agam  air  dan  a  chur  sios, 

Gur  ann  air  uamhas  an  Ard  Righ, 

Agus  saibhreas  a  ghrais  th’ann  an  Criosd  : 
Dh'theuch  an  duisgeadh  e  aireamh, 

Dheth  an  dream  tha'n  codal  aig  Satan  an  iion  ; 
Tha  ’g  eigheach  sith  agus  tearuinteachd, 

’S  iad  an  cunnart  gach  la  dhol  an  di. 

Ach  tha  mi  faicinn  mu  thrath  dheth, 

Mur  d’thig  cumhachd  o’n  aird  oirne  a  nuas  . 
Gu’m  fuirich  iad  mar  a  tha  iad, 

’S  nach  bi  h-aon  diu  gu  brath  air  an  gluasad, 
’Nuair  tha  neart  agus  slainte  ac’, 

Cha’n  ’eil  cuimhne  ac’  air  bas,  no  air  truaigh 
’S  ’nuair  tha  na  nithibhs’  ’ga  am  fagail, 

’S  ann  tha’n  cridhe  do  ghnath  dol  n's  cruaidh. 

0  dhuine  gun  eolas, 

Tha  cuir  cul  ri  lehobhah,  ’s  ri  'reachd  ; 

’N  anns  an  t-saoghal;  no’n  storais, 

No'n  ann  an  aighear  na  h-oige  tha  do  thlachd ; 
Ma’s  ann  tha  t-inntinn-se  feolmhor, 

’S  tha  thu  fathasd  an  domblas  do  pheac1 ; 

'S  ma  thig  am  bas  air  an  doigh  s’  ort, 

’S  eiginn  duitse  a  bhi  ’n  doruinn  gu  beachd. 

No'n  e  coslas  na  diadhachd. 

Air  ’n  d'  shocraich  thu  t-iartas  gu  leir ; 

A1  feuchainn  sgail  ann  am  briathraibh, 

’S  gun  a  cumhachd  bhi  riamh  ort  do  reir ; 

Mur  d’  ’rinn  eolas  na  fìrinn, 

Do  thoirt  a  dh’ionnsuiah  fuil  phriseal  mhic  Dhè, 
Co  fhad  ?s  is  leir  dhomh  o’n  bhiobull, 

’S  ann  tha  do  thaice  ri  t-fhirinnteachd  fèin. 

\S  ma  ghoideas  am  bas  ort, 

Bheir  e  sios  thu  do’n  aite  ’sam  bheil  c-aoiah ; 

’S  co  dhinnseas  do  charamh, 

Far  nach  d?thig  furtachd  gu  brath  ort;  no  faoidh  : 
Mur  d’fhuair  thu  gairdean  co  laidir, 

’S  nach  dean  cumhachd  an  Ard-Righ  do  chlaoidh ; 
’S  coir  dhuit-smuaineach  na  thrath  air; 

’S  aobhar  uamhais  am  bas  do  na  daoi. 

Smuainich  thusa  air  an  truaigh, 

Tha  feitheamh  air  an  t-sluagh  tha  dol  sios, 

A  dh’ionnsuidh  ’n  doruinn  bith-bhuan  sin, 

’S  dhaibh  tuille  cha  dual  tighinn  a  nios  ; 

Na’m  b’e  gu’n  tuigeadh  tu  an  caramh. 

Their  leam  gun’n  eigheadh  tu  os-aird.  gun  bhi  sgith ; 
Aig  radh?  fheara,  ’s  a  bhraithraibh, 

Ciod  an  doigh  air  an  sabhalar  mi  ? 

Na’m  b’e  ’s  gu’n  tuigeadh  tu  trian 

Dheth  na  tha  ri  fhulang  de  phian,  a’s  deth  bhron, 

Anns  an  t-slochd  tha  gtm  iochdar, 

Fo  chorrifìcli  an  Dia  sin  tha  mor, 

Cumaidh  cumhachd  neo-chriochnach, 

Anns  na  lasraichaibh  dian  sin  thu  beo  ; 

Ged  d’  robh  deatach  am  piantan, 

’G  eiridh  suas  ann  gu  siorruidh  mar  cheo. 

Dh’ionnsuidh  an  dorchadas  shiorruidhs’, 

Cha  d'thig  solus  no  grian  ann  gu  brath  ; 

S  cha  ’n  ’eil  solas  ri  iarraidh, 

Ach  guil  a’s  giasgan  air  fiaclaibh  do  ghnath, 

Cha  bhi  aighear,  no  ceol  ann, 

’S  cha  bhi  aon  ann  bheir  solas  do  cach  ; 

’S  cha  bhi  duil  ann  ri  trocair, 

Ach  gul,  a’s  caoidh,  agus  bron  feadh  gach  al. 

Is  searbh  an  deoch  tha  ri  h-ol, 

Aig  an  dream  a  bhasaich  gun  eolas  air  Dia  ; 

Cuan  feirg  tha  gun  trocair, 

Teine,  pronnasc,  ’s  stoirm  mhor  dhiubh  gun  dion, 
’Nuair  thig  na  nithean  siu  comhlath, 

Bhitbeas  na’n  tonnana  beo  feadh  gach  ia-1 ; 

Gheibh  iad  sud  mar  am  porsan, 

Lan  cup  deth  ’s  gur  leoir  dhaibh  a  mheud. 

Ge  bochd  an  gearan,  ’s  ge  truagh  e, 

Anns  a  chuan  sin  nach  fuarich  ni’s  mo, 

Righ  nan  dul  cha  ghabh  truas  dhiubh  ; 

'S  e  sud  a  gheall  e  mar  dhuais  dhaibh  o  thus ; 
Thuirt  luchd  nan  cridheachan  uabhrach, 

Co  an  Dia  bheir  nuas  sinn  do  ’n  uir  ? 

An  ti  th’air  neamh  bheir  e  buaidh  orra, 

‘S  ni  e  ’n  ioman,  ’s  am  fuadach  e  ghnuis. 

Ma  ’s  iad  briathran  na  firinn, 

A  tha  mi  nis  air  cuir  sios  ann  mo  dhan  ; 

’S  ann  tha  druigheachd  da  riridh, 

Air  neach  nach  seall  ann  an  tim  air  son  slaint’ ; 
Tha  na  laithean  ro  phrisail, 

Ag  caithidh  seachad,  bheir  sios  iad  gun  daii ; 

’S  chi  iads’  aig’  a  chrich. 

Gu’m  bi  chuis  mar  tha’m  Biobull  ag  radh. 

Ach  nise  gu  co-dhunadh, 

Bheiream  comhairle  le  durachd  ’s  le  gradh, 

Do’n  dream  tha  fuireach  gun  churam, 

Anns  an  t-slighe  do’n  duchas  am  bas ; 

Iad  a  philltinn  gu  dluth  aist’, 

Dh’ionnsuidh  Iosa  o’n  ’se  Ughdar  na  slaint  : 

’S  esa’  a  dh’ol  anns  chupan, 

Meud  an  doruinn  nach  giulanadh  cach. 

’S  an  dream  a  chuireas  an  duil  ann, 

Agus  aig  a  bheil  suil  ris  chum  slaint’, 

Rinn  e’m  peacadh  a  ghiulan, 

’S  thug  e  dioladh  le  umhlachd  chum  bais, 

’S  air  a  mheud  ’s  gan  d’thig  dluth  dha, 

Cha  chuir  e  uaith  iad,  ’s  cha  dhiult  iad  le  tair  ; 

S  ann  ni  e  an  saoradh  o’n  doruinn, 

’S  bithidh  gach  aon  diubh  toirt  gloir  dha  gu  brath. 


STAID  NADUIR. 

’S  e  dhinnis  Dia  na  firinn  duinn, 

Muir  beirte  ris  an  sluagh, 

Nach  fheud  iad  dol  d’a  rioghachd-san, 

’S  tha  sud  na  firinn  bhuan  ; 

Mur  bi  iad  air  an  naomhachadh, 

Cha’n  f  heud  iad  a  dol  suas, 

A  dh’ionnsuidh  an  arois  sholasaich, 

Anns  am  bheil  gloir  an  Uain. 

’S  ma  tha  mi  cuir  mo  sheula  ris, 

Gur  eigin  da  bhi  fior, 

’S  coir  dhomh  an  cor  a  leughadh  dhaibh, 
O  fhocal  Dè  ata  sgriobht’, 

A’s  ge  d’  dhiult  iad  eisdeachd  ris, 

No  geill  thoirt  do’n  Righ, 

Gu  cinnteach  ’s  comhar  bronach  e, 

Mur  doirt  mi  mach  mo  chri. 

’Se  chuimhnich  ban-righ  Ester  dhomh, 
Aon  dleasdanas  bha  fior. 

Cha’n  fheudadh  i  bhi  suaimhneach. 

A’s  an  sluagh  bhi  dol  an  di ; 

’S  le  trasg  a’s  le  urnuigh  bhuaidhaich  i, 
A’s  fhuair  i  run  a  cri ; 

’S  cha  d’  sguir  i  dhiarraidh  fabhor — 
Gus  an  d’  fhuair  iad  fainne  an  Righ. 

0  !  ma  ta,  dean  trocair  oirn’, 

Oir  is  bronach  cor  ar  tir, 

Tha’n  sluagh  a  dhiobhal  eoias — 

Air  Iehobhah,  tha  na  Righ  ; 

’S  tha  blath  na  h-inntinn  fheolmhor, 

’G  innseadh  an  stoir  th’ann  sa  chri, 
Deth  tharcuis  air  a  mhorachd  san, 

Ge  bronach  a  bhith  ga  innse’. 

Tha  breugan  a’s  cul-chaineadh  ann, 

A’s  mionnau  laidir,  mor, 

’S  tha  morchuis  agus  ardan  ann, 

A’s  grainealachd  gu  leoir  ; 

’S  tha  fanoid  air  luclid  crabhaidh  ann — 
Air  teachd  gu  airde  mhor, 

’S  mlii  naoimhaich  iad  do  shaibhaidean, 
0  Righ  is  airde  gloir  ! 

Ach  sud  an  ni  tha  nadurach, 

Do’n  aireamh  tha  mi  luaidh, 

Thuit  iad  an  Adhamh, 

’S  tha’m  bas  air  faotuinn  buaidh  ; 

’S  cha  leum  iad  thair  a  gharaidh  ud, 
Rinn  Satan  chuir  mu’n  cuairt, 

Mur  brist  thu  le  do  ghrasaibh  air, 

’S  0  !  thig  gun  dail  a  nuas. 

O  !  cuimhnich;  ann  do  thruacantachd, 
Gu’m  bheil  an  sluagh  gun  treoir, 

’S  iad  marbh  am  peac’,  ’s  an  euceartaibh, 
Gu  leir  o  lathibh  an  oig’ ; 

A’s  mur  gairm  thu  iad  gu  h-eifeachdach, 
Cha’n  eirich  iad  ni’s  mo  ; 

’S  mur  cuir  thu  fèin  gu  gluasad  iad, 

Cha  dual  daibb  a  thighinn  beo. 

0  !  seall  nuas  gu  grad  oirne, 

Tha  sluagh  na’n  codal  trom, 

A’s  bruadair  iad  bhith  ailleasach, 

Air  aite  sleamhainn,  lom, 

Air  bruach  a  chuain  a  bhathas  iad, 

Ma  dh'fhailnicheas  am  bonn, 

’S  mur  saor  thu,  Righ  nan  dul  iad, 
Bithidh  an  dusgadh  ’measg  nan  tonn. 

Ach  ’s  caoraich  chaillte  air  seachran  iad, 
Mar  neach  bhitheadh  an  ceo. 

’S  fiadh-bheathachan  na  macharach, 

Gle  acrach  air  an  toir  ; 

’S  mur  dean  an  t-Ard  Bhuachaill  sin 
An  cuartachadh  do’n  chro, 

’S  e  am  bas  an  ni  is  dualaich  dhaibh, 

A’s  iad  a  smuaineach  a  bhith  beo. 

Is  mic  struidheal  da  riridh  iad, 

A  rinn  an  ditheach  fèin, 

A’s  chaith  am  maoin  le  striopachas, 

A’s  iad  air  dhiobhail  ceill ; 

Ach,  0  !  cuir  Thus’  gu  rannsach  iad, 
Mu’n  ruig  iad  ceann  an  reis, 

’S  o  gach  seachran  ceannsaich  iad, 

Gu  bhi  na’n  clann  duit  fèin. 

Ach  ’s  cnamhain  tioram,  fann  iad, 

Tha  na’n  luidhe  an  gleann  nan  deoir, 

’S  ’nuair  bhitheas  neach  sealltuinn  riu, 

Cha  gheall  iad  tighinu  beo, 

Ach  raa  thig  au  fhaidhdaireaehd, 

Le  gras  an  spioraid  bheo, 

Bithidh  farum  ’measg  nan  cuarahan  sin, 
Tighinn  blath  le  fuil  is  feoil. 

'S  e  clann  na  feirg  fo’n  diteadh, 

Their  an  f  hirinn  riu  gu  dearbh  ; 

Tha  raallachdan  a  Bhiobuill  oirbh, 

’S  iad  sgriobhte  le  bagradh  gharbh, 

’S  i  sud  an  staid  tha  doruinneach, 

Bhi  malluicht1  beo  a’s  marbh, 

’S  mur  saor  Thu  Righ  o’n  diteadh  iad, 
Gu  cinnt1  bithidh  chrioch  dhaibh  searbh. 

Ach  cia  mar  dh’iarrain  trocair  dhaibh  ? 
Mur  leoir  na  chuir  mi  sios, 

Is  nairahdean  da  do  gloir-s1  iad, 

Tha  cuir  t-orduigh  ’n  neo-bhrigh  ; 

Cha’n  ’eil  an  cridhe  an  toir  ort, 

'G  iarraidh  eolas  air  do  shligh’, 

’S  mar  Shagart  dhaibh  cha’n  aill  leo  thu, 
Bhi  t-Faidh,  no  ad  Righ. 

Ach  so  an  t-aobhar  gairdeachas, 

Gur  h-aon  ro  ghrasmhor  thu, 

Ni  trocair  ’nuair  is  aill  leat — 

Air  an  aireamh  th’ann  do  run  ; 

’S  cha  leir  dhorah  aon  cho  graineil, 

’S  nach  fhaod  gras  an  tarruinn  dluth, 

'S  bheir  eolas  air  an  t-Slanaighear 
Dhaibh  beatha,  slainte,  a’s  iul. 

Tha  farsuinneachd  a’s  eifeachd, 

Anns  an  eiric  chaidh  thoirt  suas, 

A  dh’fhosgail  dorus  reidh 
Do  gach  creutair  a  ta  gluasad  : 

Ge  d’  bhitheadh  iad  co  aingidh, 

Ris  na  h-ainglean  thuit  gu  truagh. 

Ma  tha  nadur  dhaoin’  aca; 

Tha  saorsa  am  fuil  an  Uain. 

Tha  fuil  na  h-iobairt  reitich  sin7 
Aig  eigheach  air  son  sith, 

Do  gach  aon  a  dh’eisdeas  ris, 

’S  a  gheilleas  dha  mar  Righ  ; 

Ge  d’  bhitheadh  mile  saoghal  ann, 

Cha  d’theid  a  h-aon  diubh  an  di, 

Ma  bhitheas  iad  air  am  faotuinn — 

Air  an  aonachadh  ri  Criosd. 

0  !  ma  ta,  gabh  truas  dhinn, 

’S  thoir  thusa  an  sluagh  gu  geill, 

’S  ionnlaid  anns  a  chuan  sin  iad, 

O’n  truailleachdaibh  gu  leir  ; 

’S  bithidh  mheud  a’s  rinn  thu  throcair  orra, 

t 

Na  oran  nuadh  na’m  beul, 

’S  bithidh  iad  na’n  cruitheachd  ur  dhuit, 
Bhitheas  a’  seinn  do  chliu  gach  re. 


ORAN  DO’N  T-SAOGHAL. 

’S  iongantach  thu  Shaoghail, 
’S  neo-chaomhail  do  ghnuis, 

’S  mairg  a  bheireadh  gaol  duit, 
Is  caochlaideach  thu ; 

Mheall  thu  clann  ’nan  daoine 
Na’n  saothair  a’s  na’n  duil, 

’S  tric  a  gheall  thu  solas, 
’Nuair  ’s  bron  bh’ann  do  run. 

Mheall  thu  le  storas, 

Le  morchuis  ’s  le  cliu, 

A’s  anamhiann  na  feola, 

An  oigridh  co  dhiu  ; 

’S  an  dream  a  f  huair  gu  leoir  dhiot, 

’S  a  dh’ol  as’d  gu  d’  chul, 

Cha  do  mheudaich  thu’n  solas, 

Cho  mor  ’s  a  bha’n  duil. 

Ach  sgaoil  thu  do  thoilinntinn, 

Gu  m’inntinn  a  ghluasad  ; 

’S  mise  a  dlvf  haodadh  innseadh, 

Gu’m  bheil  t-innleachdan  buan  ; 

Gheall  thu  toilinntinn  domh, 

Miltean  deth  dh’uair  ; 

Ach  mheall  thu  gu  mor  mi, 

A’s  solas  cha  d’fhuair. 

Mur  bitheadh  gu’n  d’f  huair  thu  coir  orm, 
0  m’oige  a  nuas, 

Dh’f  haodainn-sa  bhi  eolach, 

Air  solasan  buan  : 

Bha’m  fior  uisge  beo, 

Tighinn  le  solas  mu’n  cuairt ; 

Ach  ’s  beag  a  fhuair  mi  ol, 

Le  do  dhochasan  truagh. 

’S  fhad  a  rinn  thu  Shaoghail, 

Mo  shlaodadh  mu’n  cuairt, 

Mo  chumail  o’n  Fhear-shaoraidh, 

’S  a  ghaol  f  holach  uam  ; 

Na'm  faighinn-sa  deth  ’n  ghaol  sin, 

Na  shaoradh  mi  uat, 

Bhitheadh  m’inntinn  tighinn  beo, 

Air  a  ghloir  sin  tha  shuas. 

Bhitheadh  m’inntinn  ’s  mo  mhiann, 

Air  an  Dia  sin  tha  beo, 

’S  an  oighreachd  tha  siorruidh, 

’S  a  ghrian  a  tha  gun  neoil ; 

’S  an  tobair  o’n  d’  thig  slainte, 

Agus  gairdeachas  mor ; 


64 


’S  a  ghairdean  cha'n  fhailinn, 

’S  e  Ard  Righ  na  gloir. 

Na  faiginn  sa  tuille  fabhoir, 

/V’s  gras  bheireadh  buaidh, 
Bhitheadh  m’inntinn  a  tamh. 

Anns  an  aros  tha  shuas  ; 

Ge  d’  bhithinn  anns  an  fheoih 
Bhitheadh  mo  dochas  gu  buan. 

Ri  aon  latha  mor, 

Anns  nach  comhlaich  mi  truaigh. 

Na’m  faigliinn  tuille  naomhachd, 

A’s  saorsa  o’n  Uan, 

’S  tuilleadh  de  na  ghaol  sin, 

A  shaor  mi  o’n  truaigh  ; 

Thaisginn  mo  chuid  or, 

’San  tigh-stoir  sin  tha  shnas 
Far  nach  goid  na  meirlich, 

’S  nach  cnamh  e  le  ruaidh. 

Ach  tha  mi’n  duil  nach  fhag  thu  mi. 
Ard  Righ  nan  sluagh, 

Gu’m  mothaich  mi  do  laithaireachd, 
’S  an  gras  thig  a  nuas  ; 

Cha  mhor  a  ni  m’  shaothair, 

Thig  daorsa  orm  ’s  gruaim, 

Mur  bi  mi  air  an  t-saoghal, 

A  sior  fhaotuinn  buaidh. 

Air  sgath  an  ti  chaidh  cheusadh; 
Thoir  fèin  dhomh  a  bhuaidh  ; 

Ma  shaor  thu  o’n  Eiphit, 

’S  ma  reub  thu  Mhuir  Ruadh, 

Na  fag  mi  ’san  fhasach, 

Mu’m  basaich  mi  truagh. 

Ach  treoraich  air  laimh  mi, 

Gu  tir  Chanain  shuas. 

Bitheadh  t-fhocal  dhomh  mar  lochran, 
Gu  mo  sheoladh  ’s  gach  am, 

’S  dean  leis  a phillar  neoil  sin, 

Mo  threorach'gu  cheann ; 

Bitheadh  uisgeachan  beo, 

Ga  mo  chomhlach  anns  gach  gleann, 

’S  bitheadh  manna  mor  lon  dhomh, 

’S  thig  solas  nach  gann. 

Ach  feuch  ’s  mise  an  creutair, 

Tha’m  feum  bhi  fo  dhion, 

Cha’n  ionnan  mi  a’s  Tacob, 

A  dh’fheuch  bhith  cho  dian  ; 

Ghleachd  e  cho  laidir, 

’S  gu’n  sharaich  e  shliasad, 

’S  gu  briseadh  na  faire, 

Cha  d’  fhailinn  e  riamh. 

Cha  d’fheuch  mi  mo  chruadal, 

Ni  ’s  buaidhich  na  cach, 

Ach  ’s  tusa  an  t-Ard  Bhuachaiìl, 

’Bheir  buaidh  anns  gach  cas; 

Saor  mi  o  thruailleachd, 

’S  o  bhuairean  gach  la, 

A’s  saor  mi  ’san  uair, 

’San  d’thig  uamhas  a  bhais. 

’Nuair  bhitheas  mo  chridhe  gam  fhagail, 
’S  mo  chairdean  dol  uam, 

Air  sgath  fuil  a  chumhnaint, 

A’s  umhlachd  an  Uain, 

Bithidh  ainglibh  do  chuirt, 

Ga  mo  stiureadh  dol  suas, 

Gus  am  fosgail  mo  shuil, 

’S  an  Ierusalem  nuadh. 

F  3 

GAIRDEACHA5  AN  FHIREAN. 

’Sann  a  smuainich  mi  iomadh  uair  air, 

Gur  bochd  an  sluagh  sud  a  tha  gun  ghras, 

Gun  fhois  gun  suaimhneas,  ’s  an  fhasaich  thruagh  so, 
’S  iad  dol  ’s  an  uaigh  air  na  h-uile  laimh ; 
fha  iad  a'  smuaineach  gu’m  faigh  iad  suaimhneas, 
Uair  no  uair  mus  an  d’thig  am  bas  : 

'S  uair  bhitheas  iad  saoilsinn  bhifaotuinn  buaidh  air 
Tha  righ  na  uamhas  ga’n  cuir  ‘nan  tamh. 

Bha  mise  cho  gorach  ’s  gu’n  do  shaoii  leam  moran, 

A  thoirt  o’n  t-seol  ud  gu  solas  Dhè  ; 

Chaith  mi  mo  shaothair  air  fior  naimhdean, 

’S  ’nuair  theirig  cainnt’  orm  cha  d'  thug  iad  geill  ; 

’S  a  nis  ’s  ann  thoisichea3  mi  air  oran, 

A  chuir  an  ordugh  gu  ceol  d’an  treud, 

Aig  am  bheil  solas  tha  sruth  o  eolas, 

Air  an  fhuil  chaidh  dhoirt’  air  a  c-hrann-cheus. 

0  ’s  ann  tha’n  solas  aig  dream  fhuair  eolas, 

Air  neach  cho  glormhor  ri  aon  Mhac  Dhè ! 

Cha  nithean  feolmhor  ris  am  bheil  an  dochas, 

Ach  crun  gloir  ann  an  rioghachd  neimh  : 

Bu  bhochd  an  storas  leo  gleann  nan  deoir  so, 

’S  na  bheil  deth  dh’or  anns  a  chruinne-che  ; 

Tha’n  cridhe  deonach  bhi  thall  thar  Iordan, 

À  seinn  an  orain  d’an  d'thug  iad  speis. 

0  a  bhrathraibh  nach  dean  sibh  gaird'chas  ! 

Anns  gach  sarach'  thig  oirbh  fo’n  ghrein  ; 

Togaibh  Hosanna  ao’n  Ti  a  bhasaich  ; 

Tlia  chliu  air  ardach  os-cionn  nan  neamh, 

’S  'nuair  a  chuimhnicheas  sibh  air  fhabhor, 

Le  cridhe  blath  thugaibh  dhasan  geill ; 

Tha  esa  am  Parras  mar  fhior  bhrathair, 

Aig  ullach'  ait’  dhuibh  ‘ua  riogljachd  fèin. 


’S  fiosrach  mi  gu'n  cTthig  iomadh  deuchainn, 

Nach  cord  ri  feinealachd,  fuil,  is  feoil, 

Ach  chunnaic  Iosa  gu’n  robh  sud  feumail ; 

Feuch  gu’n  leugh  sibh  mu  thimchioll  Iob, 

’S  mu  thimchioll  mhiltean  dd’n  dream  thug  speis  dha, 
A’s  gach  car  a  dh’eirich  do’n  Abstol  Phol ; 

A’s  cha  dubhairt  e  riamh  nach  robh  amhghair  eutrom, 
’Nuair  slieall  e  fein  air  a  chuidthrom  gloir. 

B’e  'n  t-aobhar  gairdeachas  a’  bh’aig  na  faidhean, 
Gu'n  robh  neach  araidh  gu  tighinn  ’san  fheoil, 

A  bhitheadh  na  Shlanaighear,  ’s  a  bhruthadh  Satan, 

A  dh’fhuil’geadh  bas,  ’s  bheireadh  aireamh  beo  ; 

'S  e  sud  thug  gairdeachas  mor  do  dh’Abraham, 
Iomadh  la  mu’n  d’fhag  Iosa  gloir ; 

A’s  dh’innis  Daibhidh,  nach  rachadh  fhagail, 

Fo  chumhachd  bais,  a’s  b’e  sud  a  cheol. 

’S  an  dream  fhuair  eolas  air  'san  fhasach, 

Thug  e  gairdeachas  dhaibh  gu  leor  ; 

’Se  thuirt  a  mhathair  ’s  a  cridhe  lan  deth, 

Tha  m’  anam  ’g  ard  mholadh  t-ainm  ro  mhor  ; 

’S  ge  d’  bha  chairdean  a  call  an  gaird'chais, 

’Nuair  bliasaich  e  rinn  iad  bron, 

Acli  ’nuair  a  dh’eirich  e  rinn  iad  aoibhneas, 

U’s  rinn  iad  sgeul  air  gu’n  robh  e  beo. 

Rinn  iad  aoibhneas  air  son  gu’m  b’fhiu  iad, 

Bhi  air  an  sgiursadh  ’s  ann  air  a  sgath  ; 

’S  gu’n  d’thug  e  cliu  dhaibh  gu  ainm  a  ghiulan, 

Air  feadh  nan  duchan  ’s  nach  cual  iad  slaint’ ; 

’S  am  measg  nan  Iudhach  a  bha  cur  cul  ris, 

’S  tric  chaidli  an  sgiursadh,  ’san  cur  gu  bas  ; 

Ach  thug  iad  umhlachd  do  Righ  nan  Dul, 

’S  bha  aoiblmeas  ur  aca  na  h-uile  la. 

’S  a  nis  a  chairdaibh,  ma  thug  sibh  gradh  dha, 
Dcanaibh  gairdeachas  feadli  gach  re  ; 

Feuchaibh  do’n  t-saoghal  gu'n  d’thug  sibh  gaol, 
Do  n’  chuing  tha  aotrom  ’sna  h-uile  ceum ; 

Cha’n  ann  le  faoinealachd  spiorad  aotrom, 

Mar  bhitheas  na  daoine  air  bheagan  ceill ; 

Ach  le  fior  sholas  a’  sruth  o  eolas, 

Air  buaidhean  glormhor  bhur  n’  Athair  neamh. 

’S  e  clann  Shion  a  chuideachd  rioghail, 

Aig  am  bheil  sith  ris  an  Ti  is  aird ; 

’S  e  Eigh  nan  Eighribh,  Fear-saoraidh  Israeil, 

Is  e  nach  dibir  a  shluagh  gu  brath ; 

Thug  e  gairdeachas  daibh  ’san  fhirinn, 

A’s  rinn  e  am  firinneach  le  a  ghras, 

’S  bheir  e  tearuinnte  iad  as  gach  trioblaid, 

’S  bithidh  e  na  dhidean  dhaibh  aig  a  bhas. 

Cha  chum  am  bas  iad  ’s  cha  chum  an  uaigh  iad, 
Thug  esan  buaidh  air  na  gaisgich  threun  ; 

A’s  amhluidh  shaoras  e  fos  a  shluagh  uatha, 

A’s  bheir  e  suas  iad  gu  rioghachd  fèin  ; 

Theid  iad  le  bnaidh-chaithream  dh’ionnsuidh  an 
t-suaimhneis, 

’S  am  bheil  an  t-Uan  sin  dh’an  d’thug  iad  speis ; 
Tha  mise  a’  smuaineach  gu’r  sona  an  sluagh  sin, 

A  lean  an  t-Uan  ge  b’e  taobh  a  theid. 


AONACHD  AN  SPIORAD. 

Tha  m’inntinn  tric  a  smuaineach  air, 

’S  cha’n  fhaod  mi  a’  chur  uam, 

Gur  teirc  am  measg  chlann  daoine  iad, 
Tha  tabhairt  gaol  do’n  Uan ; 

A  Eigh  na  Gloir  dean  caochladh  oirns, 
’S  a’d’  naomhachd  gabli  dhinn  truas, 
Tha  chuid  is  mo  do’n  t-saoghal  so, 

Mar  chaoraich  dol  ’san  uaigh. 

’Se  an  teisteas  bheir  an  fhirinn  dhuinn, 

’S  a  chi  sinn  anns  gaeh  ait’, 

Gur  teirc  an  aireamh  dhilis  sin, 

Chaidh  f  hirinneachadh  le  gras ; 

Tha  iad  gun  Dia,  gun  dochas, 

Deanamh  cordadh  ris  a  bhas  ; 

’San  t-slighe  leathann,  dhoruinneach, 

’Sam  faigh  an  fheoil  ni’s  aill. 

’S  e  an  earail  thug  an  Slanaighear, 

D’a  chairdean,  a’s  d’a  chlann, 
uFeuch  nach  dean  sibh  tarcuis  air 
“  An  aireamh  bheag  a  th’ann  ; 

11  ’Sann  air  an  son  a  bhasaich  mi, 

“  ’S  iad  m’  ailleagain  ’s  gach  am,” 

’S  bithidh  ainglibh  neamh  mar  gheard  orra, 
Bheir  tearuinnte  iad  gu  cheann, 

’S  e  dh’fhag  an  dream  ud  aithnichte, 

A's  beannuichte  thar  chach, 

Gu’n  robh  iad  air  an  sonrachadh, 

’An  cumhnanta  nan  gras  ; 

A’s  an  Ti  thug  creidimh,  ’s  dochas  dhaibh, 
A’s  eolas  air  a  shlainte, 

Fhuair  iad  nis  an  reite  leis 
An  eifeachd  bha  ’na  bhas. 

Fhuair  iad  sealladh  uamhasach, 

Deth  thruaigh  chlann  nan  daoine, 

Am  peacadh  gin,  ’s  an  truailleachd  sin, 

A  bhuadhaich  air  gach  aon  ; 

Ach  nis  cha’n  ’eil  diteadh  dhaibh, 

Chaidh  am  firinneach  gu  saor, 

’Sann  tha  iad  ’g  iarraidh  firinnteachd, 

O’n  Ti  tha  uile-naomh. 

Bha’n  oibre  fèin  deo-fhallan  leo, 

’S  an  aithreachas  cha  b’fhearr, 

Fhuair  iad  mar  luideag  shalaich  e, 

Nach  fallaicheadh  an  nair  ; 

Acli  cliu  do'n  Uan,  o’n  ’s  airidh  e, 

’S  e  cheannuich  iad  o’n  bhas, 

A’s  nis  fo  dhion  na  fola  sin, 

Sann  dh’fhairich  iad  bhi  tearuinnt’. 

Thuig  iad  as  eug’ais  naomhachadh, 

Nach  fheudadh  neach  bhi  beo, 

’S  dh 'aicheadh  iad  mi-dhiadheachd, 

A’s  ana-miann  na  feol ; 

A’s  dh’urnuigh  am  Fear-saoraidh, 

Air  son  gach  aon  de’n  t-seorsa, 

Gu’m  faiceadh  clann  nan  daoine, 

Gu’m  bheil  an  aonachd  mor. 

Ach  ’s  tric  a  ghabh  mi  curam  dheth, 

’S  chiur  e  mi  ’s  gach  ceum, 

Nach  robh  sinn  tric  ag  urnuigh  ris, 

No  durachdach  d  a  reir  ; 

Air  son  roinneanan  Reubin, 

B’e  ’n  t-aobhair  curam  e  ; 

Bhi  faicinn  cloinn  a  chumhnant, 

Nach  giulan  iad  le  cheile. 

Tha  cuid  diubh  lag  ’s  cuid  laidir  dhiubh, 
Keir  a  ghrais  fhuair, 

’S  tha  cuid  le  am  buaidhean  nadurra, 

Na’s  faiiinnich  ’s  gach  uair ; 

’S  tha  cuid  diubh  ceangealt’  ri  gnathaichean, 
S’an  deach  an  arach  suas, 

Tha  suim  do  nithibh  araidh  aca, 

’S  nach  urrainn  cach  bhi  gluasad. 

Ach  anns  na  nith’  so  cordidh  iad, 

Tha  eolas  ac’  air  slaint’, 

Tha  creidimh.  gradh,  a’s  dochas  ac’, 

Ga’n  cumail  beo  tre  ghras  ; 

Tha  naomhachd  air  a  seoladh  dhaibh, 

’S  tha  ’n  umhlachd  mor  gu  bas 

D’a  thoil,  mar  fhuair  iad  eolas  air, 

Mar  ordugh,  no  mar  aithn’. 

Ach  so  an  ni  a  dh’orduich  e, 

’S  sheol  e  dhaibh  bhi  gluasad, 

Gu’m  bitheadh  iad  caoimhneil,  teo-chridheach, 
’S  a  cumail  beo  nan  uan ; 

’S  na  nithibh  air  an  d’  rainig  iad, 

Bhi  lamh  air  lamh  dol  suas, 

’S  gu  ’m  foillsicheadh  an  ’t-Ard  Bigh, 

Gach  pairt  deth  thoil  d’a  shluagh. 

Ach  ’s  truagh  an  spiorad-pairtidh  sin, 

A  fhuair  san  al  tighinn  beo, 

Tha  fuarach  gradh  nam  braithrean  sin, 

Bu  choir  bhi’n  cairdeas  mor, 

B’e  sud  toil-inntinn  Shatan, 

A  chairdean  bhi  ’sa  cheo, 

Mu  thimchioll  co  an  aireamh, 

Thug  gradh  do  Righ  na  gloir. 

’S  luath  a  thoisich  beagan  deth, 

’S  na  deisciobluibh  ’s  an  Eoin, 

Ach  chronuich  an  Fear-saoraidh  iad, 

’S  cha’n  fhaodadh  sud  bhi  beo  ; 

’S  a’s  tric  chaidh  sud  a  leughadh  dhaibh, 

0  bheul  an  Abstoil  Phoil, 
u  Gu’m  bitheadh  iad  a’  giulan  caoimhnail, 

11  Le  oighreachan  na  gloir.” 

Is  e  so  a  deir  an  fhirinn, 

’S  tha  e  sgriobht’  an  iomadh  ait, 

“  Na  tugaibh  breith  ’s  na  ditibh  iad, 
u  ’S  na  tilgidh  sios  le  tair, 
u  ’S  na  bacaibh  dhaibh  bhith  dilis, 

11  Anns  an  ni  thuig  iad  mar  aithne, 
u  Ma’s  ann  dheth  ’n  aireamh  phriseal  iad, 
u  A  cheannuich  Ios’  le  bhas.” 

Cha  bhiadh  a’s  deoch  an  rioghaehd  sin 
Dhèth  ’m  bheil  nan  naoimh  an  trath-s’, 
Ach  firinnteachd,  a’s  naomhachd, 

*S  an  gaol  sin  nach  d’theid  bas 
Sith,  agus  aonachd, 

’Se  bheir  air  daoine  fas, 

Is  fearr  sud  na  eolas, 

A’s  gibhtean  mor  gan  ghras. 


Is  peacadh  dhaibh  ma  gheilleas  iao, 

Do  neach  fo’n  ghrein  ’sa  chas ; 

’S  ma  shiubhlas  iad  ’s  na  ceumnaibh  sin, 
Nach  tuig  iad  fèin  mar  aithn’, 

’S  e  Iosa  neach  chaidh  cheusadh 
’S  bithidh  feum  air  aig  a  bhas  ; 

’S  e  buachaill  nan  treud  e, 

A’s  geillidh  iad  dha-s’. 

’S  tha’n  earail  air  a  dunadh  dhuinn’. 

Le  ughdaras  ro  mhor, 

A's  tha  e  tric  ag  innseadh  dhuinn, 

Cho  chinnt’  ’s  a  tha  e  beo, 

Gu’n  tionail  e  na  fhianuis, 

Gach  neach  bha  riamh  sa’n  f  heoil 
’S  gu’m  faigh  gach  neach  d’a  reir, 

Mar  thug  e  geill  d’  a  ghloir. 

A  chlanna  bheag  ’s  a  chairdean, 

Ma  ghradhaicheas  sibh  cheile, 

Tha  nithibh  ann  san  al  so, 

Ni  gairdeachas  air  neamh  ; 

Ma  bhitheas  Ephraim  ’s  ludah, 

Nis  dluthachadh  ri  cheil’, 

A’s  gu’n  leum  iad  air  guaillean, 

Nan  uabhraich  gu  leir. 

’S  iongantach  am  fabhor, 

Fhuair  an  t-al  ’sam  bheil  sinn  fèin, 

Tha  moran  Sgoilibh  Sabaid, 

Anns  gach  ait’  ’s  iad  deanamh  feum 
’S  ann  nis  tha  sluagh  an  t-saoghail, 

A  sgaoiladh  focal  Dhè, 

’S  iad  dol  ’ga  eadar-theangachadh, 

’S  gach  cainnt  a  tha  fo’n  ghrein. 

Tha  ’n  soisgeul  air  a  sgaoiladh  nis 
Le  daoine  ’sam  bheil  fiamh, 

Do  pheacaich  chruaidh,  neo-aithreacliail, 
Tabhairt  faireach  dha:bh  mu’n  gniomh  ; 
’S  an  dream  tha  caillte  ’s  folamh  dhiubh, 
Ga’n  toirt  gu  baile  dion  ; 

Dol  thuige  ’s  uaith,  tha  moran, 

’S  tha  eolas  dol  am  meud. 

Ach  ’s  truagh  gu’m  faigh  sinn  pairt, 
Bhitheas  co  ard  na’m  barail  fèin, 

Nach  creid  gu’n  d’thig  o  Nasaret 
Ni  maith,  ach  faidhean  breig  : — 

’S  cuid  eile  dheth  ’m  bheil  dochas  ac’, 
Gu’n  d’fhuair  iad  eolas  Dè, 

’S  nach  aidich  gu’m  bheil  coir  aca, 

Air  bord  am  Maighstir  fèin. 

O’n  tha  mi  gu  co-dhunadh, 

Nis  tha  mi  ’n  duil  tre  ghras, 

Gu’m  bi  mise  an  sioth-chainnt  riu 
Ge  b’e  ni  a  ni  cach  ; 

Ma’s  urrain  dhomh  bhi’n  dochas, 

Gu’n  comhlaich  sinn  ’na  lathair, 

’S  gu’n  sealbhaich  sinn  a  ghloir  sin, 

Air  nach  d’thig  bron  gu  brath. 

’S  e  gradh  agus  giulan  leo, 

A’s  umhlachd  thoirt  na’n  lathair, 

’Se  sud  is  mo  a  dhruigheas  orra 
Ni  bhi  ga’n  dunadh  ’an  aird  ; 

Mar  sud  tha’n  t-Ard  Bhuachaille, 

Ga’n  cuartachadh  le  lamh, 

’S  tha  truas  ann  na  chom, 

Ris  an  dream  tha  trom  le  al. 

Nis  tha  mi'n  duil  nach  tionndaidh  sibli, 

A  chainnt  so  gu  mi-fheum, — 

Gu’n  rannsuich  sibh  gu  curamach, 

*S  gu’n  urnuigh  sibh  d’a  reir : — 

Gu’n  iarr  sibh  thoil  a  sheoladh  dhuibh, 

’S  gu’m  fas  sibh  ’ri  eolas  Dè, 

’S  gu’n  deanadh  Righ  nan  dul, 

Nis  air  dluthachadh  ri  cheil’. 

Nis  tuigibh  chlann  nan  daoine, 

An  aonachd  tha  mi  luaidh ; 

Cha'n  e  daoine  an  t-saoghail  so, 

Th’anns  dream  thug  gaol  do’n  Uan — 

Oir  ’s  eigin  da  phairtidh  bhi 
Gu  brath  am  meas  an  t-sluaigh, 

Am  feadh  bhitheas  sluagh  gun  ghras  ann, 
A’s  aireamh  a  thug  buaidh. 

Tha  ’n  inntinnean  cho  dealluichte, 

’S  tha  ’n  talamh  o  na  neimh, 

Is  coir  do’n  fhior  luchd  faire, 

Bhi  ’gan  sgarachduin  o  cheil’, 

A’s  gu’n  bhi  tabhairt  coir  dhaibh, 

Air  orduighean  Mhic  Dhè, 

A’s  iad  gun  Dia,  gun  dochas, 

’S  iad  uile  beo  dhaibh  fèin. 

0  I  anam  thruaigh  gun  churam,  nis 
Nach  duisg  thu  's  teich  gu  luath, 

Mu’n  d’theid  nan  neamha  dhunadh  ort, 

’S  an  sin  bithidh  chuis  ro  thruagh ; 

Ge  do  bhith’  tu  an  aonachd  ris 
An  dream  thug  gaol  do’n  Uan, — 

Ni  'm  bas  na’r  cuir  o  cheile, 

Mar  bi  thu  fèin  dheth  a  shluagh  f 


Air  sgath  gach  ni  tha  priseal,  nis 
Na  dibir  t-anam  fein, 

Creid  ’san  Tighearna  Iosa, 

’S  esa  am  fionan,  ’s  tusa  gheug 
*S  ma  shiubhlas  tu  na  naomhachd, 
’S  gu’n  toir  thu  gaol  do’n  treud, 
Cha  sgar  beath’  no  bas  sibh, 

Gu  brath  o  aon  a  cheil’. 


GLAODH  NA  MAIRTEARAICH. 

Tha  sluagh  aig  an  Ard  Righ,  a  ghradhaich  e  cinnt?, 

Ris  an  dubhairt  e  11  a  chairdean,  a  bhrathrean,  ’s  a 
chlann,” 

’S  tha  naimhdeas  aig  cach  dhaibh,  gu  brath  anns  gach 
linn, 

’S  chaidh  moran  chur  gu  bas  diubh,  ’s  am  fagail  gun 
chinn. 

’S  ge  d’  thug  e  deoch  ri  h-ol  daibh,  do  dhoruinnean 
searbh, 

Lean  iad  anns  gach  ceum  e,  tre  dheuchainean  garbh  ; 

’S  tha  aon  ni  ‘s  aill  leam,  ge  d’  tha  iad  air  falbh, 

Gu’n  cluinn  iad  an  caramh  feadh  Gaeltachd  na  h-Alb’. 

’S  e  ’n  sealladh  chunnaic  Eoin  diubh  mo  sholas  ’san  am, 

Iad  a  bhi  fo'n  altair  oir,  ann  an  solas  nach  gann, 

Na  h-anamana  glormhor,  tha  am  bron-s’  aig  a  cheann, 

Ged  d’  chaidh  am  fuil  a  dhoirteadh,  ’s  am  fagail  leoint’ 
’sa  ghleann. 

'S  e  an  dream  bha  deanamh  tarcuis  air  Ard  Righ  na 
Gloir 

A  dh’  fhuathich  a  chairdean,  ’s  a  dh’fhag  iad  fo  leon  ; 

Bha  cumhachd  aig  an  ailgheas,  ’s  bha  ’n  ardan  co  mor, 
’S  nach  fuilineadh  iad  do’n  aireamh  thug  gradh  dha 
bhi  beo. 

’S  ann  thoisich  an  t-ardan  so,  ’n  Cain  bochd,  truagh, 
’Nuair  smuaiuich  e  Abel  a  chur  gu  bas  co  luath  ; 

Tha  Abel  aig  eigheach,  11  Nis  theid  mi  ’san  uaigh, 

Rinn  Cain  mo  reubadh,  ’s  tha  e  fèin  air  an  ruaig.” 

’S  tha  moran  do  na  faidhean,  ag  radh  ruinn  o’n  uaigh, 
’S  i  Iesebel  a’s  Ahab,  a  ghearr  as  an  sluagh, 

Nach  aoradh  do  Bhaal,  ’s  d’a  ghrainealachd  thruagh  ; 
’S  ge  d’  chaidh  Eliah  fhagail,  tha  thamh  ann  san  uaimh. 

’S  their  leam  gu’n  cluinn  mi  moran  fo  leon  ’s  iad  gul, 
u  ’S  ann  timchioll  Ierusalem  a  bhruchd  oirn’  an  tuil ; 
u  Ruith  sraidean  Ierusalem  dluth  le  ’ar  fuil, 
u  ’S  ann  aig  a  bhaile  mhor  sin,  chaidh  a  dortadh  gun 
sgur. 

u  Na’m  faiceadh  sibhse  ar  caramh,  ’nuair  bha  iad  ga’r 
leon, 

u  Leis  gach  bas  bu  phianntich,  ’s  iad  dion  air  n’ar  toir, 
u  Cha  d’adhlaic  iad  riamh  sinn  le  rian  mar  bu  choir — 
u  ’S  ann  dh’fhag  iad  air  gach  sliabh  sinn,  mar  bhiadh 
do  na  h-eoin.” 

S  e  so  glaodh  Isaiah,  a’m  faidh  bha  treun, — 
u  ’S  e  Iosa  an  Slanaighear,  a  bha  mi  cur  an  geill, 
u  A’s  dh’fhoillsich  mi  ’n  fhirinn  do  Israel  fèin, 
u  ’S  ann  shabh  iad  am  mhirean  mi,  ’s  ghabh  iad  didean 
breig.” 

Thubhairt  Ieremiah  ’m  faidh, — u  Do’n  t-saogbal  tha  mi 
sgith, 

u  ’S  ann  aig  braighdeanas  Bhabilon,  ’sharaichiadmi ; — 
u  Rinn  mi  fianuis  laidir  air  graineaiachd  na  tir, — 
u  Is  chuir  mi’n  geill  an  truaighe  do’n  uaislean  ’s  do’n 
Righ. 

Ach  ’sann  a rinn  iad  tair  air  an  fhaidhdearachd  gn  leir, — 
“  Is  thilg  iad  mi  sa  phriosan  a  b’isle  bh’aca  fèin  ; 

“  ’S  uair  bheathaich  iad  an  ardan,  deanamh  tair  orm 
le  ’m  beul, 

11  Chlach  iad  dh'ionnsuidh  bhais  mi,  is  lean  iad  faidhean 
breig.” 

A’s  tha  Sechariah  ’m  faidh  ag  radh  ruinn  ar  is. — 

11  Am  measg  sliochd  Abraham  chaidh  mo chur  gu  dith ; — 
u  ’S  ann  eadar  an  teampull  a’s  an  altair  bha  mi, 
u  ’Nuair  bhuail  iad  gu  bas  mi,  ’s  a  thainig  mo  chrioch.” 

’S  tha  eaehdraidh  tabhairt  sgeul  duinn  gu’n  d’eigh  cuid 
na  chloinn, 

Ri  linn  na  Maccabeus,  u  ’s  bochd  a  dh’eirich  dhuinn  ; 
“  Air  son  gu'n  d'rinn  sinn  aicheadh,  a  ni  bha  graineil 
leinn, 

u  ’S  ann  cliuir  iad  gu  bas  sinn,  a  mhathair  ’s  a  chlann.” 

’S  e  sud  rinn  sliochd  Abraham  ri  ’n  cuid  faidhean  fèin, 
Rinn  iad  am  fuil  a  dhorteadh,  ’s  a  leonadh  gu  leir ; — 
Ach  an  Ti  ro  ghlormhor.  a  chumas  coir  ri  threud, — 
Thug  esan  fuil  ri  ol  dhaibh,  a’s  doruinnean  do  reir. 

’Xuair  dhuilt  iad  an  Slanaighear  ’s  a  bha  iad  aig  an 
fheisd, 

Thainig  na  Romanaich  le  ordugh  Mhic  Dhè, 

Mharbh  iad,  a’s  chiurr  iad,  na  h-Iudhaich  gu  leir, 

A's  loisg’  iad  Ierusalem,  na  smuid  anns  na  speur. 

Bha  miltean  do’n  t-sluagh  sin,  na’n  cruachan  ’s  iad 
marbh, 

Na’n  luidh  air  na  sraidean,  fo  chosaibh  chaich  ’s  iad 
balbh  ; 

'S  am  fuigheal  chaidh  fhagail  diubh,  thar  as  air  falbh, 
Sgap  e  feadh  nan  duchan  iad,  le  sgiursadh  bha  garbh. 

’Nuair  dh'fhoillsich  Immanuel  ann  an  nadur  dhaoine, 
Bha  naoidheanibh  Bhetlehem  aig  eigheach  le  gaoir  ; 

G  3 

i(  Dean  trocair  oirn1  Ard  Righ  is  gradhaich  sinn  saor ; 
u  ’S  o g  chuir  iad  gu  bas  sinn  fo  dha  bhliadhna  dh'  aois.” 

Chualas  caoidh  ann  Ramah,  tha  Rachel  ri  bron, 

Air  son  a  cloinne  ghaoil,  oir  cha  d'fhaod  iad  bhi  beo; 
Tha’n  gaoir  ann  na  cluasan,  ’s  tha  gruaidhean  fo  dheoir; 
À’s  Herod  ga’m  bualadh,  gun  truas  aig  do'n  oige. 

’S  tha  Eoin  Baiste  on  fhasach,  toirt  aithne  feadli  na 
duthaich, 

u  Deanaibh  'n  t-slighe  comhnard,  tha  Righ  na  Gloir 
dluth  ; 

u  A’s  deanaibh  am  peac’  a  threigsinn,  air  neo  ’s  ann 
theid  sibh  mugh, 

u  Oir  ’s  mise  an  teachdaire  araidh  a  thainig  roimh  ghnuis. 

“  Chomhairlich  mi  Herod,  ’s  dh’eisd  e  rium  gu  ciuin, 

“  Ach  air  son  Herodias,  chuir  e  mi  'm  priosan  duinnte, 
u  ’S  ’nuair  rinn  a  chailin  dannsa,  ’s  a  mheall  i  e  ’sa  chuis, 
uFhuair  i  n’a  b'anns  a  leatha,  mo  cheann  chuir  'san  uir.” 

’S  an  uair  chaidh  Iosa  cheusadh,  ’s  dh’eirich  e  'le  gloir, 
Rinn  am  Mairtearach  Stephen,  sgeul  air  gu  leoir  ; 

Le  focal  na  firinn,  ’s  le  miorbhuillean  mor, 

’S  le  faicinn  an  Righ,  ann  an  Rioghachd  na  Gluir. 

Ach  b’eigin  dha  an  sgeul  ud,  a  sheuladh  le  fhuil, 

’S  ann  a  chlach  iad  Stephen,  ‘s  e  'g  eigheach  gun  sgur, 
u  Thoir  leat  mi  Righ  na  Gloire,  ’s  tu  fèin  mo  dhoigh  's 
mo  bhun” 

u  ’S  thoir  maitheanas  le  trocair,  do’n  dream  tha  dortadh 
m’  fhuil.” 

Goirid  an  deidh  Stephen  chaidh  Seumas  chuir  san  uaigh, 
’S  ann  le  claidheamh  Herod,  a  reub  iad  e  gun  truas, 
Tha’n  Eaglais  ag  eigheach,  u  Chaidh  Seumas  thoirt 
uainu, 

u  'S  tha  Peadar  ann  sa  phriosan,  a  Righ  gabli  dhinn 
truas. 

Ach  Pol,  a  bha  roitnhe  searbh  dhaibh,  tha  searmonach 
gu  dian, 

“  ’S  e  an  t-ionganntas  ro  mhor,’’  dejr  e,  u  gu’n  d'fliuair 
mi  trocair  riamh ; 

“  Cho-eignich  mi  moran,  gu  toibheum  thoirt  do  Ios’ 

“  ’S  ’nuair  a  chlach  iad  Stephen,  bha  mise  fèin  ’sa 
ghniomh. 

“  'S  ionganntach  gu  brath  leam,  an  gras  a  thug  mi 
beo, 

“  ’S  e  Iosa  o  Nasaret  ’san  d'fhuair  mi  an  t-slainte  mhor : 

“  'S  shearmonaich  mi  an  t-slainte  sin  's  gach  aite  gu 
ruig  an  Roimh, 

“  ’S  thug  Nero,  ’n  sin,  an  ceann  dhiom,  Je  ainneart  ro 
mhor. 

“  ’S  e  dubhram  ri  mo  bhrath’rean,  a  dh’fhag  mi  as 
mo  dheigh, 

“  Tha  mise  dol  ga’r  fagail  ’s  e  an  t-aite  so  ceann  mo 
reis ; 

“  Leannaibh-s’  ris  an  t-Slanaighear  ’s  cba’n  fhag  e 
sibh  ’s  cha  treig, 

“'Sma’s  beatha,  no  ma’s  bas  dhuibb,  tha  slainte 
dhuibh  air  neamh.” 

Ach  nis  chaidh  Peadar  fhagail,  an  deigh  cach  tlioirt 
uath, 

’S  e  a  comhairlach  a  chairdean,  “A  bhrath’rean  bithibìi 
stuam, 

“  Ge  d’  tha  mi  dol  ga’r  fagail,  ’san  fhasach  so  air 
chuairt ; 

“  Cha'n  fhada  gus  an  comhlaich,  's  am  faic  sinn  gloir 
an  Uain. 

“  Tha  mise  tighinn  gu  aois,  's  tha'n  saoghal  dhomh  na 
chradh, 

“  Slan  le  luchd  mo  ghaoil,  oir  cha’n  fheud  mi  tuiJe 
tamh  ; 

11  Mar  rìh’f  hoillsich  am  Fear-saoraidh  dhomh,  thng  iarì 
mi  ’n  taobh  nach  b’ail, 

u  ’S  cheus  iad  air  a  chrann  mi,  ’s  mo  cheann  ris  an  lar.” 


A’s  am  fianuis  Antipas,  chairìh  innseadh  le  Eoin, 

Cha  b’e  bu  choir  a  dhibir,  bu  dilis  e  sa  choir, 

’S  luchd  aideachidh  gnn  ghras,  rinn  a  sharach  ’s  a 
leon  ; 

Bha  sinagog  aig  Satan  diubh,  ’san  Àsia  mhor. 

’S  tha  eachrìraichean  firinneach,  ag  innsearìh  gu  leor, 

A’s  cosmhuil  mar  thachair  ri  taisbeanadh  Eoin  ; 

A  Bhean  a  bhi  ann  san  fhasach,  ’s  an  Dragon  air  a 
toir, 

A’s  shamhlaichain  Babilon  sin,  ri  Papa  na  Roimh. 

’S  an  tlia  na  naoimh  ri  am  faotuinu,  ni  ssgaoiìteach 
anns  gach  aite, 

Am  measg  luchd  iodhal  aoraidh,  dheth  ’m  bheil  an 
saoghal  lan 

’S  an  dream  rìnn  Criosd  a  shaoradh,  ’s  cheannaich 
rìaor  le  bhas, 

Ga’n  cosgradh  ac’  mar  chaorich,  gun  aon  neach  deanamh 
baigh. 

’Se  their  na  naoimh  ’n  trath  so,  u  A  bhrathraibh 
deanaibh  bron  ; 

u  Tha  sinn  am  measg  na’n  Paganaich,  tha  ’g  aicheadh- 
Righ  na  Gloir ; 

u  ’S  ann  their  iad  ’ar  Dia-ne’,  ri  iomhaigh  leaghte  do’n 
or 

u  ’S  e  an  t-aoradh  tha  iad  ’g  iarraidh,  bhi  riarachadh 
na  feol.” 

Ach  Iosa  ar  Slanaighear,  ’se  dh’aithn’  e  dhuinn  bhi 
naomh, 

’S  cha’n  f  haod  sinn  esan  aicheadh,  air  son  cairdeas  an 
t-saoghail ; 

“  ’S  air  son  so  rinn  iad  tair  oirn’,  ’s  tha’m  bas  tighinn 
oirn’  gach  taobh, 

44  ’S  tha  iad  nis  ga’r  bualadh,  gun  truathas  ri  oig’  no 
aois. 

44  Nach  cluinn  sibh  nis  a  bhrathraib'h,  gach  bas  a  thug 
iad  oirn’. 

44  Chuir  iad  an  uamh  nan  leomhain  sinn,  ’s  bu  mhor  ar 
’n  aobhar  broin, 

44  ’Nuair  bhitheadh  naleomhain  a’  beucaich,  a's  iad  g’ar 
reubadh  beo, 

44  ’S  ann  bhitheadh  an  sluagh  gun  cheill  sin,  le  cheil’ 
a  deanamh  spors’. 

44  Chaidh  Policarp  a  rosdadh  le  teine  mor  ’sa  ghleann  ; 

44  A’s  Simon  mac  Cleophas,  cheus  iad  air  crann ; 

44  Dh’fhagiad  Iustin-martair  bh’an  Carthage  gun  cheann ; 

44  A’schaidh  Ciprian  ’s  Ignatius  a  chuir  gubas  ’san  ams’. 

44  So  ministearean  diadhaidh,  ’s  bha  cuid  diu’liath  le  ’aois ; 

u  Bha  am  measg  am  braithrean  cliuteach,  air  son  an 
giulan  naomh  ; 

44  Chaidh  iad  trid  abhainn  Iordan,  ’s  le  misneach  mhor 
gach  taobh, 

44 ’S  tha  sinne  nis  a  foghlum  nach  robh  an  dhoehas  faon. 

44  ’S  ’nuair  a  runaich  clann  nan  daoine,  nach  bitheadh 
aon  neach  beo, 

44  A  leanadh  a’m  Fear-saoraidh,  ’s  iomadh  aon  chaidh 
leon  ; 

44  Thilg  iad  sinn  gun  aodach  ’sna  h-aithean-aoil  a’s  iad 
beo, 

44  A's  chaidh  luaidh  leaghte  a  thaomadh  oim’,  ’sa 
sgaoladh  air  ar  feol. 

44  Bhath  iad  cuid  ’sa  chuan  dhinn,  ’measg  fuaim  nan 
tonnaibh  mor, 

44  ’S  chaidh  cuid  gn  bas  ’sa  phriosan  a  dh’easbhuidh 
bidh  a’s  doigh  ; 

‘ 1  Chaidh  cuid  thoirt  as  a  cheile,  ’s  a  reubadh  le  na  meoir ; 

“’S  chaidh  moran  dhinn  a  chlachadh,  ’s  chaidh  cuid  a 
thachdadh  beo. 

44  Thiìg  iad  cuid  gun  fhabhar  dheth  bharr  nan  creagan 
mor, 

44  ’S  shlaod  iad  cuid  air  shail’ean,  oir  feadh  gach  straid  le 
spors ; 

44  Phronn  iad  cuid  guu  acarachd,  ’sann  eadar  chlachaibh 
mor, 

“  ’S  phian  iad  cuid  le  eigin  ’sa  glirate  ’s  iad  ’gan  rosda. 

4‘  Cha  mhor  gu’n  creid  an  saoghal,  gach  bas  a  thaom 
iad  oirn’. 

u  Fad  tri  cheud  bliadhna,  bha’n  Dragon  riamh  ’gar  leon 

4t  Dh’fhuiling  sinn  an  Asia,  ’s  gacli  aite  mu’n  cuairt 
do’n  Roimh, 

44  ’S  dh’fhuiling  cuid  an  Africa,  ’san  Fhraing  chaidh 
cach  a  leon’. 

44  Ach  nis  tha  ’n  Ti  bha  bac’  do  4  Dhuine  Pheac’  ’ 
thighinn  beo 

44  Air  tionndaidh  o  na  gnathaichean,  a  b’abhaist  bhi 
’san  Roimh ; 

“ThaConstantineairaicheadhnamPaganach  ’san  doigh, 

44  ’S  e  ’g  aideach  a  bhith  na  Chriosduidh,  a's  cumhachd 
Righ  ’na  dhorn. 

44  Tha  milltean  ’nis  ag  iarraidh,  an  deigh  an  Dia  ta  beo, 

44  Threig  iad  nithibh  diomhain  ’s  na  h-iomhaighean  oir  ; 

u  ’S  tha  an  t-Iompaire  na  dhion  daibh,  ’s  e  riaghladh 
nan  sloigh  ; 

44  ’S  o’n  fiiuair  sinn  beagan  feith,  cha  robh  fuil  nan 
naomh  ’ga  dort’. 

44  Ach  ged  fhuair  sinn  suaimhneas,  bu  truagh  dìiuinn 
o’n  la 

‘4  Dh’fhas  sinn  co  uaibreach,  ’s  dn’fhuarich  ar  gradh, 

*  Chaidh  ’n  Eaglais  a  thruailleadh  le  mor  sluagh  gun 
ghras ; 

4  A  dh’aidich  air  son  buannachd,  a’  ni  ’s  nach  d’fhuair 
iad  slaint’. 

1  Thug  sud  iomadh  caochladh,  air  aghaidh  an  t-saoghail 
mhor, 

4  ’S  a  bhean  bha  roimhe  naomh,  ’s  ’sann  chaochail  i 
doigh, 

1  ’S  ann  rinn  i  striopachas  ris  na  Righrean  mor, 

‘  ’S  rinn  iad  ise  beartach,  le  pailteas  an  soigh. 


‘  A’s  ’nuair  sgeadaich  iad  an  Diadhachd  gu  briagh 
le-h-or 

4  Thainig  daoine  mi-dhiadhaidh,  ’s  lion  iad  a  chro  ; 

4  ’S  tha  deisciobluibh  Chriosd  air  an  lionadh  le  bron  ; 

1  ’S  an  Eaglais  gun  rian  ac'  fo  riaghladh  dhaoine  mor. 

4  Ach  sheol  an  Ti  is  aird  sinn  gn  faidhdaireachd  Eoin  ; 
1  ’Se  their  e  rithe  ’san  aite  sin,  4  Babilon  mhor,’ 

;  Bean  aig  am  bheil  grainealachd,  lan  cupan  oir  ; 

4  Thigibh  mach  aisde  mo  shluagh,  tha  i  truaillidh  gu 
leor. 


1  ’S  an  uair  theich  sinn  mach  a  Babilon  mar  dtfaithn’ 
e  dhuinn  ’san  am, 

4  0  nach  d’thug  esan  a  laithaireachd  dhaibh,  cha  b’ait, 
dhuinn  fuireach  ann, 

4  Dh’flmiling  sinn  mar  b’ahhaist  duinn,  ’s  gach  ait’  na 
thog  sinn  ceann, 

‘  ’S  e  their  iad  ruinn  Nobhations  nach  gabh  am  Papa 
mar  cheann. 


“  Ach  ged  bha  naimhdean  Shion  a  sior  chuir  gu  bas 
“  Bha  eolas  na  firinn  tighinn  tir  anns  gach  ait ; 

“  ’S  bha  fianuisean  dilis  a  sior  thiginn  an  aird, 
u  ’S  bha  cuid  do  na  Righrean  n’an  didean  an  traths*. 

‘  Shearmonaich  Paulinus  an  f  hirinn  le  buaidh. 

/ 

4  A’s  Claud  bha  ’n  Turin,  bha  dusgadh  an  t-sluaigh, 

4  Sgaoil  Peadar  Ualdo,  a’s  Àrnold  am  fuaim, 

4  A’s  threoraich  iad  moran  gu  eolas  an  Uain. 

4  Ach  1  Duine  a  Pheac’chaidh’  arach  a’s  dh’f  has  e  gu 
reidh, 

4  ’S  o  cheum  gu  ceum  chaidh  ardach’  gu  bhi  ’n  aite 
Dhè; 

4  ’S  ann  thoisich  e  air  aidmheil  gu’m  b’  Abstol  e 
fèin, 

4  ’S  gu’n  leannadh  sud  a  chaoidh  ris,  a’s  iuchair 
rioghachd  neimh. 

4  ’S  ann  a  bhuaidhaich  an  t-striopach  le  innleachdan 
bais, 

1  Shuidh  i  air  na  Righrean,  a’s  striochd  iad  dhi  mar 
thraill, 

4  A’s  dh’f hosgail  i  mar  chleaehd  i  dhuinn,  geataichean 
a  bhais. 

4  ’S  nis  cha  robh  dol  as  ann,  ach  seasamh  ris  gach 
cas ; 

4’S  am  fulangas  a  thainig  chaidh  an  trath-sa  thar  gach 
cainnt, 

4  Dh’fhuiling  sinn  ’s  gach  aite,  ach  gu  h-araidh  ’san 
Fhraing ; 

4  Bha  airmailtean  laidir  gu  brath  aig  an  laimh, 

4A’s  maitheanas  o’n  Phap  ac’  a  bharr  air  an  sannt. 

4  Ghlac  iad  n’ar  cuid  dheth  an  t-saoghal,  gach  aodach 
a’s  biadh, 

‘A’s  dh’fhag  iad  sinn  faondrach,  air  aodann  nan 
sliabh  ; 

44  ’S  baigh  cha  robh  ri  fhaotuinn  o  dhaoine  gun 
fhiamh, 

44  ’S  ann  a  ghearr  iad  gu  bas  sinn,  a  sasachadh  a’ 
miann. 

u  Bu  truagh  a  bhith  ann  san  eisdeachd  ’nuair  direireadh 
iad  oirn  ; 

11  Bhitheadh  fuaim  nan  claidhean  geur  sin,  a  reubadh 
ar  feol ; 

u  Na  mnathan  torach  reub  iad  ’s  dh’eignich  iad  na 
h-oighean 

“  A’s  bhitheadh  a  chlann  ’san  ranaich,  ’sam  parantan 
leoint’. 

u  ’S  an  dream  a  theich  do’n  fhasach,  ’s  a  thar  chum 
n’am  beann, 

u  Chuir  an  t-ocras  a's  am  fuachd  cuid  dheth  an  t-sluagh 
sin  gu  ceann  ; 

u  Ghlac  iad  cuid  ’san  ruaig  dhiubh,  a’s  truathas  cha 
bhitheadh  ann, 

u  A’s  mhuch  iad  na  fhuair  iad,  fo  bhruachaibh  nan 
gleann. 

u  Loisg  iad  ar  saothair,  ’s  na  h-aitean  aoraidh  blath  ; 
u  ’S  chaidh  cuid  dheth  air  teachdairean  a  phlestaradh 
le  tearr  ; 

u  Thog  iad  cuid  do’n  t-sluagh  bha  ’san  uaigh  iomadh  la ; 
11  ’S  le  aon  teine  mor,  chaidh  ar  rosdadh  gun  dail. 

“  Ged  cheadaich  e  ar  sarach,  bha  fabhoran  dhuinn  ann, 
u  Bha  aon  aite  araidh,  ’san  d’  araich  e  a  chlann, 
u  Aig  bun  nam  beanntean  mor  sin,  eadar  an  Roimh 
’s  an  Fhraing, 

u  A  fuireach  air  a  chomhnard,  ’san  cosaibh  nam  beann. 

u  Bha  sud  na  aite  dion  dhuinn,  fo  riaghladh  a  ghrais, 
u  Fad  iomadh  ceud  bliadhna  bha’n  diadhachd  ann  a  fas: 
i(  Bha  Eaglaisean  lionmhor  aig  Criosd  ann  san  ait ; 
u  Bha  leantainn  an  Uain,  ’s  a  bha  buareadh  a  Phap’. 

il  Ach  ’nuair  runaich  an  Dia  sin,  tha  riaghladh  nan 
sluagh, 

11  Gu'n  siubhladh  sinn  gu  leir,  tre  dheuchainean 
cruaidh ; 

H 

tl  Ge  b’e  chluinueadh  sgeul  air  mar  dh’eirich  ’san 
uair  s’, 

“  Cha’n  ’eil  ar  naigheachd  eibhinn  ri  ’leughadh  do'n 
t-sluagh. 

11  ’Nuair  thoisich  ar  naimhdean,  air  campach  ’mu’n 
cuairt, 

l'  B'eigin  dhuinn  san  am  sin,  dhol  teann  ann  san  ruaig; 

11  A’s  teicheadh  chum  nam  beanntean,  ge  d’  bha  ’n 
geamhradh  cruaidh, 

11  ’S  bha  mhnaithain  agus  clann  ann,  ’s  iad  fanndach 
le  fuachd. 

u  Ged’  bha’n  oidhche  reota  ann,  a’s  sneachda  mor  gu’n 
dith, 

Lean  iad  air  ar  toir,  gu  ar  fogar,  as  an  tir  ; 

B’e  sud  an  oidhche  bhronaeh,  bu  mhor  cliaidh  an 
dith  ; 

11  Thug  na  mnaithain  suas  an  deo  ann,  ’s  a  chlann  a 
deothal  na  cich. 

Bu  sheachranach  a  bha  sinn.  ’sna  fasaichean  fuar  ; 

Air  feadh  na’m  beanntean  ard  sin  a’s  fardach  cha 
d’fhuair. 

“Rinn  an  sneachda  mor  bh’ann,  ar  treoir  a  thoirt 
uainn, 

11  ’S  ann  chaidil  sinn  comhladh,  gu  samhach  ’san  uaigh. 

u  ’S  ’nnair  theich  sgail  na  h-oidliche,  ’s  a  dh’f  hoillsich 
an  lo, 

11  ’S  iomadh  aon  a  dh’eug  dhinn,  ’s  bha  cuid  air  eigin 
beo ; 

“  ’S  luidh  ar  cuirp  gun  adblac,  ’s  ann  air  na  beann- 
tean  reot, 

u  Gus  an  d’rinn  sneachd’  a  gheamhraidh  ar’n  adhlac  le 
chleoc. 

u  Cha’n  ’eil  sud  ach  pairt,  do  ar  caramh  ’sgach  am  ; 

u  Oir  bha  ar  naimhdean  laidir,  ’s  ach  cairdean  ro  ghann 

u  ’S  an  dream  a  bha  saotbairach,  a  cumail  taobh  rninn 
ann  ; 

u  Cha  b'urrainn  iad  ar  saoradh,  bha’n  gairdeanaibh  c-o 
fann. 

il  Bha  Prionnsaichean  Ghermam  dearbhte  ann  sa  chas ; 
u  ’S  rinn  Crombhell  na  dh'fhaod  e;  gu’r  saoradh  on 
bhas ; 

u  Ach  tearnadh  cha’n  fhaodadh,  a  h-aon  diubh  an 
trath-s’, 

i(  ’S  gu’m  b’e  sud  run  siorruitb,  an  Riagh'l-fhear  is  aird. 

11  Fa  dheireadh  thainig  doruinn,  le  orduchadh  ar  Righ  ; 
u  Air  Babilon  mhoir  sin,  a  dhoirt  fuil  nan  naoimh  ; 
u  Bhuail  e  claidheamh  a  bheoil  oirre,  ’s  leon  e  i  chaoidh, 
il  TS  cha’n  fhaodadh  neach  a  comhnadh  ’s  bha  moran 
’ga  claoidh. 

11  B’e  Luther  agus  Calbhin,  gu  h-araidh  thug  buaidh  ; 
u  Bu  mheadhou  ann  na  laimh-sa  iad,  thabhairt  danachd 
do’n  t-sluagh  ; 

u  A  bhi  leughadh  na  firinn;  ’s  bhi  dilis  do’n  Uan  ; 
u  Sgaoil  iad  ain  Biobull  ‘sna  h-uile  tir  mu’n  cuairt. 

11  Mun  a  cuig-ceud-deug;  sin  a  bhliadhna  tha  ri 
luaidh; 

“  ’San  d'eirich  na  daoine,  thug  saorsa  mu’n  cuairt ; 

“  B’e  sud  a  mhaduinn  phriseil;  bha  ghrian  a  direadh 
suas  ; 

11  Theich  an  dorchadas  mor  sin,  bha  comhdach  gach 
sluaigh. 


11  Nis  sgaoil  an  naigheachd  eibhinn,  gu  reidli  feadh 
gach  ait 

u  ’S  bha  fianuisean  treubhach  ’ga  sheuladh  le  'm  bas ; 
(t  Bha  Albain  a’s  Eirinn,  gu  leir  fo’n  Phap’, 
u  ’S  e  nis  mar  leomhan  beuchach,  an  deigh  a  reub  aig 
cach. 

u  B'e  Hamilton  an  cend  fhear;  thug  sgeul  air  do  dh’ 
Alb  ; 

u  Shearmonaich  e  ’n  fhirinn,  air  feadh  nan  criochan 
garbh  ; 

11  Ach  dhuin  iad  e  ’sa  phriosan,  o'n  bha  fhirinn  searbh, 
i(  A's  loisg  iad  a  rithis  e,  le  mi-run  ’s  le  feirg  ; 

u  Ach  chuir  e  siol  neo-thruaillidh,  thug  buaidh  ’n 
deigh  a  bhais  ; 

u  A’s  moran  deth  na  h-uaislean;  bu  chruaidh  leo  ’chas  ; 
(l  ’S  thuig  moran  do’n  t-sluagh;  gu’n  robh  buaidh  ’sna 
bha  e  radh, 

u  ’S  gu’n  d’rinn  e  fhuil  a  dhortadh  ’s  e  an  dochas  ri 
slaint’. 

“  Ach  bhrosnaich  a  bhas,  cuid  deth  chairdean  gu  eud ; 
“’S  bha  Eoin  Xocs  gu  h-araidh;  na  dhuine  laidir 
treun  ; 

i(  Na  dhuine  deasbhriathrach  ’s  e  dian  na  spiorad  fèin  ; 
11  A's  bna  buaidh  leis  'sgach  ni;  o‘n  ’s  i  'n  fhirinn  cliuir 
e  ’n  ceill. 

11  Dh’innis  e’s  gach  ait,  gu’m  b'e'm  Pap  'DuinePheac',’ 
u  ’S  nach  robh  ach  iodhal-aoradh,  ’sna  nithe  faoin  a 
bh’ac’: 

“  Innleachdain  Shatain,  ’s  aithn’tean  dhaoine  bochd, 

“  ’S  iad  siubhal  ann  ’sa  cheo,  bha  ’g’an  treorach  do’n 
t-slochd. 

uAch  ’s  tric  chuir  iad  am  fang  e,  bha  ’naimhdean  co 
treun  ; 

u  Ach  dh’aindeoin  Banrigh  Mari,  ’s  a  naimhdean  gu  leir; 
11  Fhuair  e  ba3  ann  an  sith  ’s  chuir  e’n  fhirinn  an  ceill ; 
11  ’S  thug  e  am  Pap’  gu  bhi  iosal,  ’sna  criochaibh  so  fèin. 

u  ’S  ann  ri  linn  a  thainig  fuaim  naigheachd  chruaidh 
as  an  Fhraing, 

u  Deich  mile  fichead  sluaigh,  bhi  'n  aon  uair  gun 
cheann  ; 

“Do’n  dream  a  bha  buadhach,  ’s  a  lean  an  t-Uan 
’sgach  am, 

u  ’S  cha  shiubhladh  neach  na  straidean,  bha'm  fuil  co 
graineil  ann. 

u  ’S  an  Alb  ge  d’  bha  an  fhirinn,  a  direadh,  ’s  a  fas  ; 
“  ’S  iomadh  duine  dilis  chaidh  dhiteadh  gu  bas  ; 

11  An  ainmach’  cha'n  fhaod  sinn,  gach  aon  diubh  an 
traths’  ; 

“  Ach  cheannaich  iad  gu  daor  dhuinn,  an  t-saorsa  th’ 
‘  aig  cach. 

u  Air  scajfoildecin  ard  ’sann  a  bhasaich  a  chlann, 

11  Ga’n  gearradh  leis  na  tuaidhean,  's  ga’m  bualadh  'sa 
cheann. 

u  Ach  choinnich  iad  am  bas.  deanamh  gairdeachas  ann  ; 
u  Am  fianuis  an  t-sluaigh  sin.  thug  fuath  dhaibh  'sgach 

0/0  o 

am. 

11  Timchioll  Duneidinn,  tha  sgeul  ’san  Taobh  deas, 

11  Air  iomadh  duine  treun,  nach  do  gheill  ’s  nach  deach 
as, 

11  Chaidh  chumail  fada  beo,  deanamh  an  doruinn  ni  ’s 
meas’ 

u  Ann  an  seithrichean  iaruinn,  ’gam  pianadh  le  teas. 

11  Dh’fhosgail  iad  pairt  diubh  ’s  chaidh  ’n  cridhe  blath 
thoirt  asd’, 

I  ’S  an  cridhe  sin  a  chaineadh  ;  le  daoine  laidir  crosd’  ; 

II  Chaidh  cuid  dheth  ’n  corpaibh  luachmhor,  a  cheangal 

suas  air  puist, 

u  Cur  eagal  air  an  t-sluagh  sin,  nach  d'thug  buadh 
air  an  olc. 

u  ’S  a  nis  a  chairdibh  gradhach,  tha  ’m  fasacn  nan 
deoir ; 

11  Cha’n  ann  a  gearan  tha  sinn  air  Ard  Righ  na  Gloir ; 
u  Ach  ’g  innseadh  ar  caramh,  do’n  aireamh  tha  beo  ; 

11 A  chum  gu’  m  bith  iad  laidir,  ge  d’  bhith’  an  sarach  mor. 

H  3 

u  Nise  slan  leis  gach  trioblaid,  gach  mi-ghean  a's  bron ; 

u  Tha  fois  agus  sith,  ann  an  Rioghachd  na  gloir ; 

11  Ge  d’  bhasich  sinn  diblidh,  tha  sinn  d'a  riridh  beo, 

u  A’s  leig  sinn  nis  air  di-chuimhn’  gach  ni  a  thainig 
oirn’. 

u  Chaidh  ar  lotan  a  shlanach’,  a’s  plasda  chur  ruinn  ; 

u  Do  dh’fhuil  an  Uain  a  bhasaich,  thoirt  slainte  d’ar 
cloinn 

u  Cha’n  fhaic  sinn  tuille  cradh,  ’s  cha  bhi  am  bas  ri  ’r 
linn, 

u  ’S  cha’n  abair  an  luchd  aiteachaibh,  1  Tha  sinn  gu 
tinn.’ 

11  ’S  e  an  t-Uan  ar  Fear  stiuraidh,  ’s  cha  churam 
dhuinn  ann, 

il  Thug  e  beatha  ’s  iul  duinn,  ’s  chuir  e  crun  air  ar 
ceann, 

u  ’S  bitheadh  slainte  agus  gloir  dha,  na  oran  da  chlann, 

11  Feadh  linnibh  na  siorruidheachd,  gun  chrioch,  na 
gun  cheann.” 


LA  A  BHREITHEANAIS. 

Eisd  anam  neo-bhasmhor, 

Tha  ni  araidh  ri  chluinntinn  ; 

Ma  ’s  e  ’s  nach  creid  thu  na  thrath  e, 

Bheir  am  bas  ann  do  chuimhne  e. 

’S  e  sin,  gu  coinnich  thu  an  t-Ard  Righ, 
Ann  na  lathair  toirt  cunntas  ; 

’S  cha’n  fheud  thu  choinneamh  sin  aicheadh 
Ged’  chuir  thu’n  trath-s’  am  beag  suim  i. 

Tha  aon  latha  air  orduch’, 

Ann  sa’n  comhlaich  clann-daona ; 

Ann  san  coinnich  sliochd  Adhamh,; 

’S  gach  neach  a  dhaitich  an  saoghal 

’S  an  dream  a  chreid  ann  na  shlainte, 

Bheir  a  ghras  aiseag  saor  dhaibh, 

’S  an  dream  is  mo  rinn  tair  air, 

Teich’  o  lathair  cha’n  fheud  iad. 

0  anam  gu  churam, 

Kis  duisg  agus  smuainich, 

’Nuair  thig  Leoghan  treubh  Iudah, 

An  d'thig  thu  dluth  dha  gun  uamhas  ? 

Am  feud  do  chridhe  bhith  laidir, 

Na  do  lamh  a  bhith  buadhach, 

’Nuair  a  chi  thu  ’na  ghloir  e, 

’S  na  h-aing’libh  glormhor  mu’n  cuairt  da  ? 

Faic  an  Ti  a  rinn  thu  threigsinn, 

’S  bha  thu  ceusadh  gach  la ; 

Faic  e  tighinn  ’sna  speuraibh, 

Mar  Righ  treun  air  a  chathair  ; 

Chi  thu  nise  ’na  ghloir  e, 

Tighinn  a  seomar  na’m  flaitheas. 

A’s  milltibh  dh’aing’libh  fo  ordugh, 

’S  iad  air  a  mhorachd  a  feitheamh. 

Cluinn  an  trompaid  ’ga  seideadh, 

’S  fuaim  nan  speur  a  dol  thairis  ; 

Tha  na  mairbh  nis  toirt  geill  da, 

A's  iad  ag  eiridh  o’n  talamh  ; 

Nis  dh’  fhosgail  na  h-uaighean, 

’S  bhruchd  an  sluagh  asd’  gu  h-ealamh, 

’S  thug  e  am  follais  an  sluagh  sin, 

A  bha  ann  ’sna  cuaintean  am  folach. 

Cha'n  fhac  thu  sealladh  cho  mor  ris, 

O’n  a  thoisich  a  chruitheachd  ; 

Tha’n  sluagh  cho  tiugh  ris  na  locuist, 

Air  bharr  an  fheoir  ’s  iad  a  cruinneach’ ; 
Chi  thu  bochdan  an  t-sluagh  ann, 

’S  daoine  uailse  na  cruinne, 

’S  iad  air  measgadh  le  cheile, 

’S  eallach  fèin  air  gach  duine. 

Tha  mile  tairn’each  aig  eigheach, 

’S  an  sluagh  gu  leir  tha  ri  faire, 

’S  leis  an  fhuaim  th’ann  ’sna  speuraibh, 
Chrith  gach  creutair  air  thalamh  : — 
Tha’n  cuan  ’sna  tonnan  aig  beucaich, 

’S  tha  bonn  nan  sleibhtean  air  carach’, 

’S  tha  cridhe  dhaoine  ga’n  treigsinn, — 
Ach  c’ait  an  d'theid  iad  ga’m  folach  ? 

Chrath  e  cumhachd  nan  speuraibh 
Dhorch’  a  ghrein,  a’s  a  ghealach  ; 

A’s  tha  puist  na  talmhainn  air  geilleaah, 
’S  thuit  na  reuìtean  gu  h-ealamh  ; 

Tha  obair  naduir  gu  leir  ann, 

Dol  as  a  cheile  le  cabhaig, 

’S  cha’n  fhuirich  ni  ach  an  sluagh  sin, 
Nach  f  haod  gluasad  no  carach’. 

Ach  anam,  ma  fhuair  thu, 

Fuil  an  Uain  gu  do  shaoradh, 

Na  bitheadh  do  chridhe  ga  d’fhaillin, 
Cluinntinn  caramh  an  t-saoghail ; 

An  Ti  ’s  na  do  chuir  thu  do  dhochas, 

’S  e  sud  a  ghloir  tha  ga  taomadh, 

’S  e  sud  na  tuiltean  a  chual  thu, 

Thig  air  an  t-sluagh  nach  d’thug  gaol  da. 

Ma  tha  thu  creidsinn  na  firinn, 

’S  fuil  na  h-iobairt  ga  d’  naomhach’, 

Ma  tha  thu  ’g  aicheadh  mi-dhiadhachd, 

S  ana-miannaibh  an  t-saoghail ; 

Ma  gabh  thu  tlachd  ann  na  aitheantaibh, 
’S  cuing  an  t-Slanaighear  eutrom  ; 

Slan  leat  tha  thu  tearruinte, 

’S  an  Ti  ’s  aird’  ga  do  shaoradh. 

Cluinn  guth  an  Fhir-shaoradh, 

Faic  a  ghairdean  gu  h-ealamh 
’Tional  dhachaidh  nan  daoine, 

Rinn  e  shaoradh  o’n  talamh  ; 

O’n  is  creutairean  naomh  iad, 

Thug  an  gaol  da  gun  mhealladh, 

Bheir  e  suas  iad  gu  Parras, 

’8  chaoidh  cha  fhaillnich  a  ghealladh. 

Thig  e’n  sin  mar  Fhear  Posda, 

’S  theid  na  h-oighean  ’na  choinneamh  ; 
’S  iad  uile  a  deasach’  an  lochrain  ; 

Ach  cha’n  ’eil  moran  diubh  ullamh  ; 
Tha  iomadh  aon  a  chuir  dochas 
Ann  an  lochranaibh  falamh, 

Air  son  gu'n  d’ith,  a’s  gu’n  d’ol  iad 
Aig  a  bhord  air  an  talamh. 


Ach  bheir  e  suas  Ieis  na  h-ailleagain, 

A’s  bithidh  cach  dheth  sin  falamh  ; 

A’s  their  e  rithis  os  aird  riu, 

So  an  aireamh  rinn  faire, 

Lean  iad  mise  gu  dilis, 

An  staid  iosal  air  thalamh, 

’S  tha  mi  nise  dol  ga’n  ardach’, 

’S  mo  dheas-lamh  dhaibh  mar  ghealladh. 

So  an  dream  a  thug  buaidh, 

Le  fuil  an  Uain  rinn  an  saoradh, 

Thug  iad  umhlachd  do  m’aithneanta, 
Dh’ain-deoin  caineadh  an  t-saoghail ; 

Ge  d’  chaidh  cuid  chuir  gu  bas  diubh  ; 
A’s  tric  an  sarach’  le  daoine, 

Cha  do  smuainich  iad  m’aicheadh  ; — 

’S  e  sud  an  aireamh  thug  gaol  domh. 

Fhuair  mi  biadh  agus  aodach 
0  na  daoine  thug  speis  domh  ; 

’S  ’nuair  a  bha  mi  gun  slainte 
Fhuair  mi  cairdeach  gu  leir  iad  ; 

A*s  ’nuair  a  bha  mi  sa  phriosan, 

Einn  iad  gach  ni  dhomh  bha  feumail, 

’S  cha’n  ’eil  mi  nise  dol  ga’n  aicheadh, 

’S  gur  ann  na'n  ait  chaidh  mo  cheusadh. 

A  shluagh  beannuichte  m’athair-sa  ! 

Thigibh  fathast  a’s  eisdibh, 

Suidhibh  sios  air  a  chathair, 

Tha  ni  gratheil  ri  reiteach, 

Eadar  mise  ’s  an  sluagh  sin, 

Rinn  mo  bhualadh  ’s  mo  reubadh, 

Rinn  mo  shailtairt  fo’n  casan. 

/ 

’S  a  rinn  gu  maslach  mo  cheusadh. 

An  sin  caochlaidhidh  a  ghnuis, 

’S  thig  ordugh  dluth  chum  an  tionail ; 

’S  theid  luchd  an  uilc  a  thoirt  dluth  dha, 
As  gach  duthaich  a’s  fine  ; 

Theid  gach  cealgair  a  rusgadh, 

’S  theid  na  cuiltean  a  shireadh, 

’S  theid  gach  cogais  a  dhusgadh, 

’S  bithidh  iomadh  suil  ann  ri  silleadh. 

Theid  na  leabhraichean  fhosgladh, 

’S  thig  a  choguis  thoirt  fianuis  ; 

’S  ’nuair  dh’fhosglas  e  am  Biobull 
hsi  sud  an  diteadh  gu  siorruidh  ; 

Sluagh  mallaichte  rinn  tair  orm, 

Teich  gu  brath  iad  o  m’  fhianuis, 

Cha  d'thug  iad  umhlachd  do  m’aithneanta 
A’s  cha  do  ghradhaich  iad  riamh  mi. 

Chuir  iad  cul  ri  mo  shlainte, 

A’s  rinn  iad  tair-cuis  air  m’  fhirinn, 

’S  bha  cuid  diubh  a  briseadh  na  Sabaid, 
A’s  cuid  a  caineadh  nam  firean ; 

Bha  cuid  ri  mionnain  a’s  ri  breugain, 

’S  an  tlaehd  gu  leir  ann  am  mi-run, 

’S  ge  d’  bha  cuid  air  ’n  robh  cleoc  dhiubh, 
Bha  an  t-olc  an  comhnuidh  os  'n  iosal. 


Sibhse  nis  tha  gu  freagairt, 

Air  son  teagasg  na  fìrinn, 

Fhuair  tomhas  do  dh’eolas 
Air  nithibh  mor  a  Bhiobuill ; 

Ach  an  slighe  an  pheacaidh, 

’S  ann  a  chleachd  sibh  bhi  ’g  imeachd, 
’S  chuir  sud  moran  air  seachran 
A  leantuinn  cleachdadh  nan  sinnsear  ! 

Tionailibh  chum  mo  chlith  iad, 

Sud  a  chrionach  gun  toradh, 

Cha  robh  ach  sgail  aig  na  daoine, 

’S  tha  iad  eutrom  sa  chudthrom  ; 
Cumaidh  ceartas  an  sas  iad 
Gus  am  paidh  iad  a  m'fhianuis, 

Gu  teine-siorruith  mo  chorruich. 


’S  cruaidh  an  cridhe  air  nach  druigh  e, 
Liuthad  suil  bhitheas  gun  aighear, 

’S  iad  a  ranaich  ’s  a  buraich — 

’S  a  cuir  an  cul  ris  na  flaitheas ; 

’S  iad  ga’n  tionail  aig  Satan, 

’S  an  dara  bas  orra  a  feitheamh, 

’S  ged  do  dh’eigh  iad  air  trocair, 

Chan  ’eil  dochas  ri  faighail. 

Slan  le  Dia,  slan  le  dochas, 

Tha  iad  bronach  aig  eigheach  ; 

Slan  le  rioghachd  na  gloire, 
Dh'ionnsuidh  solas  cha  d’theid  sinn  ; 
Slan  le  cairdean  ’s  luchd  eolais, 

A  fhuair  trocair  ’s  rinn  feum  dheth  ; 
Theid  sinne  sios  le  sruth  Iordain, 

Do  shlochd  mor  na  dubh  eigin’. 

’S  bochd  an  sealladh  an  sluagh  ud, 

Air  am  fuadach  o  laithreachd  ; 

Air  an  glacadh  le  uamha«, 

’S  aobhar  truas  mar  a  tha  iad ; 

Cha’n  fhac  thu  sealladh  co  bronach 
Cho  fad  ’s  bu  bheo  thu  ’san  fhasach, 

’S  iad  dol  a  chaith  ’na  siorruidheachd, 
Ann  am  piantaibh  do  aireamh, 

Ach  nis  shiubhail  na  daoine  ud, 

’S  chaidh  an  gaoir  as  ar  cluas.an  ; 

’S  chaidh  an  slochd  orra  a  dhunadh, 

’S  cha’n  ’eil  duil  ann  e  fuasgladh  ; 

Ach  a  chuideachd  a  dh’fhag  iad, 

Ann  am  fabhor  an  Uain  sin, 

Chuir  iad  an  aghaidh  air  Parras, 

Faic  a  phairtidh  dol  suas  leo  ! 

Faic  an  aighear  ’s  an  solas, 

A  seinn  nan  oran  tha  taitneach ; 

’S  cluinn  farum  nan  aing’libh, 

Le  Bean-na-Bainse  dol  dachaidh  ! 

Bheir  iad  steach  i  do’n  t-seomar, 

’Sam  bheil  a  ghloir-san  ri  fhaicinn, 

’S  mairg  nach  bitheadh  dheth  an  aireamh, 
Gheibhadh  gras  gu  bhi  ’n  taice  rithe ! 


GLOIR  AN  UAN. 

Tha  Sion  a  seinn  co  binn  ’s  a  urrainn, 

Toirt  mile  urram  do’n  Uan, 

’S  a  seinn  air  a  ghaol  nach  caochail  tuiile ; 

’S  e  shaor  i  buileach  o’n  truaigh  ; 
Halleluiah  gu  buan  aig  siuagh  nam  flaitheas, 
Tha  cuartach’  caithir  an  Righ  ; 

’S  na  leanas  an  t-Uan  de  ’n  t-sluagh  air  thalamh 
So  am  fuaim  ni  tairis  an  cridhe’. 

’S  airidh  Mac  Dhe  air  geill  a’s  urraru, 

’S  e  fèin  a  dh'fhuiling  am  bas  ; 

’S  e  chunnaic  ar  feum  ’s  ar  n-eigin  uile, 

’S  leis  fèin  bu  duilich  ar  cas  ; 

’Sann  ghiulan  e  fèin  gu  leir  na  buillean 
0  ’n  d’eirich  dhuinne  a  bhith  slan, 

’S  tha  a  lotan  ’s  a  chreuchdan  ’g  eigheach  uile, 
Gach  creutair  urram  thoirt  dha. 

B’iongantach  saor  do  ghaol  o’n  toiseach, 

Do  dhaoine  bochd  a  bha  caillt’ ; 

’Nuair  a  thainig  thu  nuas  le  fuaim  an  t-Soisgeil, 

’S  gun  aon  neach  cosnadh  do  ghradh  ; 

Bha  sinne  gun  Dia,  ’s  gun  dion  ’s  gun  dachaidh, 
Gun  rian,  no  fasgadh  o  ’n  fheirg  ; 

’S  a  mhallachd  gu  buan  ’g  ar  ruagadh  dhachaidh, 
Gu  cuan  do  lasraichean  dearg. 

Ach  cheannaich  an  t-Uan  a  shluagh  o’n  tuiteam, 
A’s  f  huair  e  iuchair  a  bhais  ; 

’S  tha  slaint’  a  shluaigh  gu  buan  ’na  chridhe, 

’S  cha  dual  dhaibh  rithisd  bhi  an  sas  ; 

Air  Calbhari  dh’oil  e  ’n  doruinn  uile, 

A’s  dhoirt  e  a  f  huil  air  an  lar  ; 

’S  a  naimhdean  bha  mor  s’ann  leon  e  uile  iad, 

’S  gu  glormhor  bhuinnig  e  ’m  blar. 

Tha  fuil  air  ma’n  cuairt,  ’s  a  ghruaidh  lan  falluis, 
Sud  fhuair  e  an  amair  na  feirg, 

Ach  ’s  gile  a  bhian  no  ghrian,  ’s  a  gheallach, 

Tha  iomhaigh  geal  agus  deag ; 

’S  ged  luidh  e  ’san  uaigh,  thug  e  buaidh,  an  cabhag, 
’S  chaidh  suas  le  caithream  gu  gloir, 

’S  shuidh  e  gu  buan  mar  Uan  ’sa  chathair, 

’S  tha  sluagh  nam  flaitheas  ’na  choir. 

’S  e  a  ghaol  a  bha  siorruidh  riaraich  sinne, 

A's  Dia  bhi  leinne  ’san  fheoil ; 

A's  cupan  a  ghaol  bhi  taomadh  thairis, 

JS  e  saor  dh’ar  n-anam  ii  ol  ; 

Tha  buaidh  ann  na  ghradh  a  dh’  arach  cloinne, 

Ni  's  fearr  na  bainne  agus  fion  : 

’S  an  t-anam  bhitheas  truagh  ’ga  ruag  ’s  e  falamh, 

S’  e  an  t-Uan  so  baile  na  dion. 

Tha  iocshlaint’  ’na  bhas,  ’s  a  tha  slaint’  'na  ghealladh* 
’S  fo  sgaile  tha  commun  ri  Dia  ; 

’S  tha  feartan  gu  fas  o  ghras  a  sruthadh 
Bheir  bas  air  cumhachd  gach  miann  ; 

Tha  abhnaichean  solais  glormhor  fallain, 

Tighinn  beo  o  charraig  nan  al ; 

So  ’m  fior  uisge  beo  chuireas  ceol  ’s  gach  anam, 

A  dh’olas  glan  e  mar  tha. 

’S  e  m’  fhireantachd  shaor,  ’s  mo  naomhachd  ghlan  e 
M’  Fhear-saoruidh,  ’s  carraig  mo  shlaint ; 

'S  e  m’  altair,  a’s  m’iobairt-sith,  a’s  mo  charaid, 

Mo  Bigh,  mo  Shagairt,  a’s  m’  Fhaidh ; 

’S  ar  bhunait  chinnt’  cloch-chinn  na  h-oiseann, 

’S  e  an  Ti  a  choisinn  mo  ghradh  ; 

’S  ’n  uair  thig  e  ris  bidhidh  mi  ris  cosmhuil, 

Ge  diblidh  bochd  mi  an  trath-s’. 

’S  ged  luidh  mi  ’san  uir,  theid  mo  dhusgadh  rithisd 
Thoirt  cliu  do  Tighearn  na  gloir ; 

’S  an  uair  theicheas  gach  duil  roimh  ghnuis  a  bhreith- 
eamh, 

Tha  mo  duil  ri  tighinn  na  choir ; 

Thig  cuirt  leis  nuas  do  shluagh  nam  flaith'eas, 

’S  bidhidh  an  t-Uan  air  cathair  na  gloir, 

A’s  tionailidh  ’n  sluagh,  's  theid  an  uaigh  a  chra- 
thadh 

Le  fuaim  an  latha  bhitheas  mor. 

Bithidh  cumhacbd  nan  speur,  bithidh  na  neimh  ’s  an 
talamh 

Gu  leir  dol  thairis  le  toirm  ; 

’S  theid  a  naimhdean  gu  leir  o’n  treud  a  sgaradh, 
Nach  do  gheill  air  thalamh  d’a  ghairm  ; 

Feuchaibh,  dideanaibh  breig  rinn  gu  leir  am  mealladh, 
Theid  breug  a’s  faileas  air  cul ; 

’S  bithidh  iadag  urnuigh  gu  treun  ris  na  sleibhte  carach’ 
’S  gu  leir  am  falach  o  ghnuis. 

Tha  guth  aig  co  treun  ’s  gu’n  reub  e  an  cridhe, 

'S  gu’n  eirich  crìth  anns  gach  feoil ; 

’S  their  e  imichibh  uam  ris  an  t-sluagh  rithisd, 

Nach  d’fhuair  e  ’n  slighe  na  coir ; 

Deanaibh  ’n  tilgidh  gun  dail  eadar  lamh  a’s  chasan, 
Gu  brath  far  nach  faic  iad  a  ghrian  ; 

Sud  an  scal  a  bhitheas  cruaidh  ’s  e  mo  thruaighe  rithisd, 
An  sluagh  a  bhitheas  gun  dion. 

Ach  ’s  sona  gu  brath  an  aireamh  bheannuicht’, 

O’n  bhas  chaidh  cheannach  le  Criosd, 

Cuiridh  cumhachd  a  ghrais  na  lathair  gun  smal  iad, 

’S  gu  brath  cha’n  fhannaich  an  cri’ ; 

Ni  e  an  crunadh  le  gloir,  ’s  robachain,  geala, 

A  ni  an  dunadh  thairis  gu’n  sail ; 

’S  cha  chuimhnich  iad  bron  bithidh  ’n  doruinn  thairis 
’S  bithidh  an  solas  maireann  ’na  lathair. 

’S  iongnadh  leam  fuachd  a’s  cruathas  mo  chridhe, 
Gach  uair  a  bhitheas  mi  cainnt ; 

Ma’n  ghaol  a  thug  buaidh  air  sluagh  a’s  cinnich, 

’S  nach  cualas  idir  a  shamladh  ; 

An  ni  air  am  miann  le  aing’libh  beachdach’ ; 

’S  nach  aingidh  seachran  mo  chri’, 

Nach  gabhadh  e  tamh  gu  brath  na  chuideachd, 

Ma  tha  mi  tuigsiun  a  bhrigh. 

O’n  thig  thu  gun  dail  thoir  gras  gu  freagairt, 

’S  thoir  fas  air  creidimh  a’s  gradh, 

'S  gu  caithris  a’s  urouigh  lub  mo  chridhe, 

’S  bithidh  mo  dhuil  ri  d’  thiginn  gach  trath 
’S  tha  chruitheachd  an  duil  ri  urach'  leatsa, 

’S  an  suil  gu  beachd  ris  au  la, 

’San  saor  thu  do  shluagh  o’n  uaigh  ’s  o'n  seachran, 

0  thruailleachd,  peac’,  agus  bas. 

Ach  ’s  beag  chaidh  luaidh  dheth  bhuaidhean  tait- 
neach, 

Measg  sluagh  ’s  tu  ’s  maisich  na  cach  ; 

’S  tu  ’s  maisich  na  ghrian  ’s  tu  miann  nan  cinneach, 
’S  do  bhriathran  sileadh  le  gras ; 

’S  tu  fionan  nan  geug,  's  tu  reult  no  maduirm 
’S  tu  a  ghrian  a  sgapadh  na  neoil ; 

’S  air  seachran  cha  d'theid  do  threud  ro  fhada, 

’S  tu  fein  a  tagradh  an  coir. 

Is  tu  meangan  cliuteach,  ur,  a  dh’fhas  faliain, 

’S  tu  lubadh  gu  talamh  o  ghloir  ; 

’S  an  toradh  a  ghiulan  thu,  mo  shireas, 

Gheibh  Iudhaich  ‘s  Cinnich  dhetn  coir  ; 

Tha  t-ainm  mar  an  driuchd  ‘s  n’  is  cubhraidh  no  an 
t-oladh, 

‘S  o  d’  ghnuis  thig  solus  a’s  gras, 

’S  tha  briathrain  do  bìieul  mar  cheir  na  meala, 

Toirt  sgeul  d’ar  n-anam  air  slaint’. 

’S  tu  Leighich  nan  gras  ni  slan  na  lotan, 

Tha  graneil,  goirt,  agus  ciurt’, 

’S  tu  an  nathair  ’san  fbasaich  ’s  airde  chaidh  thogail, 
Thoirt  slaint’  do’n  phobull  bha  bruit’  ; 

’S  tu  Prionnsa  na  Sith,  chuireas  crioch  air  cogadh, 

’S  an  rioghachd  a  thog  thu  le  d’  ghras, 

‘S  tu  bratach  nam  buadh  ni  ’n  sluagh  a  thional, 

Dha‘n  dual  do  leanail  gu  brath. 

'S  tu  fèin  an  ceann-iuil  ni  ‘n  stiureadh  dhachaidh, 

A  dutkchanain  fada  gu  fuath 

’S  bithidh  do  orhrns  dhaibh  as  ur  raar  dhrinchd  na 
maiduinn’ 

Toirt  urach’  neart  dhaibh  srach  uair  ; 

o 

’S  tu  leomhann  treubh  Iudah,  ’s  Jiur  nau  gaisgeach, 

’S  tu  a  dhuisg  mach  as  an  uaigh  : 

’S  bithidh  naimhdean  do  ghloir  na’n  stol  fo  d’  chasaibh, 
’S  do  mhorachd  marcachd  le  buaidh. 


’S  fear  tagraidh  thu,  ann  an  cuirt  nam  flaitheas, 

Ro  dhluth  do  chathair  nan  gras, 

’S  tu  aingeal  a  chumhnant,  ’s  tuis  ’ga  masgadh. 

Ni  ’n  urnuigh  taitneach  na  lathair ; 

’S  tu  suim  do  gach  samhladh,  ’s  tu  ceann  na  h  Eaglais 
’S  gacli  am  ni  freagairt  na  h-ait’ ; 

’S  an  Sagairt  ’s  an  iobairt  chriochnaich  annad, 

’S  tu  brigh  a’s  anam  gach  sgail. 


’S  tu  suim  agus  brigh  a  Bhiobuill  uile, 

A  sgriobhadh  dhuinne  le  Dia, 

’S  tu  beatha  gach  feoil,  ’s  tn  gloir  na  cruitheachd, 

’S  tu  ’s  oirdheirc  chunnaic  sinn  riamh, 

’S  tu  grian  agus  gloir,  ’s  tu  ceol  nam  flaitheas, 

’S  tu  dortadh  maitheas  gach  taobh, 

’S  ged  robh  siorruidheachd  ann  gun  cheann  air 
dhuinne, 

Cha  rannsaich  uile,  do  ghaol. 


0  sibhse  a  thug  speis  dha  treigibh  ’m  peacadh, 

’S  gach  ceum  do  sheachran  an  t-sluaigh, 

A’s  leanaibh  e  fein  le  ceum’aibh  seasmhach, 

Toirt  geill  d’  reachdain  gach  uair, 

0  bithibh-se  naomh,  ’s  thugaibh  gaol  ’nur  cridhe, 
Dha  fèin,  d’  a  shlighe,  's  d’  a  shluagh  ; 

A’s  seinnibh  an  trath-s’  le  gras  air  an  t-slighe, 

’S  ni  ’s  fearr  'nuair  bhitheas  sibh  shuas. 

13 

AN  GEATADH  CUMHANN. 

’S  e  naigheachd  bhronach  a  ta  ri  luaidh, 

A’s  tha  e  sgriobhte  le  firinn  bhuan, 

Gur  beag  tha  beo ;  ’s  gu’m  bheil  sligh’  na  doruinn, 
Dluth  air  domhlach’  le  moran  sluaigh. 

’S  e  am  peac’  thug  bas  oirnn  ’s  a  dh’fhag  sinn  mall, 
’S  e  mhill  sliochd  Adhamh,  ’s  a  dh’fhag  iad  dall ; 

B’e  mortair  treun  e,  a  mharbh  gu  leir  sinn, 

Thug  malluchd  Dhè  oirnn  ’s  na  h-uile  call, 

Ach  IJan  Dè  rinn  e  ’n  reite  a  rithis ; 

’S  ’b'e  ’n  sgeul  ro  eibhinn  gu’a  dh’eigh  e  sith, 

Le  fhuil  a  dhortadh,  a’s  fheoil  a  reubadh, 

Chaidh  lot’  sa  cheusadh  air  Calbhari. 

’S  tha  dorus  trocair  air  fhosgladh  saor, 

’S  gach  neach  gheibh  eolas  air  meud  a  ghaol, 

Cuiridh  iad  an  dochas  ’na  ainm  ro  ghlormhor. 

’S  cha’n  fhaic  iad  doruinn  gu  saoghal  nan  saoghal. 

Anam  ma’s  ail  leat  bhith  ’n  sonas  buan, 

Gabh  ris  an  t-slaint’  so  ’s  thoir  gradh  dha  ’n  Uan, 

Rach  stigh  gun  dail,  ’sann  air  geata  na’n  gras  so, 
Ma’n  d’thig  am  bas  ort,  ’s  gu’m  bi  thu  truagh. 

Oir  ’s  mor  do  dhit’  air  na  h-uile  doigh, 

Ma  ni  thu  dimeas  air  slaint’  co  mor, 

Bithidh  peanas  dubailt  do’n  dream  chuir  cul  ris, 

’S  a  lot  as  ur  e  ’s  a  bha  ’ga  leon. 

Àch  ma  ’s  aon  thu  bheir  gaol  da  fèin, 

’S  air  sligh’  na  naomhachd  gu’n  lean  thu  cheum, 

Sonadh  gu  brath  thu,  ’s  cha  chiurr  am  bas  thu, 

A’s  gheibh  thu  lathaireachd  ’s  gu  brath  cha  treig. 

AM  BIOBULL. 

Eisdibh  rium-s’  ars’  am  Biobull. 

’S  gheibh  sibh  eolas  air  fìrinn  bhitheas  buan, 
’San  aig  na  naoimh  bhitheas  mi  priseal, 

Ach  bheir  mi  comhairlean  dilis  do’n  t-sluagh, 
’S  e  ’n  Spiorad  Naomh  rinn  an  fhirinn, 

Air  mo  chridhe  a  sgriobhadh  gach  uair ; 

A’s  cha’n  atharaich  ni  dheth, 

Ged  theicheadh  muir,  agus  tir,  agus  cuan. 

Tha  na  h-Abstoil  ’s  na  faidhean, 

’S  na  h-uile  firean  a  ghradhaich  an  t-Uan  ; 

A  cuir  an  seula  gu  brath  ris, 

’S  a  dearbhadh  uile  gu’n  d'tliainig  mi  nuas 
’S  gur  mi  lochran  an  t-saoghail, 

’S  mi  bheir  eolas  do  dhaoin’  air  an  truaigh, 

’S  tha  mi  foillseach’  Fear-saomidh, 

Dha  na  braighdean  tha  ’n  daorsa  ro  chruaidh. 

Ma’s  e  ’s  nach  dorch’  iad  mo  chomhradh 
Le  briathrean  gun  eolas,  gun  fheum, 

’S  mise  a  dh'innseas  an  doruinn, 

Do  gach  neach  nach  d’fhuair  eolas  Mhic  Dhè  ; 
Tha  iad  uile  thaobh  naduir 

Fo  na  mhalluchd,  ’s  am  bas-tighinn  ’na  dheigh 
’S  gu'm  bheil  corruich  an  Ard-Righ 

Air  gach  neach  tha  gun  ghras  fo  na  ghrein. 

’S  mar  beirear  a  rithisd  iad, 

’S  mar  d’thoir  eolas  air  Iosa  iad  beo, 

Bithidh  iad  gu  siorruith  fo’n  diteadh, 

’S  theid  an  dunadh  a  Bioghachd  na  Gloir  ; 

Ma’s  e  ’s  nach  creid  iad  an  fhirinn, 

'S  mar  bi  an  aithreachas  fior  air  gach  doigh, 
Cha  bhasaich  iad  mar  am  firean, 

’S  ann  a  luidheas  iad  sios  ann  am  bron. 

Ach  an  dream  a  gheibh  eolas, 

’S  tha  creidsinn  gach  doruinn  a  t’ann, 

’S  tha  nise  ag  eigheach,  dean  troeair, 

Air  neo  bithidh  sinn  an  doruinn  gun  cheann  ; 
’N  mi  direach  an  seoladh 

Dh’ionnsuidh  'n  iobairt  as  glonnhor  a  th’ann, 
’S  cha’n  fhailinn  bunait  an  dochais, 

Ma’s  i  ’n  fhuil  a  chaidh  dhort'  air  a  chrann. 

Ann  an  gnuis  a  Fhir-shaoruidh, 

Chi  iad  trocair,  a’s  gaol  ann,  a’s  gras. 

’S  bithidh  mise  a  feuchainn  a  ghaol  dhaibh, 

Gus  am  faic  iad  co  saor  ’s  a  tha  slaint’, 

’S  their  mi,  olaidh  gu  saor  dheth,. 

’S  e  an  t-uisge  beo  th'ann  bheir  daoine  o’n  bhas 
Sibhse  tha  tartmhor,  na  caomhnaibh, 

Tha  cuan  mor  ann  ’s  cha  traogh  e  gu  brath. 

San  dream  a  chuireas  an  dochas, 

Anns  ’na  geallanaibh  mor  bheir  mi  dha, 
Gheibh  e  sith,  agus  trocair, 

Gheibh  e  sonas,  a's  solas,  a’s  gras ; 

Gheibh  e  bas  ann  an  dochas, 

Ris  an  ais-eirigh  ghlormhor  is  fearr  ; 

’S  gheibh  e  oighreachd  ’sa  ghloir  sin. 

Far  nach  coinnich  e  bron  ann  gu  brath. 

Ach  tha  mi  ’g  innseadh  gu  saor  dhaibh, 

Chum  ’s  nach  meallear  na  daoine  le  sgail, 
Gu’m  bheil  comhar’  ri  fhaotuinn, 

Air  gach  neach  air  ’n  do  shaoruich  mo  ghras, 
O'n  nach  eil  iad  gun  truailleachd, 

Bithidh  iad  dealluichte  air  uairibh  am  pairt ; 
Ach  bithidh  iad  naomha  ’nan  gluasad 
Bithidh  iad  iriosal,  stuama,  thar  chach. 

Tha  iad  ’g  aicheadh  mi-dhiadh'achd, 

’S  thug  iad  fuath  dha  bhi  riarach’  na  feoil, 

’S  tha  ’n  co-choraunn  an  uaigneas 

Ris  an  Athair  tha  shuas  ann  an  gloir. 

’S  iongantas  fo’n  ghrein  sud, 

Mar  tha  iad  gradhach  a  cheile  co  mor, 

’S  chura  anam-ana  a  shaoradh. 

Gu’n  dean  iad  cosd  agus  saothair  gu  leoir. 

’S  iad  geugan  torrach  an  f  hion-lios, 

’S  cha  bhi  iad  mar  chrianach  gun  bhlath, 

’S  o’n  chaidh  an  suidheach  ’san  fhionan, 

Bithidh  iad  sultmhor  ’s  gu  siorruith  a  fas  ; 

Ki  iad  aoradh  d’a  riridh, 

Ann  an  spiorad,  ’s  am  firinn  tre  ghras, 

’S  bithidh  iad  treibhdhireach  dileas 
Anns  an  aidmheil  a  ni  iad  na  lathair. 

Ach  luchd  breug,  a’s  cul-chainidh, 

Misg,  a’s  mionnan,  a’s  ardan,  a’s  strigh, 
Sanntach,  neo-ghlan,  mi-narach, 

A’s  luchd-aidich’  gun  ghras  a  tha  cli ; 

San  dream  tha  bristeadh  na  Sabaid, 

’S  iad  le  an  aingidheachd  a  fasach’  na  tir, 

Tha  mis’  ag  innseadh  dhaibh  tratheil, 

Nach  eil  cuid  ac’,  no  pairt  ann  an  Criosd, 

Nis,  gabhaidh  foghlum  a  chairdean, 

’S  mise  fear-teagaisg  is  fearr  tha  fo’n  gbrein, 
Cha  ’n  ’eil  duine  gun  f  hailing, 

’S  cha  bhith  ’n  leabhar  ni  ’s  fearr  na  iad  fèin  ; 
Ach  ’s  mise  leabhar  an  Ard-Righ, 

Gun  mhearachd,  gun  failing,  no  breug, 

Soilleir  mar  chriostal  tha  m’  fhirinn, 

Ruith  mar  abhainn  bho  Righ-chathair  Dhè. 

’S  mi  tobair  an  eolais, 

’S  an  dream  theid  domhain  ’s  a  dh’olas  gun  dith 
’S  a  bhitheas  a  creidsinn  ’san  dochas 

Gu’n  dean  an  Spiorad  an  seoladh  ’s  gach  ni  ; 

Ni  mi  ni  ’s  tuigsich  ri  ’m  beo  iad, 

No  nan  seanairean  mor  anns  a:i  tir, 

Ma  bhitheas  iad  ag  urnuigh  ’s  a  leughadh, 

Tric  a  smuainach  ’s  gur  leir  dhaibh  mo  bhrigh. 

Rinn  mi  fianuis  ’san  t-saoghal, 

O’n  la  thug  Maois  mi  o’n  uaigh  ; 

Ach  ’s  tric  a  chuir  iad  gu  faoin  mi, 

’S  tric  a  sheachain  iad  m’  f  haobhair  bha  cruaidh, 
’S  tric  a  chuir  iad  gu  bas  mi, 

Ann  an  Sodom  ’s  am  Babilon  thruagh, 

’S  tric  a  luidh  anns  na  sraidean, 

Fo  na  cosan  bu  taireil  de  ’n  t-sluagh. 

Ach  tha  mi  nis  orra  ag  eirigh, 

’S  chi  mo  naimhdean  gu  leir  mi  dol  suas, 

’S  tha  mo  chairdean  fas  treubhach, 

’S  a  cuir  an  guail’nibh  ri  cheile  ’san  uair-s’, 

Tha  aon  aingeal  ro  threun, 

Ruith  leam  mar  iolar  nan  speuraibh  ag  luathas 
’S  tha  Aingeal  eile  ag  eigheach, 

Thuit  Babilon  bhreun  ann  san  uaigh. 

A’s  theid  mi  gu  iomal  an  t-shaoghail, 

Deanamh  sgeul  air  Fear-saoruidh  na’m  buadh, 
’S  ni  mi  bhratach  a  sgaoiladh, 

Chum  ’s  gu’n  tionail  na  daoine  ma’n  cuairt ; 
Labhraidh  mise  anns  gach  canain, 

’S  ann  air  slighe  na  slainte  bhitheas  mi  luaidb  ; 
’S  theid  na  Cinnich  a  shlanach’, 

’S  bheir  iad  cliu  agus  gradh  ’s  ann  do’n  Uan. 

’S  iomadh  neach  bha  gun  dochas, 

’S  iad  air  seachran  gun  eolas  air  sith, 

Binn  mi  shoillseach’  ’s  a  sheoladh, 

Dh’ionnsuidh  oighreachd  a’s  gloir  ta  gun  chrich  ; 
’S  iomadh  cridhe  a  bha  bronach, 

Rinn  mi  subhach  le  eolas  air  Criosd ; 

’S  rinn  mi  glic  am  fear  gorach, 

’S  rinn  mi  cairdean  de  mhoran  bha  stnth. 

’S  ioraadh  duine  a  bha  aingidh, 

Lan  ardan  a’s  gamhlas  a’s  mi-run, 

Einn  mi  gheilleadh  ’s  a  cheannsach’, 

’S  dh’fhas  iad  iriosal,  gradhach,  a’s  ciuin 
’S  iomadh  duine  a  bha  fiadhaieh, 

’S  a  cuir  an  aghaidh  na  diadh’achd  gu  chul, 
Dha  ’n  d'fheuch  mise  am  Fear-saoruidh, 

’S  thug  iad  geill  da,  a's  gaol  agus  cliu. 

‘S  iomadh  fear-aidich’  a’s  Pharasach, 

Bna  daonnan  ’g  an  ardachadh  fèin ; 

Dha  ’n  d‘fheuch  mi  truaiH’eachd  an  tiaduir, 

Gus  am  fac  iad  an  grainealachd  fèin, 

Gus  an  d’eigh  iad  a  bhraithrean, 

Am  bheil  doigh  ann  air  tearnadh  dhuinn  fèin, 
’S  an  uair  a  dh'fheuch  mi  dhaibh  Slanaighear 
Thug  iad  urram  a’s  graah  dha,  a’s  geill. 

’S  an  dream  thug  gradh  do  Iehobhah, 

’S  mi  bu  sholus  ’s  bu  lochran  d’an  ceum  ; 

’S  e  mo  statain  bu  cheol  dhaibh, 

Anns  gach  cas  a  toirt  solas  dhaibh  fèin ; 

Ni  mi  an  stiuireadh  ’s  an  treorach’, 

Gus  an  ruig  iad  an  gloir,  ’s  nach  bi  feum 
Air  grian,  no  coinneal,  no  lochran, 

’S  cha  dorch'  an  la  le  neoil  feadh  gach  re. 


GEARAN  NAN  GAEL. 

’San  t-seann  seanachas,  bha  Gaeil  ainmeil 
Am  measg  dhaoine  b'ainmig  an  leithid  ann, 

Le  gaisg  a’s  cruadal,  a's  creach  air  uairibh, 

’S  bha  am  fuil  co  uabhrach  toirt  buaidh  dhaibh 
ann, 

Gun  tuigse  gun  chial  ac1,  ma  thimchiol  siorruidheachd, 
’S  cha  chual  iad  diadhachd  bhi  idir  ann  ; 

Ach  baist1  a’s  posadh  a’s  suidh  aig  orduighean, 

B’e  sud  an  dochas  a  bha  nan  ceann. 

Ach  cliu  gu  sonruicht1  do  Righ  na  Gloire, 

Tha  caochladh  mor  air  tighinn  oirnn  san  am, 

Tha  solus  ghlormhor  tighinn  tre  na  cbeo  oirnn, 

’S  tha  an  t-uisge  beo  air  dol  feadh  nan  gleann  ; 

’S  tha  Jn  dream  bha  gorach  nis  'g  iarraidh  eolas, 

’S  e  an  eigh  an  comhnuidh  nach  d'thig  sibh  nall, 

A  theagasg  eolas  do  Chaledonia , 

Nach  bi’  sinn  doruinneach  aig  a  cheann. 

Sibhs1  a  fhuair  gras  gabhaibh  truathas  ’na  thrath  dhinn, 
Ma’n  d’thig  am  bas  oirnn  ’s  nach  bi  sinn  ann ; 
Thigibh  ’s  feuchaibh  dhuinn  rathad  tearnaidh, 

Gun  eolas  tha  sinn,  ’s  gun  ghras  ’san  am  ; 

’S  an  luchd-teagasg  blath  sin,  a  dheanadh  sta1  dhuinn 
Air  feadh  na  Gaeltachd  tha  iad  ro  ghann, 

’S  cha  tuig  sinn  Beurla  ’s  cha  leugh  sinn  Gaelic, 

’S  e  am  peac1  ’sam  bas  rinn  ar  fagail  fann. 

Sibhs’  fhuair  talann,  a’s  gibht1,  a’s  grasan, 

Labhraibh  gu  dan  ruinn  gun  bhi  nar  tosd, 

A’s  sibhse  tha  saibhir  tha  feum  an  trath  s’  air, 

Nis  comhnaibh  cach,  a’s  na  cunntaibh  ’n  cosd  ; 

’S  gach  neach  fhuair  gras  bithibh  ’g  urnuigh  ghnath, 
Rìs  ’n  Ti  as  airde1  gun  tamh,  gun  chlos, 

Luchd-oibre  araidh  chuir  feadh  na  Gaelteachd, 

Am  feadh  a’s  ta  sinn  aig  stol  a  chos. 

B’e  ar  cleachd  o’r  n-oige  bhi  aotrom  gorach, 

Gun  neach  a  seoladh  dhuinn  sìigh’  ni’s  fearr ; 
Bhitheadh  tional  mor  anns  na  tighinn-ceol  dhinn, 
Bhitheadh  seinn  air  orain,  bhitheadh  sporsa  a’s  gaire, 
Bhitheadh  euid  le  bosd  deanamh  mionnan  mor  ann, 

’S  an  t-Ainm  ro  oirdheirc  ga  luaidh  le  tair, 

’S  bhitheadk  misg  a!s  neoghlaine  ’sna  tighean  03da, — 
Sud  slighe  na  doruinn  do  'n  crioch  am  bas. 

’S  an  t-Sabaid  ghlormhor  bu  choir  a  naomhach’, 

’S  tric  chaith  sinn  faoin  i  bho  cheann  gu  ceann  ; 

Le  cainnt  ro  dhiomhan  ma  thimchioll  Fianntaibh, 

’S  gach  gnothach  timail  a  bhitheadh  ’nar  ceann, 
Air  cnuic  a’s  air  sleibhtean,  ’sna  tighean  ceilidh, 
Bhitheadh  sinn  le  cheile  a  tional  ann  ; 

Ach  cha  b’e  ’m  Biobull  a  bkitkeadh  ’ga  leughadh, 
Ach  faoin  sgeul  air  nach  d'thigeadh  ceann. 

’S  ag  uair  na  h-urnuigh  bhitkeadh  an  sluagh  fhuair 
iul  air, 

A  tional  dluth  dh’ionnsuidh  cathair  nan  gras, 

’S  bhitheadh  iobairt  churaidh  o  chridhe  bruite  ann, 

’S  Aingeal  a  chumhnant  ’ga  chuir  ‘na  lathair  ; 

Ach  sluagh  gun  churam,  rachadh  'sna  cuiltean, 

Mar  theid  na  bruidean  a  ghabhail  tamh, 

Gun  leughadh,  gun  urnuigh  gun  seinn  air  cliu  dha, 

’S  b'e  sud  an  duchas  bha  measg  nan  Gael. 

Bhitheadh  eagal  mor  orra  roimh  na  bochdainn , 

’S  iad  faicinn  moran  diubh  nach  bitheadh  ann  ; 
Bhitheadh  gisreag  ’s  orrachain  's  seachnadh  chomh- 
laichean, 

’S  moran  seolaidhean  ann  nan  ceann 
Bhitheadh  aca  Sitheachean  anns  gach  sithan, 

A  bheireadh  sios  leo  mnathan  ’s  clann, 

’S  bhitheadh  cuid  a  bruadar  ’san  sìuagh  ’ga  mhiueach 
’S  gun  ghuth  air  Biobull  bhith  idir  ann. 

Nach  truagh  ri  innseadh  gu’m  bitheadh  na  millteann, 
Do  dh’anamain  priseal  co  anabarra  dall, 

’S  gu’n  d’theid  iad  direach  an  aghaidh  na  firinn, 

’S  nach  creid  iad  ni  dheth  a  bhith  gu  ’n  call, 

Sibhse  tha  cur  Bhiobuill  s  luchd  teagaisg  firinneach, 
Dh’ionnsuidh  Innseanaich  fada  thall, 

Nach  cuir  sibh  pairt  diubh  ’s  gach  eilean  Gaelach, 

Oir  ’s  truagh  bu  brath  dhuinn  ma  bhitheas  sinn  mall. 

O'n  dh’fhuilling  Tosa,  a’s  gu'n  deach  a  cheusadh, 

’S  gu’n  d'thuirt  e  fèin  gu'm  b'e  sud  a  mhiann, 
Gu’m  bitheadh  an  fhirinn  ’ga  cuir  an  ceill 
Dha  na  h-uile  creutair  tha  fo  na  ghrian  ; 

Nise,  nam  bitheadh  Biobull  an  lamh  gach  creutair, 
Tha  toil  gu  leughadh  ann  nach  robh  ann  riamh  ; 

’S  nam  bitheadh  an  fhirinn  ’ga  cuir  an  ceill  duinn, 
Rachadh  sinn  ’ga  h-eisdeachd  ge  b’  ann  air  sliabh. 


A’s  ma  gheibh  sinn  eola3  air  ’n  Aon  ghlormhor, 

Rinn  fhuil  a  dhortadh  air  Calbhari ; 

Cuiridh  sinn  ar  dochas  ’na  iobairt  mhor-san, 

‘S  bheir  esan  coir  dhuinn  air  slaint’  gun  dith  ; 

Ni  e  ar  treorach'  o  shlighe  na  doruinn, 

’S  ar  cos  a  sheoladh  air  slighe  na  sith  ; 

’S  focal  Iehobhah  bitheadh  dhuinn  ’na  loehran, 

A’s  cha  ’n  e  na  seolachain  tha  gun  bhrigh. 

A  Righ  nan  Sluagh  !  ’s  e  ’s  fearr  ’san  uair  so, 

A  bhi  sealltuinn  suas  riut  a’d  ionad  tamh  ; 

A’s  mar  eisd  an  sluagh  ruinn,  a  Righ  gabh  truas 
dhinn, 

’S  ar  gearan  truagh  thigeadh  ann  do  lathair ; 

O’n  tha  thu  beo,  a’s  gur  toil  leat  trocair, 

Thoir  dhuinne  eolas  ’s  ann  air  do  ghras  ; 

Ach  cia  mar  labhradh  sinn  air  an  doigh  sin, 

’S  ann  air  do  mhorachd  a  rinn  sinn  tair. 

Ach  c’ait  an  d'theid  sinn,  no  co  ni  feum  dhuiun, 

Cha’n  ’eil  fo  ’n  ghrein  na  ni  dhninn  sta’, 

Ach  Uan  Dè,  o’n  ’s  e  phaigh  an  eiric, 

Le  meud  an  eifeachd  a  bha  ’na  bhas  ; 

’S  ma  gheibh  sinn  sgeul  air  ’s  gu'n  dean  sinn  feum 
dheth, 

’S  gu’n  dean  thu  eisdeachd  ruinn  air  a  sgath, 
Bitheadh  sinn  fa  dhion,  's  theid  sinn  as  o  phiantaibh, 
A  seinn  gu  siorruidh  air  cliu  do  ghrais, 

COMHAIRLE  DO’N  OIGE. 

Bheirinn  comhairle  do’n  oigridh, 

’S  tha  mi  an  dochas  a’s  an  duil, 

Gu’n  d’thig  an  gi'as  a  bheir  beo  iad, 

’S  gu’m  faigh  iad  eolas  a’s  iul ; 

Gu’n  d'thoir  iad  gradh  do  Iehobhah, 

Gu’n  d'thoir  iad  gloir  dha  a’s  cliu, 

Nuair  nach  cluinn  iad  mo  chomhradh, 

’S  a  bhitheas  mi  comhnuidh  ’san  uir. 

Nis  eisdibh  an  traths’  rium, 

Sibhse  a  chairdean  tha  og, 

’S  mise  gu  cinnteach  ’ur  brathair, 

Chaidh  tre  gach  pairt  dheth  ’ur  seol ; 

Oir  ged  bha  mi  ri  urnuigh, 

A’s  tric  fo  churam  o’m  oige, 

’S  ann  do’n  pheac’  bha  mi  geilleadh, 

A’s  cha  do  cheus  mi  an  fheoil. 

Ach  mo  dhuil  ’san  Fhear-shaoruidh, 

O’n  bha  ghaol  co  ro  mhor, 

Gu’n  deach  a  mhathadh  gu  saor  dhomh, 

’S  gu  ’m  bheil  m’  Fhear-saoruidh  nis  beo 
’S  Grian  a’s  sgiath  e  gach  la  dhomh, 

’S  ann  fo  sgail  bhitheas  mi  beo, 

0  !  ’s  ann  tha  bheatha  na  f  habhor, 

A’s  gealladh  araidh  do’n  oige. 

Mheud  ’s  a  dh’iarras  mi  tratheil, 

’S  a  bheir  gradh  dhomh  nan  oig’, 

Bheir  mi  gaol  dhaibh  nach  failinn, 

Bheir  mi  gras  dhaibh  a’s  gloir  ; 

Bheir  mi  sonas  gach  la  dhaibh, 

A’s  ni  mi  an  arach  ri  m’  beo  ; 

’S  gheibh  iad  cinnteach  mo  laithreachd, 

Dol  tre  fhasach  nan  deoir. 

Bitheadh  mo  ghairdean  ma  n  cuairt  daibh, 
A’s  bheir  iad  buaidh  anns  gach  ceum, 

’S  cha  d’thoir  namhad  chaoidh  uam  iad, 
Tha  mo  ghuaillibh  co  treun, 

Ni  iad  m’fhirinn  ’s  mo  bhuaidhean, 

Measg  an  t-sluaigh  chuir  an  ceill. 

’S  bitheadh  mo  shuilean  gu  buan  orra 
’S  iad  na  h-uain  air  an  treud. 

0  chlann  !  na  deanaibh  tair  air, 

O’n  ’s  e  am  bhas  bhi  cuir  cul 
Ri  Fear-saoruidh  co  grasmhor, 

’S  gur  e  Ard  Righ  nan  dul ; 

Dhoirt  e  fhuil  chum  ’ur  tearnadh, 

’S  thug.am  bas  e  do’n  uir  : 

’S  ma’s  e  ’s  gu’n  creid  sibh  ’na  thrath  ann, 
Bithidh  sibh  gu  brath  seinn  a  chliu. 

0  !  nach  leugh  sibh  a  chomradh, 

A’s  bheir  e  bron  air  ’ur  cri, 

Mar  chaidh  lotadh  ’s  a  leonadh, 

A’s  fhuil  a  dhortadh  gun  dith ; 

Tha  gach  namhaid  an  toir  air, 

’S  fuil,  a’s  feoil,  ris  a  strith, 

Ged  nach  d’rinn  e  riamh  foirneart, — 

Righ  na  trocair  ’s  na  sith. 

Faicibh,  chairdean  ’ga  threigsinn, 

’S  a  naimhdean  treum  tha  ro  dhian, 

’S  ’nuair  bha  ’m  buachail  ’ga  cheusadh, 
Sgap  an  treud  air  gach  sliabh  ; 

Faicibh  anam  ga  reubadh, 

Le  claidhe  geur  ceartas  Dhia, 

’S  ’sann  ’san  uair  sinn  a  dh’eigh  e, 

0  na  treig  mi  mo  Thriath ! 

Nach  eil  ’ur  cridheachan  og, 

Nise  an  toir  air  a  ghaol, 

’S  gu’n  robh  e  fèin  co  ro  dheonach, 

’S  gu’m  beil  a  throcairean  saor  ; 

Bheir  e  saibhreas  gu  leoir  dhuibh, 

A’s  iomadh  solas  faraon  ; 

’S  bheir  e  oighreaclid  an  gloir  dhuibh 
’S  fearr  gu  mor  dhuibh  no’n  saoghal. 

Chlann  a  ghaol  thugaibh  geill  da, 

’S  leanaibh  a  cheuman  gu  dluth, 

’S  deanaibh  ’m  peacadh  a  threigsinn, 

’S  e  sud  a  cheus  e  air  tus  ; 

O’n  phaidh  e  ’ur  n-eiric, 

Thugaibh  geill  dha  a’s  cliu  ; 

’S  cruaidh  ’ur  cridhe  mo  theid  sibh 
’Ga  cheusadh  as  ur. 

’S  ma  theid  sibhse  chuir  dail  ann, 

Bibidh  cach  sibh  ’na’n  lin, 

A’s  bithidh  na  miannaibh  fas  laidir, 

’Nuair  theid  an  arach’  le  tim ; 

’S  iomadh  innleachd  th’aig  Satan, 

’S  tha  sruth  ar  nadur  ruith  sios, 

A’s  ged  mheall  iad  an  traths’  sibh, 

Bheir  iad  ’m  bas  aig  a  chrioch. 

Is  mor  buannachd  na  h-oige 
A  gheibh  eolas  air  fèin  ; 

Bitheadh  tuilleadh  tim  agus  treoir  ac’, 

Gu  oibribh  mor  chuir  an  ceill ; 

Bheir  sud  gu  onoir  ro  mhor  iad  ; 

’S  bithidh  tuille  gloir  dhaibh  air  neamh  ; 

’S  air  feadh  an  la  ni  iad  solas 
Ann  an  trocairean  Dè. 

Dh’iarr  Ioseiph  a’s  Maois  e, 

A’s  thug  iad  gaol  dha  nan  oig’, 

’S  b’fhearr  leo  masladh  an  Fhir-shaoruidh, 
Na  bhith  na’n  daoine  ro  mhor  ; 

B’f  hearr  leo  coir  ’san  Fhear-shaoruidh 
A’s  ann  na  ghaols’  a  bhith  beo, 

Na  na  solasain  faoine, 

Bh’  ann  an  saoghal  nan  deoir. 

Dh’iarr  Righ  Daibhidh  gu  luath  e, 

Is  e  ’na  bhuachail  ri  treud, 

’S  gu  sean  aois  rinn  e  luaidh  air, 

’S  chuir  e  bhuaidhean  an  ceill ; 

A’s  an  ni  thug  subhachas  mor  dha, 
Chuir  e  ’n  oran  dhuinn  fèin, 

’S  iomadh  cridhe  ro  bhronach, 

Dha  an  d’thug  iad  solas  ’na  dheigh. 

Ged  bha  Solamh  air  arach’ 

’An  ailgheas  gu  leoir, 

*S  e  ’rn  Fear-saoruidh  a  b’fhearr  leis, 

’S  thug  e  gradh  dha  ’na  oig’ ; 

Tha  Ghna-fhocail  ro  fheumail, 

Anns  gach  ceum  dh’ionnsuidh  gloir ; 
’S  ann  ’na  chainnt’  tha  mor  eifeachd, 

A  stiuireadh  ceuman  na  h-oig’. 

Bha  Ieremiah  a’s  Samuel 
Nam  faidhean  gle  og, 

S  air  son  a  bhi  leantuinn  na  firinn 
Fhuair  iad  trioblaidean  mor  ; 

’S  an  aghaidh  aingidheachd  na  tire 
Thug  iad  fìrinn  gu  leor  ; 

’S  bhitheadh  iad  ’g  urnuigh  os  iosal, 
A’s  tric  ri  mi-ghean  a’s  bron. 

B  ’og  Iosiah  ga  iarraidh, 

Ochd  bliadhna  do  dh’aois, 

’S  ged  bu  Righ  e  a  bha  riaghladh, 

Bha  e  diadhaidh  maraon  ; 

’Nuair  a  leughadh  e  an  fhirinn, 

Bha  chridhe  dileas  a’s  maoth, 

'S  thug  e  aingidheachd  na  tire 
Gu  bhi  fo  chis  air  gach  taobh. 

*S  chi  sibh  Timothi  rithis, 

Bha  creideamh  fìor  ann  bho  oig’ ; 

Sheol  a  mhathair  dha  ’n  fhirinn, 

’S  bha  e  dileas  ri  bheo  ; 

A’s  ged  bha  Iosa,  air  a  cheusadh, 

Thug  esan  speis  da  bha  mor, 

Bha  e  leantuinn  a  cheuman, 

A’s  bha  e  feumail  do  Phol. 

0  chlann  !  cuiribhs’  ur  dochas 
Anns  an  trocair  tha  saor, 

’S  leanaibh  an  eiseimplair  ghlormhor, 
Th’aig  an  t-seorsa  thug  dha  gaol ; 

Ged  their  cach  gu  bheil  sibh  gorach, 

'S  gur  trath  gu  leoir  dhuibh  bhi  naomh, 
Gur  bochd  bhi  siubhal  co  bronach, 

Gus  an  toisich  an  aois. 

Ach  ’s  fearr  dhuibhse  a  bhi  ciallach, 

’S  a  bhi  fo  dhion  ann  an  tim, 

No  bhi  ’n  cunnart  nam  piantaibh, 

’S  a  dhol  gu  siorruidh  an  dith  ; 

’S  fearr  siubhal  ’na  fhabhor, 

’S  a  dhol  gu  bas  ann  an  sith, 

Na  na  h-uamhasan  gabhaidh, 

Bhitheas  coinneach  chaich  aig  a  chrich. 

’S  fearr  codal  mar  fhirean, 

’S  dusgadh  rithis  ’s  a  bhi  beo ; 

No  bhi  basach’  fo  ’n  diteadh, 

’S  eiridh  rithis  ann  am  bron ; 

Is  fearr  dusgadh  na  iomhaigh, 

’S  a  bhi  mar  ghrian  ann  an  gloir, 

No  a  bhi  fulang  gu  siorruith 
Anns  na  piantaibh  ro  mhor. 

Slan  leibh  nise  a  chairdean 

’S  0  I  gun  dail,  bithibh  naomh, 

Ged  a  dh’fhuilingeas  sibh  tarcuis, 

Air  a  sgath  bho  chlann-daoin’, 
Cinnt’,  ni  siorruidheachd  an  aird  sibh, 
Ann  am  Paras  a  ghaoil, 

’S  cha  bhi  bron,  ’s  cha  bhi  bas  ann, 

’S  gheibh  sibh  a  laithreachd  gu  saor. 


ORAN  D’ON  AOXS. 

Air  dhomh  bhi  smuainach’  air  m’  ionndrainn, 
Thachair  seann-duine  liath  orm, 

’S  thug  mise  urram  do’n  aois, 

A’s  bha  esa’  co  faoilidh  ’s  a  dh’iarrain  ; 

Ach  ’s  e  mheudaich  mo  bhron, 

Gur  e  seann  storaidh  a  dh’iarr  e, 

’S  ged  bha  a  neart  uile  air  fhagail, 

Cha  robh  cail  aig  do  ’n  diadhachd. 

’S  e  so  na  smuaintean  a  dh’eirich, 

Mo  thruaighe  leir  !  mar  a  ta  thu, 

’S  truagh  nach  d’fhuair  thu  bho  t-oige 
Fior  eolas  air  slainte  ; 

N’an  d’fhuair,  ’s  e  bheireadh  dhuit  solas, — 
Naigheachd  glormhor  ma’n  t-Slanaighear, 

’S  bhitheadh  tu  seoladh  mo  cheuman, 

Le  comhairle  fheumail  a  b’fheaird’  mi. 

Bu  shona  dhuit  ann  a  t-oige 

N’an  d’fhuair  thu  coir  ’san  Fhear-shaoruidh 
’S  gu  n  d’  chaith  thu  neart  agus  treoir, 

Chum  a  ghloir-san  a  sgaoiladh, 

Bhitheadh  tu  ’n  diugh  mar  bu  choir  dhuit, 

A’  tighinn  beo  air  a  ghaol-san  ; 

A’s  bhitheadh  toradh  a’s  blath  ort, 

Ged  a  thainig  an  aois  ort. 

Bitheadh  tu  foillseach’,  a  ghloir-san 
Do’n  al  og  a  tha  ’g  eiridh  ; 

*S  do  cheann  liath  na  chrun  gloir  dhuit, 

O’n  bhitheadh  eolas  Mhic  Dhè  ann  ; 

Bhitheadh  tu  ’g  iarraidh  an  Ard  Bigh, 

A’s  bhitheadh  a  laithreachd  ’s  gach  ceum  leat  ; 

A’s  o’n  ’s  e  d’  charaid  a  b’fhearr  e, 

Bhithidh  tu  ’g  arach’  nan  treud  aig. 

Bhitheadh  sith,  a’s  sonas,  a’s  dochas 
Dol  an  comhail  a  bhais  ann  ; 

A’s  thigeadh  aing’libh  o’n  gloir, 

Chum  do  threorach’  gu  Paras  ; 

An  sin  bhitheadh  t-aoibhneas  co  mor, 

’S  nach  eil  neach  beo  a  ni  aireamh, 

A’s  cha  d’thigeadh  aois  ort  no  leonadh, 

Ach  siorruidh  beo  ann  na  laithreachd. 

Ach  ’s  ann  a  tha  thu  a’d  chrionach, 

’S  do  cheann  liath  dhuit  ’na  naire  ; 

’S  e  ag  innse  nam  fìcheadan  bliadhna 
Chaith  thu  gun  Dia  anns  an  fhasach. 

Chaith  thu  madainn  na  h-oige, 

Ri  cluiche,  sporsa,  agus  gairich  ; 

A’s  ged  thug  an  latha  do  threoir  uat, 

Tha  thusa  co  feolmhor  ’s  a  bha  thu. 

’S  o’n  a  thainig  an  aois  ort, 

’S  e  nithe  an  t-saoghal  bu  Dhia  dhuit  ; 

Bha  thu  ’gan  ruith  mar  a  dh’fhaod  thu, 

’S  cha  d’  rinn  a  h-aon  diu’  do  riarach’ ; 

Tha  thu  ’n  diugh  air  do  sharuch’, 

’S  cha  dean  cach  mar  is  miann  leat, 

Tha  thu  t-eallach  do  d’  chairdean, 

’S  do  dhroch  nadur  ’g  am  pianadh. 


Ach  is  e  sgeul  is  ro  chraitich 

Gu’m  b’  eil  am  bas  ort  a  tighinn  : 

’S  gu’n  toir  thu  cunntas  mar  bha  thu, 

Ann  an  lathair  a  Bhreitheamh ; 

Bheir  thu  cunntas  ma  d’  ghluasad, 

Do  chainnt,  a’s  smuaintean  do  chridhe, 

A’s  iomadh  trocair  bha  luachmhor, 

’S  gach  gairm  a  fhuair  thu  gu  tighinn. 

An  sin  chi  thu  le  searbhas 
An  carn  feirg  bha  thu  tional, 

’S  an  eallach  trom  nach  gabh  giulan, 

Bheir  sios  gu  dluth  thu  gu  peanas  ; 

’S  bitheadh  sud  a  meudach’  do  dhoruinn, 

An  t-al  og  bhi  ’ga  d’  leannal, 

’S  le  d’  eiseimpleir  ’s  do  sheoladh, 

Gu’n  d’  rinn  thu  ’n  treorach’  ’sa  mhearachd. 

Ach  tha  trocair  ann  fathasd, 

Am  feadh  ’s  tha  latha  na  slaint’  ann, 

Tha  sonas  siorruidh  ri  fhaotuinn, 

Ceart  co  saor  ’s  a  ni  gras  e  : 

O’n  chaidh  an  obair  a  chriochnach’, 

Ni  na  milltean  a  thearnadh, 

’S  a  thionndai'eas  moran  o’n  seachran, 

Do  na  peacaich  is  graineil. 

Ma’s  e  ’s  gu’n  creid  thu  an  fhirinn, 

Bheir  an  iobairt  ud  beo  thu, 

’S  bheir  i  fireantachd  bhuan  duit, 

A’s  athnuadhaichidh  t-oige  ; 

Theid  a  ghaol  feadh  do  bhuaidhean’, 

’S  ni  thu  uaill  ann  na  mhorachd, 

’S  bithidh  fuil  an  Uain  duit  co  priseal, 

’S  gur  e  do  shith  e  ’s  do  dhoehas. 

’S  ged  tha  ’m  peacach  ceud  bliadhna, 

Gach  latìia  riamh  fo  na  mhalluchd, 

Ma  philleas  e  gu  bhi’  diadhaidh, 

Ma’n  aon-uair-deug  gheibh  e  beannachd, 
Fhuair  an  gaduich’  saor  throcair, 

’Nuair  bha  ’n  deo  ann  gu  fannach, 

’S  chi  sibh  rithis  a’  mac  stroghail, 

Fhuair  e  trocair  gun  cheannach’. 

Ach  ma  theid  thus’  a  chuir  dail  ann, 

’S  gu  !m  b’eil  am  bas  co  ro  dhluth  dhut, 
Theagamh  guhi  duisg  thu  a  maireach, 

’S  latha  nan  gras  air  do  chulthaobh  ; 

Chaill  thu  ’n  latha  a  bha  soillseach, 

’S  tha  sgail  na  h-oidhche  air  do  shuilean, 
Chaill  thu  am  foghar  's  an  samhradh 

’S  tha  stoirm  a  gheamhraidh  tighinn  dluth 

’S  mor  tha  choslas  a  bhais, 

Air  t-aghaidh,  ’s  dh’fhail’nich  do  dheudach  ; 
Tha  chraobh  Almon  fo  bhlath, 

’S  na  daoine  laidir  a’  geilleadh ; 

Dh’f  hai'lnich  nigheanaibh  a  chiul, 

A’s  cha  ’n  ’eil  surd  ort  ’gan  gleusadh, 

Tha  crith  a’d  lamhan  ’s  do  cheann, 

’S  dh’fhas  thu  mall  ann  do  cheum’nan. 

0  ’s  mithich  dhuit  dusgadh, 

Ma's  an  duin  ort  na  flaitheas, 

Tha  cudthrom  t-anam  ri  fhaotuinn, 

Air  snathain  caol  ’s  e  air  caitheamh ; 

’S  duillich  leam  mar  tha  thu, 

’S  an  dara  bas  ort  a  feitheamh, 

Ma’s  e  ’s  nach  bi’  thu  fo  dhion, 

Mu’n  d’theid  a  ghrian  ort  a  luidhe. 

DAN  AN  FHIREAN. 

’S  their  leam  gur  sona  ’n  aireamh 
Tha  fagail  gleann  nan  deoir, 

’S  tha  dol  gu  Tuath  do  'n  aros 
Tha  uile,  lan  do  ghloir ; 

Far  nach  claoidh  am  bas, 

’S  nach  d’thig  namhad  air  an  toir, 
’S  nach  cuimhnich  iad  mar  bha  iad, 
’Gan  sarach’  anns  an  fheoil. 

0!n  ’s  e  ’n  t-Uan  thug  speis  dhaibh 
Cha  treig  e  iad  gu  brath 
’S  gun  do  cheannaich  e  dha  fèin  iad, 
Bha  ’n  eifeachd  sin  ’na  bhas  ; 

Bu  toilicht  phaigh  e  ’n  eiric, 

'S  e  fèin  a  thoirt  na'n  ait, 

Se  fuil  na  h-iobairt-reitich, 

Ni  feum  dhaibh  anns  gach  cas. 

Rinn  e  o’n  lagh  an  tearnadh, 

’S  an  fiachan  phaigh  gu  leir, 

’S  a  naimhdean  chuir  fo  shail'ean  ; 

Bha  ghairdean  laidir  treun, 

’S  dhoirt  e  spiorad  grais  orra, 

’Nuair  chaidh  ardach  e  fèin ; 

A’s  dh’ath’raich  sud  an  nadur, 

Gu’n  d'thug  iad  dhasan  speis. 

O’n  chreid  iad  ann  a  fhirinn, 

Bha  ’n  inntinn  dol  na  dheigh, 

A’s  fhuair  iad  e  ni’s  priseal 
Na  ni  sa-chruinne-che  ; 

Be  ’n  cliu  ’s  an  onoir  ard  sud, 

Gu’n  d'thug  iad  dhasan  speis  ; 

A’s  gu’n  do  mhiannaic-h  iad  gu  brath, 
Bhi  ’s  an  aite  ‘sam  bitheadh  e  fèin. 

’S  math  dhaibh  nis  gu’n  d’fhuair  iad 
Co  luath  dol  as  an  fheoil, 

’S  a  dhol  a  stigh  do’n  t-shuaimhneas, 
Far  nach  bi  luaidh  air  bron ; 

Bithidh  iad  gun  smal  gun  truaill’eachd, 
Ma’n  cuairt  do’n  Chathair  mhor ; 

’S  bithidh  h-uile  neach  thug  buaidh  ann 
’S  an  t-Uan  ’na  uile  ghloir. 

Cha  toir  corp  a  pheacaidh 
Air  seachran  iad  ni  ’s  mo, 

’S  cha  bhi  iad  mar  a  clileachd  iad, 

A’  gleachdadh  ris  an  fheoil ; 

A’s  saigh’dean  teinnteach  Shatain 
Gu  brath  cha  tig  ’nan  coir ; 

’S  cha’n  fhaigh  mi-chreidimh  ait’  ann, 
Le  laithreachd  Righ  na  gloir. 

Nan  smuaintean  olc  a’s  diomhain, 

Bha  riamh  ’g  an  cuir  fo  leon, 

’S  na  h-aignean  mi-rianail 

Nach  striochdadh  dha  na  choir  ; 

Gach  latha  bochd  a’s  cianail, 

Le  ’n  grian  a  bhi  dol  ’sna  neoil, 

Theich  sud  mar  sgail  na  h-oidhche, 

A’s  shoillsich  orra  an  lo. 

Cha  ghearain  an  luchd-aitich, 

Air  tinn,  no  bas,  no  truaighe  ; 

Tha  craobh  na  beatha  fas, 

Ann  am  meadhon  Pharais  shuas ; 

’S  tha  duilleagan  co  aluinn, 

’S  gu’n  slanuich  iad  an  sluagh, 

’S  tha  toradh  feadh  gach  la  oirr’, 

’S  fo  sgail  tha  sonas  buan. 

’S  tric  bha  iad  laisd’  le  solas, 

An  gleann  nan  deoir  so  fèin, 

Ach  ’s  tric  a  thigeadh  neoil  air, 

’S  bhitheadh  iad  fo  bhron  ’na  dheigh 

Ach  nis  tha  la  mor  ac’, 

’S  an  solasan  cha  treig, 

’S  iad  seinn  ni  ’s  binne  mar  mhoran, 

Na  smeorach  measg  nan  geug. 

’S  ann  nis  tha  ’n  sonas  buan  ac’, 

’S  iad  snamh  an  cuan  a  ghaoil ; 

’S  iad  faicinn  gloir  an  Uain  sin, 

’Gan  cuartach’  air  gach  taobh  ; 

Cha’n  fhaca  suil,  ’s  cha  chualas, 

’S  cha  deach  a  luaidh  le  daoine, 

Gach  sonas  thaisg  e  suas  dhaibh, 

’S  gu’n  d'fhuair  iad  e  gu  saor. 

’S  tric  bha  ’n  sonas  ard, 

’S  an  co  cbomunn  blath  le  cheil’, 

’Nuair  thionaileadh  na  braithrean, 

’S  iad  seinn  air  grasan  Dè  ; 

Ach  sgap  iad  rithis  do  ’n  fhasach, 

’S  rinn  sud  an  cradh  gu  geur, 

’S  is  tric  a  sgar  am  bas  iad 
0  chaidreamh  blath  a  cheile. 

Ach  ’s  math  dhaibh  ’n  latha  a  dh’fhag  iad 
Am  fasach  as  an  deigh, 

’S  an  d’fhuair  iad  dol  do’n  aros 
Anns  am  bheil  laithreachd  Dhè  ; 

Far  am  bheil  na  cairdean, 

Nach  sgar  gu  brath  o  cheil’ ; 

’S  an  gaol  air  nach  d'thig  fuarach’, 

Co  buan,  ri  cathair  Dhè. 

’S  tric  a  mhill  e  ’n  suaimhneas, 

’S  a  dh’fhag  e  ’n  gruaidh  fo  dheoir, 

Bhi  chomhnuidh  measg  an  t-sluagh  sin, 
Blia  gluasad  reir  na  feol’, 

’Gam  faicinn  ruith  gun  smuaineach, 

Gu  luath  dh’ionnsuidh  broin, 

Air  son  gu’n  do  chuir  iad  suarrach 
An  t-Uan  le  uile  ghloir. 

Ach  ’s  sona  ’n  dream  a  dh’fhag  iad, 

’S  a  theich  gu  Paras  Dè ; 

Cha'n  fhaic  iad  neach  toirt  tair  dha, 
No  bristeadh  aitheantean  fèin, 

’S  e  th’  ann  an  dream  a  bhuadhaich, 
’S  a  lean  an  t-Uan  ’s  gach  ceum, 
A’s  thiormaich  e  bho  ’n  uair  sin, 

0  'n  gruaidh  na  h-uile  deur. 

Cha  bhi  ’n  dream  fhuair  gras 
Deanamh  tair  air  aon  a  cheil’, 

Cha  bhi  roinn,  no  pairtidh  ann, 

No  neach  gun  ghradh  do  cheil’, 

Tha  seachranaidh  na  fasaich 
Air  fhagail  as  an  deigh  ; 

’S  cha  bhith  Pol  no  Barnabas 
A  sarach  aon  a  cheil’. 

Sibhse  rinn  ar  fagail, 

’S  a  chuir  am  bas  ’nar  deigh,  • 
Cha’n  eagal  leibh  gu  brath  nis 
Gu’n  caill  sibh  fabhoir  Dhè  : 

Cha  bhi  buaireadh  Shatain, 

No  failinn  annaibh  fèin, 

’S  cha  d'thig  Righ  nan  uamhas 
’Nar  smuaintibh  feadh  gach  re. 

Fhuair  sibh  crun  a’s  oighreachd, 

’S  tha  ’r  n-aoibhneas  pailt  gu  leoir, 
’S  gu  cinnteach  tha  sibh  saibhir, 

Mar  oighreachan  na  gloir  ; 

Tha  ghrian  an  comhnuidh  soillseach, 
’S  cha  d’thig  an  oidhche  'nar  coir, 
’S  an  t-Uan  ar  caraid  gradhach 
:S  le  laithreachd  bithidh  sibh  beo. 

Rinn  e  air  sgeadach’  rioghail 
Le  fireantachd  a  ghrais  ; 

’S  cha  d!thig  sibh  dhionnsuidh  diteadh, 
Chaidh  air  firinneach’  le  bhas  ; 

A’s  dh’fhag  sud  e  co  priseil 
’S  nach  bi  sibh  sgith  gu  brath, 

Toirt  moladh  agus  cìiu  dha, 

Le  oran  ur  gach  la. 

Ged  dh'fhag  sibh  sinne  bronach, 

An  gleann  nan  deoir  ’nar  deigh, 

Cha’n  ann  mar  dhream  gun  dochas, 

Nach  comhlaich  sinn  a  cheil’ ; 

Tha  sibhse  an  diugh  co  sgiamhach 
’S  co  geal  ri  grian  nan  speur, 

’S  ’nuair  bhitheas  an  obair  criochnaicht’, 
Bithidh  sinne  triall  ’nar  deigh. 


RIGH  NAN  UAMHAS. — BAS  AN  AINGIDH. 

Fhir  theagaisg,  cluinn  e,  ’s  gabh  suim  do  reir. 

Tog  suas  mar  thrompaid  do  ghuth  a’s  eigh 
Ei  sluagh  gun  eolas,’tha  nis  a  dhomlach’ 

Air  slighe  na  doruinD,  ’s  gach  feoil  mar  f  heur. 

Na  caomhain  le  truas  iad,  thoir  fuaim  gun  dail, 

’S  leig  ris  an  truaighe  an  latha  nan  gras, 

Ged  tha  iad  uasal,  ’s  an  inntinn  uabhrach, 

’S  e  ’n  t-aobhair  truais  iad  ’nuair  thig  am  bas. 

Tha  'n  duine  truagh  dol  ’san  uaigh  gun  dail, 

Thig  Righ  nan  uamhas  'ga  chur  an  sa3  ; 

Ni  tinn  a  bhualadh  ’s  bithidh  ’n  eigh  chruaidh  aig, 
An  saol  sibh  shluagh  an  e  so  am  bas. 

Tha  piantaibh  cruaidh  air  toirt  uam  mo  chaiì, 

Tha  crith  is  uamhann  air  tighinn  a’m  dhail, 

Tha  toirm  a’m  chluasan,  is  m’fheoil  air  fuaraoh’, 

An  saol  sibh  shluagh  nach  e  so  am  bas  ? 

Tha  nis  mo  shuilean  air  tionail  sgleo, 

’S  ann  nis  tha’n  saoghal  dhomh  faoin  gu  leoir, 

Mo  thruaighe-leir  !  gu’n  d’thug  mi  mo  speis  dha, 

’S  nach  dean  e  feum  dhomh  ’s  mi  ’n  eiginn  mhoir. 

Mo  neart  ’gam  fhagail  ’s  mi  falbh  gu  dluth, 

Mo  chridhe  a  failinn  a’s  mi  gun  lus, 

’S  mar  gleidh  sibh  seoladh  a  chumas  beo  mi, 

’S  ’nt-siorruidheachd  mhor  a  tha  ’m  beachd  mo  shuil. 

’S  ann  orm  tha  ’n  t-uamhas  roimh  uair  a  bhais, 

’S  mo  dhochas  truagh  teicheadh  uam  mar  sgail ; 

Cha’n  ’eil  mi  ’n  ordugh  gu  dhol  thoirt  comhail, 

Do  ’n  bhreitheamh  mhor  bheir  gach  feoil  ’na  lathair. 

Ach  tha  mo  dhochas  a  trocair  Dd, 

Cha  robh  mi  ’m  phoitear  no  deanamh  bhreug, 

Mo  ghniomh  ’s  mo  chomhradh  ni  ’s  fearr  na  moran 
’S  cha  deanainn  foirneart  air  neach  fo’n  ghrein. 


Mhaith  mise  mi  fein  do  gach  creutair  beo, 

’S  mi  truasail  deirceach  ri  neach  fo  leon, 

A’s  ged  bhuaidhich  am  peac’  air  uairibh, 

Trid  laigse  a’s  buaireadh  cha  b’ann  de’m’  dheoin. 

Thilg  iad  gle  og  mi  air  trocair  Dhè, 

A’s  lean  a  tlìrocair  mi  anns  gach  ceum, 

A's  dhith  a’s  dhol  mi  ’s  ann  aig  a  bhord-san, 

’S  le  dichioll  mor  bha  mi  deanamh  ’n  reit. 

Ach  tha  mise  gun  suaimhneas  au  deigh  gach  ni, 

’S  nach  seol  sibh  shluagh  mi,  ciod  e  tha  dhi ; 

Tha  chogais  bheo-sa  toirt  uam  mo  dhochàis, 

’S  tha  eagal  doruinn  toirt  uam  mo  shith. 

Tha  mo  chridhe  ’g  innseadh  nach  bi  mi  beo, 

'S  gu’n  d’  rinn  mi  di-meas  air  slaint’  co  mor, 

Nach  do  chreid  mi  ’n  fhirinn  ma  thimchioll  losa, 

’S  nach  robh  e  priseil  dhomh  riamh  ’san  fheoil. 

’S  rrri  ’n  t-anam  truagh  nis  do  ’n  dual  am  bas, 

Cha  deach1  m’  ath-nuadhach’  an  latha  nan  gras 

Ged  thuirt  an  fhirinn  gum  bheil  gach  firean, 

Air  bhreith  rithisd  ann  an  latha  na  slaint’. 

Do  aitheantaibh  naomh-san  cha  d’thug  mi  geiil, 

’S  do  shligh’  na  naomhachd  cha  d’thug  mi  speis  ; 

’S  cha  d’fheuch  mi  cairdeas,  no  gradh,  no  firinn, 

Do  ’n  dream  bha  dileas  ’ga  leantuinn  fèin. 

Aon  tart  no  iarrtas  cha  robh  a’m  chom, 

’S  ann  dhomh-sa  bha  ’n  diadhachd  na  h-eallach  trom, 

’S  mo  chridhe  ’sas  anns  an  ni  rinn  m’  fhailinn, 

’S  e  sud  rinn  m’  fhagail  an  diugh  co  lom. 

Tha  saighdean  geur  a’  dol  tromham  dluth, 

Ach,  0  !  an  t-sorruidheachd  tha  ’m  beachd  mo  shul, 

Nam  faighinn  dail  a’s  thighinn  a  rithisd  gu  slainte, 

Gu  cinnteach  dh’fhasinn  a'm  chreutair  ur. 

Nach  bi  sibh  ’g  urnuigh  ’s  gum  bheil  mi  beo, 

Ri  Righ  nan  Dul  o’n  tha  throcair  mor ; 

Ach  tha  mi  failinn,  slan  leibh  a  chairdean, 

Tha  mise  gu  brath  gu  bhi  ann  am  bron. 

Nis  dhorch’  mo  shuilean  le  sgail  a  bhais, 

Nis  chi  mi  chuis  mar  a  bha  e  radh, 

Tha  teine  mor  ann,  ’s  an  sluagh  ’g  an  rosdadh, 

Gun  suil  ri  trocair  air  feadh  gach  al. 

Ma  ’s  duine  beo  thu  nach  cluinn  thu  ’n  eigh, 

Nach  creid  thu  an  fhirinn  a’s  dean  do  reir, 

Air  neo  gu  cinnteach  cha  d’theid  do  thearnadh, 

’S  e  sud  am  bas  gus  an  d'thig  thu  fèin. 

CARAID  IS  DLUTHAIDH  NA  BRATHAIR. 

Nach  mithich  dhomh  a  bhi  toiseach 
*S  a  cantuinn  oran  ur; 

Mu’n  Ti  rinn  fhuil  a  dhortadh 
*S  a  ghloir  bha  ’na  ghnuis  : 

’S  e  ’n  caraid  e  a  b’fhear  dhomh 

Na  cacli  ’s  na  h-uile  cuis 

*S  e  *s  dluthaidh  lean  na  brathair, 

’S  e  ladair  air  mo  chul. 

Ach  cia  mar  ni  mi  cainnt  air 
’S  gun  samhladh  dha  fo’n  ghrein  ; 

*S  nach  d’  fhuair  mi  teangaidh  Ainglibh 
A’s  lasair  ghraidh  do  reir  ; 

’S  na’n  d’f  huair  cha  bhithinn  sgith 
Dheth  bhi  sior  ’ga  chur  an  ceil ; 

’S  ag  innseadh  am  measg  na’m  fìrean 
Gach  ni  rinn  e  dhomh  fèin. 

A  shlanaighear  ro  ghlormhor ; 

Mo  threoir  ge’d  bha  mi  mall, 

Bu  tu  fear-stiuraidh  m’oige 
Gu  m’  threorach  anns  gach  ball  ; 

’S  na  ’n  d’fhag  thu  mi  ’san  uair  sin 
Bu  truagh  dhomli  bhos  a’s  thall, 

’S  mi  cluich  air  bruach  ain-eibhinn 
’S  nach  bu  leir  dhomh  an  call. 

Cha  d’fhuair  mi  comhairle  Parannty 
A’s  braithrean  cha  robh  ann, 

No  neach  ghabh  curam  tra  dhiom, 
Chaidh  m’  f  hagail  anns  a’  ghleann  ; 

’S  ged  bha  mi  measg  mo  chairdean 
Cha  b’abhuist  daibh  bhi  cainnt 
Air  ni  ’n  taobh  thall  do’n  bhas 
Dheanadh  sta  dhomh  aig  a  cheann. 

Ach  bha  do  spiorad  stri  rium 
’S  bha  diteadh  annam  fèin  ; 

’S  chuir  sud  mi  dh’  ionnsuidh  Bhiobuill, 

A  dheanamh  sith  a’s  reit : 

Chuir  sud  mi  dh’  urnuigh  an  uaigneas 
’S  mi  buachailleachd  na  treud 
’S  bhitheadh  m’inntinn  tighinn  fo  bhuaireas 
A’s  uamhasan  ro  gheur. 

Ach  thuitinn  ’sa  mhi-churam, 

A’s  mhuchainn  Spiorad  Dhè  ; 

A’s  mar  neul  na  maidne  shiubhladh 
Gach  dusgadh  bh’  annam  fèin  ; 

’Nuair  thachrainn  ris  an  t-sluagh 
Bhitheadh  cuir  suarach  nithibh  Dhè : 
Labhrainn  agus  ghluaisinn, 

Do  reir  an  giuasad  fèin. 

An  sin  theicheadh  Maois  ’s  na  Faidhean 
’S  gach  Brathair  fada  uam  ; 

’S  iad  call  an  duil  gu  brath  dhiom 
’S  mi  diultadh  gras  an  Uain  : 

Ach  cliu  gu’n  robh  gu  brath  dhuit 
A  shlanaighear  na’m  buadh  ! 

Lean  thu  anns  gach  ait  mi, 

Gu  ’m  thearnadh  as  gach  truaigh’ 

Lot  do  shaighdean  geur  mi 
A’s  dh’  eigh  mi  air  son  sith  ; 

’S  dh’  fheuch  thu  dhomh  mar  geillinn 
Gu’m  b’eigin  dol  an  di ; 

Thuig  mi  gu  ’m  b’  fhaoin  mo  dhochas, 

’S  gu’n  robh  mo  sheolan  clith 
’S  gu’n  robh  mi  ’n  cunnard  mor 
A  bhi  ’n  doruinn  gun  chrich. 

An  sin  bheirinn  geill  gun  dail 
Do  na  h-aitheanntean  anns  gach  ni ; 

Streapainn  beinn  Shinai, 

Ga  b’ard  i,  airson  sith  ; 

A’s  thoisich  mi  co  ladair 
Ri  peac’  a’s  bas  ri  stri, 

Mar  neach  an  cunnard  bathadh, 

’S  e  snamh  gu  bhi  air  tir. 

Ach  bha  ’m  peac’  a  buadhach, 

A’s  suaimhneas  cna  robh  ann ; 

A’s  bha  na  tonnan  uabhrach 
Gu  luath  a  dol  thar  mo  cheann  : 

’S  bha  Satan  ’ga  mo  bhuaireadh 
Gu  teicheadh  uat  san  am, 

Aig  radh  gu  ’n  robh  mi  gorach 
A‘s  nach  robh  dochas  ann. 

Bhitheadh  e  fiaradh  a  Bhiobuill 
’S  e  feuchainn  millrean  sluaigh, 

A’s  cuid  dhiubh  nan  luchd  mineach 
Gun  suim  do  ni  dheth  an  t-sort: 

A’s  thuirt  e  ’n  sgrios  thu  an  sluagh  sin 
Gun  truas  ri  sean  no  og ; 

’S  gu’r  Pharasaich  ro  uabhrach 
Luchd  aidich  fuar  fo  chleochd. 

Ach  thainig  thu  gam’  chomhnadh 
’Nuair  dh'fhalbh  mo  threoir  ’s  mo  bhuaidh  ; 
A’s  chaisg  thu  ’n  sin  an  sort  ud 
Bha  ’n  toir  air  m’  anam  truagh  : 

A’s  dh'fheuch  thu  Dhe  do  ghloir 
Na  thug  solas  dhomh  car  uair ; 

Chaidh  an  dream  bha  g’am  sharach 
A  bhathadh  ’sa  Mhuir  Ruagh. 

Sheinn  mi  ’n  sin  le  solas 
’S  e  oran  Mhaois  ’s  an  Uain, 

Mar  neach  a  bhitheadh  a  chomhnuidh 
’Sa  ghloir  a  ta  bi-bhuan  ; 

Gun  chuimhne  air  truailleadh  naduir 
No  tart  na  fasaich  chruaidh ; 

Oir  bha  mo  chomhnuidh  ’n  trath  sin 
Fo  sgail  an  Ti  thug  buaidh. 

Ach  thug  thu  mi  do’n  fhasach, 

Gu  sluichd  a’s  arois  gharbh  ; 

’S  bha  dris  is  droigheann  fas  ann 
’S  bha  uisge  Mhara  searbh  ; 

A’s  dh’fhuaraich  gradh  mo  chairdean, 

’S  bha  cach  ruim  ann  am  feirg; 

On  thug  mi  geill  dha  t-atheantibh 
’S  ri  ’n  gnathain  nach  do  dh’earb. 

An  sin  dh’fhoillsich  thu  do  ghloir  dhomh; 
’S  bha  maise  gu  leoir  a’d’  ghnuis  ; 

’S  ’nuair  thuirt  thu  mair-sa  beo, 

’S  ann  rinn  m’  anam  solas  ur  : 

On  rinn  thu  t’fhuil  a  dhortadh, 

Mo  neart  ’smo  dhochas  thu, 

Mo  shith  ’s  mo  dhaighneach  laidir, 

Mo  shlainte  ’s  mo  cheann  iul. 

Thuirt  thu  ’s  leor  mo  ghras  dhuit, 

Bi  laidir  ’s  bheir  e  buaidh  ; 

’S  cha  dit’  aon  neach  gu  brath  thu 
’S  gu’n  do  phaigh  mi  tuille  ’s  luach  : 
Ghleachd  mi  ris  a  bhas 
Gu  d'thearnadh  o  gach  truaigh  ; 

A’s  tagraidh  mi  do  chuiseabh, 

Ann  an  cuirt  nam  flaitheas  shuas. 

Lean-sa  mi  gach  uair, 

Agus  gluais  an  slighe  Dhe ; 

’S  cuir  t-eallach  air  mo  ghuailean 
Oir  tha  iad  buadhach  treun  ; 

’S  ged  bhith’d  thu  sgith  ’san  fhasach 
Bithidh  neart  san  la  do  reir  ; 

’S  bithidh  do  thaic  ri  fear  do  ghraidh, 

’S  cha’n  fhag  mi  thu  ’s  cha  treig. 

’S  ’nuair  rinn  mi  ’n  seachran  aicheadh 
’S  na  gnathain  gun  fheum, 

Dh’fhuaraich  gradh  mo  chairdean, 

A’s  clann  mo  mhathair  threig ; 

’S  bh.itheadh  na  naoirah  toirt  tair  dhomh, 
’Nuair  dh’  fhaillneadh  mo  cheum  ; 

Ach  gheibhinn-sa  do  lathaireachd, 

’S  tu  b’  f hear  na  iad  gu  leir. 

Nis  togam  m’  Ebeneser, 

A’s  seinneam  fèin  do  chliu  ; 

Oir  gus  an  uair  so  fèin, 

Cha  do  threig  thu  mi  co-dhiu  : 

’S  c’arson  nach  bitheadh  mo  dhochas 
A’d  ghealladh  mor  ’s  gach  cuis  ? 

Gu’n  toir  thu  mi  thar  Iordan, 

’S  gu’m  faigh  mi  gloir  a's  cliu. 

Na’n  deanadh  tu  mo  threigsinn, 

’S  nach  bitheadh  tu  fèin  rium  blath 
Co  dh’ionnsuidh  a  theid  mi  ? 

Oir  cha’n  ’eil  feum  an  cach ; 

Cha’n  ’eil  ni  fo’n  ghrein 
Ris  nach  d’  fheuch  mi  airson  slaint’ : 
Ach  ’s  lighichean  gun  fheum  iad 
’S  dhomh  fèin  cha  d’rinn  iad  sta. 

Dh’  fheuch  mi  ri  sligh’  na  doruinn 
A’s  cha  robh  solas  ann, 

’S  ri  da  mhaighstir  comhladh, 

A’s  bha  mo  dhochas  fann  ; 

’S  ri  slighe  na  fèin-fhireantachd, 

A’s  cha  robh  sith  dhomh  ann  ; 

Bha  binne  bais  a’m  chluasan, 

Gam’  ruag  ’s  gam’  ruith  gu  teann. 

Ach  ’s  grian  ’s  a  sgiath  do  lathaireachd, 
A’s  bheir  thu  gras  a’s  gloir ; 

’S  na  gheibh  bhi  ann  a’d  fhabhor 
Bheir  thu  dhaibh  slainte  mhor  ; 

’Nuair  bha  thu  ann  an  sith  ruim 
’S  e  thuirt  mi  gun  gho, 

Gur  tu  is  tearmunn  dileas, 

’S  mo  chuid  an  tir  na’m  beo. 

Mo  charaid  thu  !  na  fag  mi, 

’San  fhasach  stuir  mo  cheum ; 

Thoir  neart  da  reir  an  la  dhomh, 

Na  fag-sa  mi  ’s  na  treig ; 

’S  ’nuair  ni  tinn  mo  bhualadh, 

’S  nach  dean  an  sluagh  dhomh  feum  ; 

Dean  thusa  mo  leabaidh  suaimhnach, 

A  cluinntinn  luaidh  ort  fein. 

’S  ’nuair  bhitheas  an  saoghal  sgith  dhiom, 

’S  gun  ni  ri  dheanamh  ruim, 

Bhitheadh  ’m  bas  na  theachdair  sith  dhorah 
Gu’m  thoirt  air  tir  a  nunn  ; 

Theid  mi  a  sealladh  chaich, 

A’s  mo  ghuth  gu  brath  cha  chluinn  ; 

Ach  bheir  do  ghairdean  laidir 
Mi  tearuinnt  thar  na  tuinn. 

’Nuair  thionaileas  mo  chairdean 
’San  uaigh  gu’m  charamh  sios, 

Bitheadh  ’n  uaigh  na  leabaidh  thamh  dhomh, 
Gus  an  latha  an  tig  thu  rithis  ; 

Bi  dluth  throimh  gleann  a  bhais  dhomh, 

’S  a  ghaoil  na  fag-sa  mi, 

Gus  ’m  faic  mi  ann  do  ghloir  thu, 

Fad  siorruidheachd  mhor  gun  chrich. 

Dean  trocair  air  mo  chairdean 
A  dh’  fhagas  mi  a’m  dheigh ; 

’S  bitheadh  mo  chuid  uan  ’g  an  arach 
Fo  dhubhar  sgail  do  sgeith  : 

Tog  fèin  luchd  teagaisg  blath  dhaibh, 

Ni  ’n  comhnuidh  sta  do’n  treud, 

’S  bi  ni  ’s  dluthaidh  dhaibh  na  brathair 
Air  feadh  an  laith’  fo’n  ghrein. 


TOBAR  NAN  UISGEACHAN  BEO. 

’S  e  mhiadaich  truaigh  chlann  daoine 
Gu’m  beil  iad  faoin  ann  am  barail, 

’S  iad  ’g  iarruidh  ’n  sonais  ’san  t-saoghal, 
Far  nach  d’  fhaod  iad  a  bhi  maireann  : 
Thainig  mallachd  do  rireadh 
Air  gach  ni  th’  air  an  talamh, 

’S  cha’n  ’eil  sonas  ri  fhaotuinn 
Anns  na  faochagan  falamh. 

Co  bi  thuigeadh  mo  storaidh , 

Tha  cuid  dheth  bronach  ri  aithris  ; 
Chaidh  mo  mhealladh  gle  oga, 

’S  air  slighe  na  doruinn  mo  tharuinn. 

’S  rinn  toilinntinean  feolmhor, 

Tric  mo  threorach  ’s  mo  mhealladh, 

Mach  o  thobar  mo  sholais 

Ge  d’  bha  e  ’n  comhnuidh  cur  tharais. 

Bhuail  pathadh  gle  og  mi 
Arson  solasan  peacach ; 

’S  cha  robh  tobar  dheth  an  t-seor’s  sin 
As  nach  d’ol  mi  dol  seachad ; 

A’s  cha  do  rinn  iad  mo  riarach, 

On  bha  m’  iartas  co  farsuinn  ; 

’S  ann  bha  iadsan  co  neo-dhianach 
’S  gu’n  do  mhiadaich  iad  tart  dhomh. 

Ach  dh’  fhosgail  tobar  na  slaint’  dhomh 
Anns  an  fhasach  bha  tartmhor  ; 

M 

Bhuail  e  charraig  is  thainig 
Deoch  rinn  sta  dhomh  air  m’  astar : 

’S  ann  a  tobar  tigh  Dhaibhidh 
A  thug  do  ghras  dhomh  an  nasgaidh ; 

Na  riaraich  m’  anam  neo-bhasmhor 
’S  a  chaoidh  gu  brath  cha  bhi  tart  air. 

Dh’  fheuch  thu  aingeachd  mo  chridhe  dhomh, 
Bha  o’s  iosal  am  falach, 

’S  cha  toireadh  m’oibrichean  sith  dhomh, 

Bha  gach  ni  dhiubh  co  salach : 

Ach  ’s  e  uisgeachan  Shiloh 
Fuil  na  h-iobairt  thug  barachd  ; 

’S  ann  an  sud  tha  ’n  eifeachd 
Chum  mo  chreuchdan  a  ghlanadh. 

Ann  am  meadhon  gach  trioblaid 
’Xuair  bhitheann  sgith  le  mo  thuras, 

Fhuair  mi  deoch  as  an  fhior-uisg’, 

Chuir  air  di-chuimhn’  iad  uile  : 

Bhitheadh  do  ghealladhain  firinnach 
Ro  phriseal  dhomh  uile ; 

’S  bhitheann  a  cuimhneach’  air  an  tim, 

Anns  nach  bi  mi-ghean  no  mulad. 

Bhitheann  a  cuimhneach  cho  suaimhneach 
’S  a  tha  ’n  sluagh  sin  chaidh  dhachaidh, 

’S  a  tha  ’n  diugh  ag  ol  as  a  chuan ; 

’S  cha  leag  an  t-Uan  a  chaoidh  tart  orra 
Cha  bhi  ’n  gruaidhean  fo  dheoir. 

A’s  bas  no  bron  cha  tig  faisg  dhaibh 
Ri  taobh  na’n  uisgeachan  beo  sin, 

’S  iad  uile  ag  ol  as  gu  farsuinn. 

Bha  mo  chreuchdan  cho  graineil, 

’S  truailleachd  naduir  co  salach ; 

’S  cha  robh  mi  siubhal  mar  b'ail  leum 
Le  crop  a  bhais  bhi  eallach ; 

Ach  bhitheann  cuimhneach  an  la  sin 
Anns  an  tar  mi  dhol  thairis, 

Gu  bhi  sealbhach  do  lathaireaehd 
Anns  an  aite  nach  bi  smal  air. 

Bhitheadh  luchd  aidich  gun  ghras  ann, 
Bhitheadh  luchd  tarchuis  a’s  fanaid, 

A  toirt  iomadh  buille  bha  sarach 
Boinn  do’n  ardan  a  bh’  annams’ ; 

Ach  ’s  e  Caiptean  mo  shlainte 
A  lean  le  gairdeachas  m’  anam, 

Airson  gu’m  b’  fhiu  mi  bhi  tarail 
Air  a  sgath-sa  air  an  talamh. 

Trid  bais  a’s  trioblaidean  geur 
Chaidh  e  fèin  air  an  toiseach  ; 

’S  a  mhiad  ’s  a  lean  ann  na  cheuman 
Thug  sud  gu  deuchainnean  goirt  iad  ; 
Ach  is  sonadh  ’n  diugh  ’na  lathair  iad 
’S  glan  a  shlanaich  e  'n  lotan ; 

Cha  tig  luchd  aingidheachd  gn  ’n  sarach 
No  sgeul  gu  brath  chuireas  spot  orra. 

Bhithinn  sona  air  uairean 
Measg  do  shluaigh  air  an  talamh  ; 

Ach  ’s  tric  a  dhealaich  an  uaigh  sinn, 

’S  a  rinn  n’ur  truailleaehd  n’ur  sgaradh; 
Ach  gheibhinn  beagan  de  shuaimhneas 
Le  bhi  smuaineach  mu'n  latha 
Anns  an  cruinnich  an  t-Uan  iad, 

Gu  leir  ma’n  cuairt  do’n  righ  chathair. 

’Nuair  a  gheibhinn  do  lathaireachd 
Bhithinn  radh  le  lan  fhios  air ; 

Gur  sona  ’n  sluagh  a  thug  gradh  dhuit, 
’S  nach  robh  thu  d’f  hasach  do  Israel ; 
Shaoilinn  gum  faicinn  a'd’  ghloir  thu 
Air  na  neoil  tighinn  a’m  fhiosrach, 

’S  bhithinn  toilichte  gu  leor 
A  dhol  ad  chomhail  le  misneach. 

Ach  bha  mo  shoitheach  co  deothach 
Gun  ’n  t’uisge  beo  ud  a  chumail ; 

Cha  mhaireadh  sud  ach  car  moment , 

A’s  bhitheadh  an  fheoil  ’g  iarraidh  fuireach : 
Ach  ’nuair  theid  mi  thar  Jordan, 

Cha  bhi  bron  ann  no  mulad ; 

’S  bithidh  mi  faicinn  do  ghloir, 

’S  mo  ghrian  gun  neoil  a  chaoidh  tuille. 

Ach  ’s  aobhar  mulaid  ri  smuainach 
Ka  tha  deth  shluagh  air  am  mealladh, 

Chaith  an  saothair  ’s  am  buaidhean 
Gun  fhios  no  suaimhneas  air  thalamh  ; 

S  iad  diulteadh  ’n  fhior  uisge  bheo  so, 

’Sam  bheil  solas  gun  ghainne, 

Chum  an  uireasbhuidh  riarach, 

Tha  mil,  a’s  fion,  agus  bainne. 

Leam  is  sona  an  aireamh 
A  fhuair  gras  gu  bhi  tarruing, 

Sith  a’s  sonas  gach  la, 

A  tobar  slainnt’  nach  bi  falamh, 

Theid  iad  gu  talamh  Chanaan, 

’S  bitheadh  ’n  tobair  lan  ’s  a  cuir  thairis, 

’S  iad  ag  ol  do  ’n  abhuinn  tha  aluinn, 

’S  i  ruith  air  straidaibh  na  cathairach. 


ORAN  NA  MISSIONARIES. 

Tha  ’n  soisgeul  buadhach  air  sluagh  gun  ghras, 
’S  an  dream  nach  cual  e  n’an  clann  do'n  bhas, 
Tha  iad  an  comhnaidh  gun  Dia  ’s  gun  dochas 
A  dhiobhail  eolais  air  sligh’  na  slainnt. 

Naeh  aobhair  bron  leibh  na  sloigh  ta  marbh, 

S  iad  cur  an  dochas  an  iodhail  balbh, 

Ach  co  a  theid  a  thoirt  sgeul  ma’n  nan  dhaibh, 

Thair  muir  a’s  cuantean  a’s  rathad  garbh. 

Cluinn  na  h-oganich  dh’  fhas  co  treun, 

Aig  radh  le  solas  ’s  e  sinne  a  theid, 

Mo  shaoilas  sibhse  gun  d’fhuair  sinn  grasan, 

A’s  gibht  a’s  talant  a  ni  dhaibh  feum. 

Tha  ’n  spiorad  stri  ruinn  ’s  cha  bhi  sinn  mall, 

Togail  nar  tir  a’s  gach  ni  a  t’  ann, 

Thoirt  sgeul  m’an  fhirinn  do  dh’  anaman  priseil, 

Tha  feadh  n’an  Innseachan  fada  thall. 

Buaidh  gu  brath  leibh  air  muir  ’s  air  tir, 

Theid  mic  na’m  faidhean  le  sgeul  na  sith, 

Siubhlaibh  gu  dluth  bitheadh  nar  casan  sgiamhach, 
Gus  ’n  eirich  grian  air  na  duthchan  shios. 

Bithidh  sinne  ’g  urnuigh  on  tha  sibh  ’m  feum, 

Righ  n’an  dul  a  bhi  leibh  ’sgach  ceum, 

’S  bheir  sinn  dhuibh  foghlam  ’s  gach  comhnadh 
dh’fhaodas, 

A  chum  bhi  a  saoithrach  ’sna  duchan  cein. 

Tha  nis  an  long  togail  suas  n’an  seol, 

Gun  ’n  toirt  thair  chuantainn  a’s  tonnaibh  mor, 

’S  iad  air  an  traigh  gabhail  cead  do  ’n  cairdean, 

Nach  fhaic  gu  brath  iad  an  tir  n’am  beo. 

Slan  leibh  a  chairdean  ’s  a  luchd  nar  gaoil, 

Theid  sinn  do  dh’  Africa  ’s  gach  ait  ’m  bheil  daoine, 
Siubhlidh  sinn  China  ga  mor  an  tir  i, 

’S  air  feadh  nan  Innseachan  ’s  feadh  an  t-saoghail. 

Na  bithibh  bronach  ’s  na  deanibh  caoidh, 

Tha  an  obair  glormhor  na  solas  naoimh, 

’S  ged  thig  am  bas  no  ged  rach  nar  bathadh, 

Bithidh  sinne  tearruinnt  le  Righ  na’n  Righ. 


m  3 

Aeh  ’s  mor  an  smuaìnach  nar  trnailleachd  fèin, 

‘S  a  dol  measg  sluagh  ’s  nach  eil  eagal  Dè, 

S  mo  threigeas  Dia  sinn  bithidh  sinn  gun  dian, 

A  measg  sluagh  co  fiadhaich  ri  eoin  nan  speur. 

’S  e  an  sluagh  a  thearnadh  th'againn  mar  chrioch, 

‘S  rno  bliitheas  a  ghras  leinn  cha  d’theid  sinn  cli, 

’S  tha  sinn  an  duU  gu’m  bi  esa’  na  dliian  duinn, 

Oir  ’s  e  tha  riaghladh  air  muir  ’s  air  tir, 

Earbaibh  gu  leir  sinn  ri  Righ  na  sith, 

’S  bheir  sinne  sgeul  dhuibh  ’nuair  theid  sinn  tir, 

A’s  bithidh  an  sgeul  ro  ghlormhor  air  sluagh  tighinn 
beo  ann, 

A  chuireas  solas  air  feadh  nur  cridhe. 

’S  theid  sinn  gu  fasaich  taobh  thall  a  chuain, 

A  dh'ionnsuidh  Africa  ’s  gheibh  sinn  sluagh, 

A  ruitheas  ruisgte  feadh  nan  coilltean  dluth  sin, 

Gun  neach  toirt  iul  daibh  air  sonas  buan. 

’S  ri  taobh  n’an  abhnaicheann  ni  sinn  tamh, 

’S  le  moran  gradh  thig  iad  faisg  do  lamh, 

À’s  cuiridh  sinn  an  geil  dhaibh  sligh  na  firinn, 

’S  bidhidh  iad  co  siobhalt  ri  aon  do  chach. 

’S  ’nuair  gheibh  iad  eolas  air  gloir  an  Uatn, 

Bitheadh  gradh  gu  leor  aca  dha  fèin  ’s  d’a  shluagh, 
Bitheadh  naomhachd  fas  ac’  bithidh  maise  a’s  blathas 
ac’, 

A  chuireadh  naire  air  luchd  aidich  fuar. 

’S  na  bhitheas  nan  traillean  diubh  aig  an  t-sluagh, 

’S  iad  tric  gan  sarach  gun  iochd  gun  truas, 

Ni  ’n  cridhe  gairdeachas  anns  an  t-slanaighear, 

’S  ’nuair  thig  am  bas  ni  iad  sonas  buan. 

’S  theid  sinn  gu  Innseanaich  dubh  gu  leoir, 

’S  bithidh  teas  na  grein  a  toirt  uainn  nar  treoir, 

Far  ’m  beil  an  sluagh  their  gu’n  d’fhuairiad  tearnadh, 
Mo  theid  am  bathadh  ’san  abhuinn  mhor. 


Far  ‘m  beil  na  banntraichean  gann  gu  leor, 

Le  bhi  ga’n  adhiac  's  ga’n  losgadh  beo, 

Fagaidh  iad  clann  gun  bhi  a  gabhail  truas  diubh 
’S  cha’n  fhaic  sibh  ’n  gruaidhean  a’  chaoidh  fo  dheoir* 

Theid  sinn  le  sgeul  daibh  o  Righ  nan  dui, 

Ma’n  ti  chaidh  cheusaidh  ’s  a  luidh  sa*n  uir, 

’S  bheir  gaol  Mhic  Dhè  iad  gu  'n  cleachd  a  threigsinn, 
A’s  bithidh  gach  te  dhiubh  na  creutair  ur. 

A’s  do  dh’  Arabia  sinne  a  theid, 

Feadh  iomadh  duthaich  ’s  lerusalem  fèin, 

’S  tha  sluagh  gun  aireamh  air  feadh  nan  aiteanns’ 
Toirt  geill  mar  b'abhaist  do’n  fhaidh  bhreig. 

Chuir  Mahomed  cleoc  air  le  iomadh  breug, 

’S  le  ’m  fuil  a  dhort*  thug  e  an  sluagh  gu  geill, 

A  gealltainn  solas  a  reir  na  feol’  daibh, 

’S  an  t-siorruidheachd  mhor  far  am  bi  e  fèin. 

Ach  gheibh  iad  eolas  air  aon  mhac  Dhè; 

Rinn  fhuil  a  dhort’  air  an  son  gu  leir; 

Is  esa  am  fear-saoraidh  ’s  mo  bheir  iad  gaol  da, 

Ni  fhuil-san  naomh  iad  ’san  t-saoghal-s’  fèin. 

’S  theid  sinn  gu  comhnard  Orrissa  ’n  t-ait; 

’S  am  bi  milltean  sluaigh  timchioll  Inggernaut, 

A’s  iad  gun  chiall  fo  na  cuibhle  striochda, 

’S  cuidthrom  na  h-iomaigh  ga’n  cur  gu  bas. 

’S  e  sud  an  dochas  ’s  e  sud  an  dian; 

’S  b’e  ’n  sealladh  bronach  an  sluagh  gun  chiall, 
Bithidh  cuid  leth-bheo  ann  's  na  coin  ’s  na  h-eoin  ann; 
Ag  itheadh  am  feoil  h-uile  la  sa  bhliadhn’. 

Theid  sinn  a  thoirt  luaidh  dhaibh  cho  truagh  ’s  tha  ’n 
cleachd, 

’S  gu’n  glan  fuil  Iosa  o  na  h-uile  peac’, 

Bratach  an  uain  cuiridh  sinne  suas  i; 

’S  tionaillidh  ’n  sluagh  bhitheas  a  gluasad  na  reachd. 

’S  theid  sinn  gu  tuath  chum  nan  cuanntean  reot’, 

’S  a  dh’ionnsuidh  beanntean  an  t-sneachdaidh  mhoir, 

’S  air  feadh  na’m  beann  gheibh  sinn  sluagh  nach  gann 
ann, 

’S  cha  d’thainig  samhradh  thug  dhiubh  an  cleoc. 

Tha  cridhe  fuar  ac’  gun  truas  ri  ni, 

Leir-sgrios  ’s  truaighe  gach  uair  gun  sith, 

’S  e  ’n  cleachd  mar  b’abhaist  bhi  measg  nan  Gael, 

An  neach  tha  laidir  cur  chaich  fo  chis. 

Slan  leibh  a  chairdean  theid  sinn  gu  luath, 

Thoirt  sgeul  air  slaint  dhaibh  ’s  air  gradh  an  Uain, 
Eiridh  grian  nan  gras  a’s  fo  sgiath  bithidh  slainte, 

A’s  leaghadh  cridhe  blath  aca  ’sna  h-aitean  fuar. 

A’s  gu  sliochd  Abraham  theid  an  sgeul, 

Gu  caoraich  chaillte  tigh  Israel, 

On  rinn  iad  tairchuis  air  Iosa  o  Nasaret, 

Scap’  sud  ’sgach  ait  iad  fo  chorruich  Dhd. 

Tha  iad  taireil  ’s  thug  cach  dhaibh  fuath, 

Ach  tha  an  t-Ard  Righ  ga’n  cumail  suas, 

’S  iad  dol  ni  ’s  lionair  ’nuar  theid  am  pianadh, 

’S  cha  d’  mhaisg  iad  riamh  ann  a’  measg  an  t-sluaigh. 

Lean  iad  na  sgail'ean  ’s  tha  an  duil  gach  uair, 

Gu’n  d’thig  Mesaiah  ’s  gu  d’  thoir  e  buaidh, 

Ach  innsidh  sinn  dhaibh  gur  e  a  thainig, 

’S  gur  e  a  bhasaich  an  aite  an  t-shluaigh. 

Creididh  iad  fèin  gur  e  sud  an  Ti 

M’an  do  sgriobh  na  faidhean  ’s  Daibhaidh  an  Righ, 

’S  bithidh  maise  gu  leor  ann  ’s  bithidh  gloir  thair 
chaich  ann, 

’Nuair  a  tbig  na  sgail’ean  bhar  an  cridhe. 

Gach  cinnich  lubaidh  a’s  bheir  dha  geill 
A’s  thig  na  h-Iudhaich  gu  ’n  duthaich  fèin, 

’S  ga  b’e  bhitheas  beo  chi  iad  laithean  glormhor, 
’Nuair  sgaoileas  eolas  ’s  gach  ait  fo’n  ghrein.. 

Ma  thug  an  t-Ard-Righ  a  mhac  e  ghloir, 

Gu  uir  a  bhais  agus  fhuil  a  dhort, 

Co  i  a  mhathair  a  dhiultadh  dhasan, 

Am  mac  ab’  allain  bha  riamh  ’san  fheol. 

Faic  na  suil  nis  g’an  togail  suas, 

’S  iad  uile  ’g  urnuigh  ri  taobh  a  chuan, 

’San  cairdean  bronach  ’s  iad  nis  toirt  pog  dhaibh, 

A’s  nial  nan  deoir  air  na  h-uile  gruaidh. 

Tha  na  mathraichean  ’g  radh  le  bron, 

Slan  gu  brath  leibh  an  tir  nam  beo, 

Tha  an  cridhe  a  fasg  ’s  iad  g’an  gramach  ladir, 

Ris  a  broilleach  bhlath  rinn  an  arach  og. 

’S  a  phiuthar  ghradhach  cha  an  fheaiT  a  doigh, 

Air  son  a  brathair  si  fasg’  nan  dorn, 

’S  a  falbh  air  lamh  leis  a’s  eis  ga  fagail, 

’S  a  cridhe  failling  le  gradh  ’s  le  bron. 

Thug  an  t-Athair  gaol  dhaibh  ’s  cha’n  fhaod  iad  tamh, 
Sgar  e  o  cheile  iad  e  fèin  le  lamh, 

A’s  ged  tha  e  treun  a  cumail  air  fèin, 

Tha  chridhe  reubadh  co  mor  ri  cach. 

’S  tha  ’n  dream  thug  gradh  dhaibh  air  son  an  Uain, 
Toirt  sealladh  blath  orra  dol  thun  a  chuain, 

’S  an  dream  gu  h-araidh  bha  ’n  coman  blath  riu, 

Tha  iad  ro  chraiteach  bhi  tionndadh  uath. 

Ach  dh'fhalbh  iad  dluth  nis  le  surd  gu  feum, 

’S  tha  cach  ag  urnuigh  ’san  suil  n’an  deigh, 

0  Righ  n’an  sluagh  bhith-s  ’a  dhaibh  mar  bhuachail, 
'S  gleidh  thus’  na-h-Uain  ud  gach  taobh  a  theid. 


AN  T-AIT  BH’AIGr  EOIN. 


’S  i  nighinn  Shion  ’s  fearr  dheth;  si  fhuair  am  fabhor 
mor, 

A  bhi  tighinn  a  nuas  o’n  fhasach,  a’s  fear  a  graidh 
na  coir, 

Cha’n  iarrains  tuille  fabhoir  na  grais  an  tir  na’m  beo, 

Ach  luidh  air  uchd  an  t-Slanaighear,  an  t-ait  ann 
’san  robh  Eoin. 

Bhitheadh  am  broilleach  blath  sin  g’am  arach  ’s 
bhithinn  beo, 

Le  neart  n’an  briathrean  grasmhor  rin  iarraidh  b'fhearr 
nan  t-or. 

Bliitheadh  m’anam  air  a  shasach  le  pairt  do’n  aran  bheo, 

’Nuair  gheibhinn  bhi  fo  sgail-san  an  t-ait  ann  san  robh 
Eoin. 

Cha  b’eagal  leam  an  tra  sin  gach  namhad  th’air  mo 
thoir, 

’S  gu  ’m  be  do  ghairdean  grasmhor  mo  neart  ’s  mo 
shlaint’,  ’s  mo  threoir. 

Cha  sgaradh  beath’  no  bas  mi  gu  brath  o  ghaol  co  mor, 

Bha  cordan  graidh  co  laidir;  san  ait  ann  san  robh  Eoin. 

Cha  chuimhnichinn  an  trath  sin  air  sarach  gleann  nan 
deoir, 

A's  trioblaideanna  fasaich  cha  bhitheadh  an  drasd  cobeo, 

Se  ’n  gaol  nach  gabhadh  aicheadh,  a  bhitheadh  an 
drasd’  g’am  leon, 

Air  son  nach  robh  mi  airidh  air  an  ait  a  bha  aig  Eoin. 

’Nuair  thaisicheadh  mo  nadur  le  nair  a’sroinn  do  bhron, 

Airson  gu  ’n  robh  rai  granail  an  aird  o  laithean  m’oig', 

’S  ann  bhitheadh  a  lamh  gu  grasmhor  a  tiormach  ’n 
aird  nan  deoir. 

’S  aig  radh  ’s  leor  mo  ghras  dhuit  ’s  gu  ’n  d’fhuair 
thu  an  t-ait  bh'aig  Eoin. 

Dh’innsinn  da  le  firinn  gach  ni  bhitheadh  ga  mo  leon, 

A’s  dhortaiim  mach  mo  chri  dha,  a’s  bhitheadh  mo 
shith  ro  mhor, 

A’s  theirinn  fear  mo  ghraidh  ris  gu  brath  amhaireas  beo, 

Na  duisgibh  e  gus  an  ail  leis,  ’s  gus  d’fhuair  mi  ’n 
t-ait  bh’aig  Eoin. 

A’s  ’nuair  dh’fhailineas  mo  bhuaidhean,  ’s  mi  dol 
thoirt  suas  an  deo, 

Cha  dean  Righ  nan  uamhas,  mo  sgaradh  uat  ’s  thu 
beo, 

’Nuair  bhitheas  mo  chrìdhe  failing  ’s  mi  fagail  gleann 
nan  deoir, 

Bu  mhath  an  leabaidh  bhais  sud  bhi  ann  ’san  ait 
bh’aig  Eoin. 

’S  mo  dhuisgeas  mi  na  iomhaigh  fo  dhion  ’san  lath 
mhor, 

’S  e  fèin  na  sgail  ’s  na  ghrian  dhomh,  ’s  mi  riaruichte 
gu  leor, 

Chaithinns  ann  an  t-siorruidheachd,  ’s  cha’n,  iarrain 
tuille  gloir, 

Ach  suidhe  sios  fo  sgail  ’san  an  ait  ann  ’san  robh  Eoiu 


AN  T-AON  MI  FEUMAIL. 

’S  e  gradh  an  t-saoghail  a’s  gaol  na  feola, 

An  Iodhal-Aoraidh  chaidh  thaobh  le  moran, 

’S  e  dh’fhag  iad  faon  mu  ’n  fhear-saoraidh  ghlormhor, 
’S  thug  dh'ionnsuidh  bhais  iad  gun  Dia  a’s  gun  dochas. 

Àch  raoghnaich  Mairi  an  t-aon  ni  feumail, 

Bhitheas  feadh  na  siorruidheachd  a  deanamh  feum  dhi, 
’Nuair  sgar  am  bas  o  gach  ni  fon  ghrein  i, 

Bha  cuibhrionn  buan  aic’  ’san  uan  chaidh  cheusadh. 

Bha  Mairi  ’s  Martha  ’s  am  brathair  Lasarus, 

N’an  triuir  bha  ionmhuinn  le  Ios’  o  Nasaret, 

Bha  iad  maraon  a  toirt  caidreamh  blath  dha, 

’S  bha  an  cridhe  taomadh  le  gaoi  ’s  le  gradh  dha. 

Bha  Mairi  deonach  bhi  ’n  comhnuidh  ’g  eisdeachd, 
Nam  briathran  grasmhor  bha  blath  o  bheul-san, 
Shuidh  i  fo  sgail-san  a’s  d’fhas  i  eibhinn, 

A’s  chaill  i  cail  do  gach  ni  fo’n  ghrein  so. 

’S  e  bha  i  ’g  eisdeachd  o  bheul  fir-saoraidh, 

Mun  aon  ni  feumail  ’s  cha  leir  do  dhaoine  e, 

A’s  chail  i  cuimhne  air  gun  robh  i  ’n  saoghal, 

’Sam  feum  a  mhuinntir  bhi  ’n  comhnuidh  saothrach. 

’S  e  so  bu  chomhradh  dhi  ris  an  t-saoghal, 

Cha’n  fhear  do  shclasan  dhomh  na  plaosgan, 

Tha  m’anam  solasach  ann  na  ghaol-san, 

’S  is  maisich  dhomh-sa  e  na  clann  nan  daoine. 

Na  duisgibh  ’n  drasta  e  tha  ghradh  ga  ’m  lionadh, 
Oir  ’s  fasgadh  blath  o  gach  stoirm  a’s  sian  e, 

’S  e  an  t-uisge  beo  e  ’nnair  bhitheas  mi  cianail, 

’S  ’nuair  thig  an  toir  orm  ’s  e  ’m  baile  dion  e. 

A  Mhartha  !  Mhartha  !  nach  eisd  thu  bhriathran, 
O’n  ’s  f  hearr  no  ’n  t-or  iad  ri  bhi  ga’n  iarraidh, 
Nach  sona  an  t-ait  bhi  gu  brath  na  fhianuis, 

A  sealbhach  laithreachd  trid  al  na  siorruidheach. 

Ach  dh’eirich  Martha  a’s  chuir  i  seol  air 
Gach  ni  bha  feumail ;  bha  speis  co  mor  dhaibh  ; 

A’s  bha  i  a  strith  ris  gach  ni  a  bhi  ’n  ordugh, 

A’s  uailsean  Israel  aig  a  bhord  aic’. 

Ach  chaill  i  cail  dhaibh  a’s  dh’fhas  i  feinail, 

’S  thuirt  ri  fear  saoraidh  mo  thug  thu  speis  dhomh, 
Nach  d’thoir  thu  ordugh  do  Mhairi  eirigh, 

’S  bhi  deanamh  comhnadh  a’s  moran  feum  air. 

0  Mhartha  !  Mhartha  !  ’s  e  thuirt  e  fein  ri, 

Tha  iomad  ni  gacV  chur  troimh-cheile, 

Ach  feuch  nach  dibir  thu  ’n  t-aon  ni  feumail. 

Dh’fhag  Mairi  siochail  on  ’s  i  bha  'g  eisdeachd. 

’S  e  an  t-anam  ailleagan  airidh  chreutair, 

’S  mu  bhitheas  e  tearuint’  se  ’n  t-aon  ni  feumail, 

A’s  an  dream  a  dh’fhagas  e  fo  ’n  an-eibhinn; 

Bithidh  bron  a's  bithidh  bas  ac  gn  brath  na  dheigh  sin 

Thainig  am  ba3  air  na  h-uile  chreutair, 

’S  tha  truaigh  fas  anns  na  h-uile  ceum  dhaibh, 

Ach  nis  tha  slainnt  anns  an  Ti  chaidh  cheusadh, 

Co  saor  ’s  is  ail  leibh  do’n  dream  a  dh'eisdeas. 

’S  e  an  t-aon  ni  feumail  bhi  faighail  eolas, 

Air  Uan  De  phaigh  an  eirig  mhor  sin, 

Le  chorp  ga  reubadh  a’s  fhuil  ga  dortadh, 

’S  an  shaor  e  shluagh  o  gach  truaigh  a’s  doruinn. 

So  ’n  t-aon  ni  feumail  nach  treig  gu  brath  iad. 

Ni  math  ’s  gach  ceum  dhaibh  ’s  theid  trid  a  bhais  leo, 
Bhitheas  feadh  na  siorruidhachd  na  thobar  slainnfc’ 
dhaibh 

Toirt  sonas  buan  daibh  nach  cualas  aicheadh. 


BEATHA  AN  DUINE. 

Tha  guth  Iehobhah  ’g  radh  “  Eigh!” 

Tha  gach  feol  mar  am  feur, 

Sinn  uile  siubhal  le  ceum'naibh  luath, 

Mar  neach  ag  innseadh  a  sgeul, 

o  0  7 

Tha  nar  tim  fo’n  ghrein, 

Tha  sud  toirt  cinnt  dhuinu  gur  feur  an  sluagtL 

N 

Bithidh  e  sa  mhaduinn  fo  blath? 

’S  nise  mar  lili  a  fas ; 

No  mar  na  rosan  is  aillte  snuadh, 

Ach  shearg  an  duilleag  gun  dail ; 

’S  dh’fhalbh  a  mhaise  dheth  mu  thrath, 

’S  gann  gun  d'fhuiraich  a  bhlath  car  uair. 

Tha  sinn  mar  fhaileas  co  dhiu, 

Gun  ni  ach  sealladh  na  sul 
Gabhail  seachad  mar  smuid  theid  suas 
Theid  sinn  thairis  gun  dail 
Mar  fhaoin  fhaileas  no  sgail, 

An  diugh  air  thalamh,  a*s  maireach  ’san  uaigh. 

Tha  sinn  air  turas  a!s  sgith 
Car  oidhche  fuireach  ’san  tir, 

’S  an  tigh  mhor  !s  nach  eil  sith  na  doigh  : 

A’s  aig  bris’  na  faire  a  rithis, 

Tha  sinne  a  fagail  gach  ni 

’S  cha’n  fhaic  iad  tuille  sinn  !n  tir  nam  beo. 

Tha  sinn  aig  eirigh  on  uir, 

Thoirt  aon  sealladh  le  ’r  suil 

Air  sluagh  tha  siubhal  gu  dluth  !s  na  roid  : 

’S  ’nuair  gheibh  sinn  sealladh  do  ’n  ghleann 
’S  na  h-uile  diomhanas  a  th'ann  ; 

Tha  sinn  a  falach  nar  ceann  fo'n  fhoid. 

Tha  nar  heatha  air  a  roinn, 

Mar  aislinn  na  h-oidhche  ; 

Tric  fo  thrioblaid  a's  roinn  do  shith  : 

Ach  ’s  beag  an  ceum  a  ta  ann, 

A!s  bith  nar  reis  aig  a  ceann 
Feuch  is  bruadair  th'ann  !s  gach  ni. 

Dh’fhalbh  Methuslah  fèin, 

Ruith  e  dluth  anns  an  reis, 

Dh'fhalbh  a  neart  agus  gheill  e  do’n  uaigh  ; 

'S  dh’fhalbh  na  linn’ean  gu  leir, 

*S  an  dreara  a  b’ainmail  fo’n  ghrein, 

’S  tha  sinne  dol  air  an  deigh  gu  luath- 

’S  ma  fhuair  iad  eolas  air  gras 
Thug  dhaibh  dochas  na’m  bas, 

Tha  iad  sona  gu  brath  ann  an  sith  ; 

Ach  ma’s  e  thachair  na  ait 
Nach  robh  aca  ach  sgail, 

Cha  chuir  iad  ceart  nise  na  dh’fhag  iad  cli 

0  m’anam  bi  sgith  ; 

Dheth  gach  faileas  a’s  ni 

Tha  thu  faicinn  ann  an  tir  nam  beo  ; 

’S  taisg  t-ionmhas  san  tir 
’Sam  beii  sonas  gun  chrich, 

Dean  do  chuibhrionn  do  Righ  na  gloir. 

Dean  do  roghainn  gach  uair 
Dheth  bhi  leanntuinn  an  Uain, 

Anns  gach  ceum  anns  na  ghluais  e  fein : 

’S  e  Fear-saoraidh  nam  buadh, 

Thoir  do  ghaol  da  gach  uaìr 

’S  bitheadh  do  chridhe  dol  suas  na  dheigh. 

Bitheas  e  dhuit  na  bhaile  dian 
0  gach  stoirm  agus  sian  ; 

’S  ni  e  do  sgeadaeh  gu  sgiamhach  ur ; 

’S  do  chionta  salach  gu  leir 
Ni  e  am  falach  e  fein 
0  fhradhrac  ro  gheur  a  shul. 

Ma’s  neach  thu  'sam  beil  ciall, 

Na  bi’sa  socrach  do  mhiann 
Air  ni  nach  dean  dian  dhuit  thall ; 

Ciod  an  tairbh  ann  duit  fèin 
Ged  fhaigh  thu  an  saoghal  gu  leir 
Ma  bhitheas  t-anam  a’s  tu  fèin  air  an  cail. 

Thus’  tha  og  ann  do  lath 
Gabh’sa  eolas  air  gras, 

Ma’m  bi  do  chridhe  an  sas  anns  an  t-saoghal 
Gabh’sa  tlachd  ann  na  thrath 
Ma’s  an  tig  ort  am  bas, 

No  ma’n  caill  thu  do  chail  leis  an  aois. 

’S  thusa  oganaich  threun. 

Na  dean  uaill  asad  fèin  ; 

Lean  an  t-Uan  agus  geill  na  thrath  : 

Tha  ’m  bas  a  sior  thighinn  mu’n  cuairt, 

’S  ged  dhean  thu  stri  bheir  esa’  buaidh. 

’S  bheir  e  sios  thu  do’n  uaigh  mar  chach. 

No  ma’s  maighdean  thu  th’air 

Bhi  ni’s  boidhche  na  cacli 

Cha’n  eil  do  mhaise  acli  mar  bhlath  an  fheoir : 

Gabh'sa  tlachd  ann  an  Dia7 

A’s  gheibh  thu  maise  agus  sgiamh 

Gu  bhi  soillseach  mar  ghrian  ann  an  gloir. 

’S  ma  thug  an  aois  dhiot  do  threoir, 

Na  idir  an-shocair  mhor 

A’s  ma’s  aill  leat  bhi  og  a  rithis, 

Teicn  gun  dail  dh'ionnsuidh  an  Uain, 

’S  bheir  e  gras  dhuit  bheir  buaidh, 

Ged  a  bha  thu  air  a  bhruaich  dol  sios. 

’S  ma  tha  thu  seachranach  tru  igh, 

Gun  chuid,  gun  chairdean  ach  fuar7 
’S  gun  mheall  na  sgailean  thu  uair  no  dha ; 
Thoir  do  ghaol  nis  gu  mor 
Do’n  Fhear-saoraidh  tha  beo, 

’S  bithidh  tu  saibhair  gu  leor  aig  a  bhas. 

A’s  ged  ròbh  do  ghreadhnachas  mor 
Le  onair,  saibhreas,  a’s  gloir, 

Cha’n  eil  annad  ach  feoil  fo  bhlath ; 

A’s  mur  eil  t-Fhear  saoraidh-sa  beo 
A’s  mar  e  neamh  do  thigh  stoir, 
Bithidh  tu  falaidh  gu  leor  aig  a  bhas. 


AN  FHOIS  SHIORRUITH. 

Nach  sona  suaimhnach  an  sluagh  a  dh’fhag  sinu, 
Theich  as  gach  troaigh  ’sa  chaidh  suas  gu  Paras ; 

Lean  iad  an  t-Uan  ’s  iad  air  chuairt  ’san  fhasach 
Is  dh’fhag  sud  suaimhnach  aig  uair  a  bhais  iad. 

’Se  ’n  f  huil  chaidh  dhortadh  thug  coir  tre  ghras  dhaibh 
Air  beo-dhochas  nach  deach  a  narach ; 

Thug  fuil  an  Uain  tuille  ’s  buaidh  na  ’m  bas  dhaibh, 

’S  ged  fhuair  an  uaigh  iad  b’e  ’n  leabaidh  thamh  i. 

’Nuair  chuir  iad  cul  ris  gach  duil  fo’n  ghrein  so, 
Dh'fhosgail  an  suil  ann  an  duthaich  neamhaidh, 

Seinn  halleluiah,  ’sa  chliu  na’m  beul-san, 

’S  tha  saoghal  ur  dhaibh  a  nis  air  eirigh. 

Tha  fois  o’n  t-saoghal  ’s  o  chorp  a  bhais  ac’, 

0  chionnt  ’s  o  dhaorsa  ’s  o  eagal  trailleil, 

’S  o  ana-mhiannaibh  mi-rianail  laidir, 

’S  a  smuainntean  diomhain  bha  riamh  ga’n  sarach  : 


Ach  feartaibh  ghaoil  dh’fhosgail  geat  na’n  gras  dhaibh 
’S  cha  deach  mi-naomhachd  a  stigh  ri’n  sail’ean  ; 

Se  an  fnil  thug  saorsa  dhaibh  a’s  rinn  glan  an  nadur 
’S  tha  fois  bith-bhuan  ac’  on  truailleachd  ghraineil. 

Bha  Satan  ’n  toir  orra  ’s  bha  saighdean  geur  aig, 

’S  droch  shluaigh  air  ordugh  gu  bhi  ga’n  teumadh  ; 

’S  tric  chrith  an  feoil  ’n  uair  a  bhitheadh  e  beucaich, 

’S  bhitheadh  tuillteann  mor  a  dol  air  an  deigh  leis. 

n  3 

Ach  thug  iad  buaidh,  's  chaidh  iad  suas  gu  Parae, 

’S  tha  comhnaidh  bhuan  ac’  ’san  daighneach  laidir  ; 
A’s  cha  tig  droch  shluagh  ann  na  buaireadh  Shatain, 
Tha  fois  a's  suaimhneas  gu  buan  ’s  gu  brath  ac’. 

Mi-chreidimh  laidir,  cion  cail,  ’s  mi-churam 
Theich  sud  mar  sgail  nis  ’s  tha  sealladh  sul  ac’ ; 

’S  a  chogais  b’abhaist  a  bhi  gan  sgiursadh, 

Chaidh  tosd  le  bhas  orr’  ’s  gu  brath  cha  duisg  i. 

Cha  d’thig  fear  fhiachan  adh’  iaraidh  paigheadh 
Na  bagrain  fiadhaich  o  bheinn  Shinai : 

Tha  ceartas  riaraicht’  ’s  an  lagh  air  ardach, 

’S  tha  fois  gu  siorruidh  fo  dhion  a  laithreachd. 

Cha  bhuail  tinn  iad,  no  airc,  no  eiginn, 

No  tart,  no  sgios  iad,  no  teas  na  greine  ; 

No  bas,  no  bron,  ’s  cha  bhi  caoidh,  no  eigheach, 

Ach  fois  bhitheas  siorruidh  ’s  a  ghrian  air  eirigh. 

’S  tric  chuir  e  smuaineach  air  sluagh  na  h-oighreachd, 
Gu’n  tigeadh  ghlaodh  orr’  mu  mheadhon-oidhche, 

’S  nach  bitheadh  an  lochran  air  sheol,  no  soillseach, 

No  deis  thoirt  comhail  do  dh'Fhear  na  Bainnse. 

Nis  tha  ’m  Fear  Posda  ac’  ’s  iad  beo  le  laithreaehd, 

’S  iad  nis  co  sgiamhach  ’s  bu  mhiann  le  ’n  cairdean ; 
A’s  slainnte  as  ur  tighinn  o  ghnuis  an  Ard-Righ, 

’S  iad  sona  suàimhnach  gun  luaidh  air  bas  ac’. 

Fhuair  iad  Sabaid  a  nis  bhith’s  siorruidh, 

’S  coinneamh  nach  sgaoil  ’sam  bheil  gaol  neo-chrioch- 
naicht’ ; 

Theich  na  neoil  ’s  laithean  bronach  cianail, 

’S  tha  sooas  mor  ac’  ’sa  ghloir  ga’n  lionadh. 

Nacli  truagh  do  riridh  an  sluagh  ni  tair  air, 

’S  nacli  creid  na  fhirinn  an  lath  na  slainnte 

Gun  fhois  gnn  sith  ac1  ’san  tim  ta  lathair, 

’S  bitheadh  bron  a’s  tmaigh  gu  buan  ’s  gu  brath  ae1. 

’S  e  ’n  dream  gheibh  coir  anns  an  fhois  neo-chriochnach 
Fhuair  sealladh  mor  air  an  cunnairt  shiorruidh  ; 

Ach  fhuair  iad  eolas  air  gloir  na  Trianaid 
’S  dh’fhag  sud  iad  oirdhearc  le  mais1  na  Diadhachd. 


ORAN  DO’N  UAIGH. 

Bheir  mi  ’n  dan  so  duit  uaigh 
On  a  tha  thu  gun  truas  ; 

’S  tu  dh’fhagas  iomad  gruaidh  fo  dheor ; 

’S  ged  tha  muillionibh  sluaigh 
Air  an  iomain  fo’d  bhruaich; 

Cha  d’thubhairt  thu  f  hathast  gun  d’  fhuair  thu  gu 
leor. 

S  ann  tha  t-iartas  co  mor, 

’S  nach  bi  thu  riaraicht1  ri  d’bheo  : 

Tha  thu  ’g  iarraidh  do  choir  gach  la  ; 

’S  ’nuair  chnamhas  tu  gu  leor 
Eadar  chnarahainn  is  fheoil, 

Tha  thu  rithisd,  an  toir  air  cach. 

Tha  thu  eolach  air  a  bhas 
Dol  an  comhnuidh  ri  shaiì, 

Deanamh  coir  air  na  dh’fhagas  e  marbh  ; 

A’s  ann  an  lath  do  dha 
Bheir  thu  leat  iad  gun  dail, 

Ged  robh  an  dealachdain  gabhaidh  searbh. 

Thug  thu  ’n  leanabh  o  Mhathair, 

’S  cha  do  ghearan  thu  cas  ; 

TS  cha  bu  truagh  leat  a  ran  no  ghaoir, 

Ged  bha  broilleach  cho  blath; 

’S  a  cuid  chiochan  cho  lan, 

Thug  thu  uaipe  a  h-aillegan  gaoil. 

’S  ged  robh  an  teaghlach  a  fas 
Lan  caoimhneas  a’s  blathas, 

’S  iad  nan  oighreachain  ard  air  sith, 

Thig  thu  fe'in  a’s  am  Bas 
Leis  an  sgeul  nach  bi  blath, 

G’an  cuir  o  cheile  an  drasd  ’s  a  rithis. 

Chunnaic  mise  thu  co  fuar 
’S  clann  a  ranaich  aig  do  bhruaich  ; 

Thug  thu  am  parantain  uath’  le  cheile, 

'S  ’sann  dh’aithn  thu  gun  truas 
Iad  dhol  dhachaidh  gu  luath, 

Ged  dh’fhag  thu  an  dachaidh  co  fuar  nau  deigh. 

Bhrist  thu  ceanghlaichean  gaoil 
Eadar  mhnathan  ’s  daoin, 

‘Nuair  bu  tairis  an  gaol  ’s  an  speis  ; 

Thug  am  bas  dhiubh  an  snuadh 
:S  rinn  thusa  an  caramh  fo’d  bhruaich, 

Air  chor  ’s  gun  d’fhas  iad  gle  fhuar  da  cheiT. 

Thug  thu  leat  na  cinn  iul 

A’s  dh’fhag  thu  an  Eaglais  bruite, 

’S  a  luchd  teagaisg  san  uir  nan  tamh  : 

Bheir  thusa  leat  do  chuid  fèin 
Ged  a  sgapadh  an  treud, 

’S  an  dream  bha  an  caidraibh  a  cheil’  co  blath. 

’S  a  mhiad  ’s  a  bheir  thu  fo  chis 
Cha’n  eil  deir  ort  a  rithis  ; 

Ni  thu  ’m  pronnadh  co  min  ri  luaith, 

’S  cha’n  aithnich  neach  a  chuid  fèin, 

Ni  thu  masgadh  le  cheil’ 

’S  ann  mar  sud  tha  thu  fèin  gun  truas. 

’S  ged  a  ghleachdadh  an  sluagh 
Chum  a  chreach  a  thoirt  uat, 

Thug  thu  an  dreach  dhiubh  ’s  an  snuadh  ’s  an  gloir; 
’Nuair  a  dh’fhosglas  do  bheul 
Tha  thu  salach  a’s  breun, 

’S  cha’n  eil  ni  an  do  chreutair  beo. 

Ach  nach  cuimhne  leat  fein 
Neach  a  b’aillt  bha  fo’n  ghrein, 

Fhuair  e  bas  on  chaidh  cheus  air  crann ; 

*S  ’nuair  luidh  e  san  uaigh, 

Rinn  thu  caithream  le  buaidh, 

Mar  nach  b’e  ceannard  an  t-sluaigh  bhitheadh  ann. 

Ach  an  ceann  nan  tri  lath, 

’S  ann  a  dhuisg  e  an  aird, 

’S  chuir  e  chul-thaobh  ri  bas  a’s  uaigh  : 

B’e  sud  maduinn  nan  gras 
A  thug  fuasgladh  do  chach  ; 

Caite  nis  ma  ta  ’m  bheil  do  bhuaidh  ? 

Thig  e  fhathast  ann  an  gloir, 

Sud  an  lath  bhitheas  mor  : 

Bheir  e  gairm  ’s  tliig  gach  feoil  na  lathair  ; 

’S  theid  thusa  a  rannsach  gu  cul, 

’S  na  mairbh  a  thionndadh  on  uir, 

Bithidh  moran  ann  diubh  ’s  iad  a  bruchdadli  an  aira. 

Eirigh  an  dream  a  f  huair  gras 
Ann  an  lath  na  slainnt’, 

Theid  an  sgaradh  o  chach  san  uair, 

’S  bitheas  iad  sgiamhach  gu  leir 
Ann  an  iomhaigh  Mhic  Dhè, 

Mar  a  ghrian  anns  na  speuran  shuas. 

Laigse,  truailleachd,  a’s  bas 
Teichaidh  uath  nis  gun  dail: 

Cliu  do’n  Uan  on  ’s  e  ’n  Slanaighear  treun, 

’S  e  their  iad  ris  an  uaigh 

C’ait  nise  bheil  do  bhuaidh  ; 

Bitheas  iad  seÌDn  sud  dol  suas  gu  neamh 


À  CHULAIDH  SGIAMHACH, 

Tha  ’n  t-al  so  fas  co  diomhain 
'S  iad  ruith  air  sgiamh  na  feol* ; 
Gach  fasan  ur  ga  iarraidh 
A  lionas  iad  le  prois  : 

Bitheas  iad  a  deanamh  uaiil  as 
Ma  bhitheas  an  gruaidh  mar  ros, 

Ma  sgeadaichar  le  side  iad 
Le  olainn  mhin  ’s  le  or. 

Ged  fhaighinn  bhi  co  oirdhearc 
’S  gur  mi  bu  bhoidhche  snuadh, 

Tha  sud  mar  bhlath  an  fheoir, 

A’s  cha  mhair  a  ghloir  car  uair ; 

Ged  sgeadaichear  le  side  mi 
On  durag  dhiblidh  fhuar  : 

’S  cha’n  eil  an  cach  ach  aodach 
A  thilg  na  caoraich  uath. 

Cha’n  fhag’  sud  mi  co  boidheach 
Bi  neomhnaidean  nan  gleann  : 
Theicheadh  e  mar  sgail  uam 
’S  cha  bhitheadh  e  mairach  ann  ; 
Bheir  An-shocair  an  snuagh  dhiom  ; 
’S  ni  ’n  uaigh  a  chur  gu  ceann, 

’S  cha  ’n  aithneadh  neach  a  chi  mi 
An  sin  gur  mi  bhitheas  ann. 

Ach  ’s  e  dh'fhagadh  sgiamhach  sinn 
Iomhaigh  'n  Ti  is  Aird  ; 

Firinnteachd,  a’s  naomhachd,. 

A’s  gaol,  ’s  na  h-nile  gras  ; 

Umhlachd  an  Fir-shaoraidh, 

Bhi  dhuinn  mar  Eudach  slainnt’, 

Sud  firinnteachd  bbitheas  siorruidh 
A’s  sgiamh  nach  cail  a  bhlath. 

’S  e  sud  a  chulaidh  sgiamhach 
Cho  gheal  ri  grian  nan  speur. 

A’s  bha  comhairle  na  Trianaid 
Ga  cur  an  rian  gu  leir ; 

Cha’n  f  huiling  i  a  caramh 
’S  gu  brath  cha  bhi  na  fheum, 

Is  ann  cheannaich  Criosd  le  bhas  i, 
Gu  toirt  da  chairdean  fèin. 

Freagras  i  sliochd  Adhamh, 

Gach  inbhe,  a’s  ait,  a’s  duil ; 

A’s  tha  i  saor  tre  ghras  dhaibh, — 
Gach  neach  le  an  aill  thighinu  dluth, 
0  m’anam  faigh’sa  pairt  dhi  1 
Gu  brath  ’s  i  ’n  trusgan  ur  ; 

Freagras  i  an  drasd  thu, 

Sa  bhas,  a’s  aig  a  chuirt. 

Cuir  uat  gach  luidag  ghraineil 
A’s  paisg  an  aird  thu  fèin  ; 

’Sa  chulaidh-sgiamhach  aillt’  so 
Bheir  bar  air  cach  gu  leir  : 

Ged  sgeadaichear  le  h-or  iad 
’S  tu  ’s  ghlormhor  no  iad  fèin, 

Na  liliain  ’s  na  rosan 

’S  tu  ’s  boidhche  no  iad  gu  leir. 

’Nuair  chuireas  tu  an  aird  i 
Bheir  i  dhuit  slainnt  ’san  uair, 

A’s  cumaidh  i  cho  blath  thu 
’Nuair  bhitheas  cach  cho  fuar, 

Bheir  i  nuas  an  t-ardan, 

A’s  ni  i  tair  air  uailse  : 

’S  theid  gaol  air  feadh  do  naduir 
Bheir  iochd  a’s  blathas  mu’n  cuairt. 

Le  bhi  ga  caitheadh  ’n  comhnuidh 
Cha  chaill  i  gloir,  no  lith, 

A’s  ni  i  an  latha  Phosaidh 
Do  nighean  og  an  Righ, 

Ni  i  ’san  latha  mhor  dhuit 
A’s  am  fianuis  sloigh  gach  tir, 

A’s  soillsichidh  tu  an  gloir  le 
Fad  siorruidheachd  mhor  gun  chrich. 

Ged  thig  an  aois  mu’n  cuairt  ort, 

’S  ged  dh’fhalbh  do  shnuadh  gu  leir, 
Ni  i  t-’oige  atli-nuadhachadh 
Mar  iolair  luath  nan  speur  ; 
Neartaichidh  i  shluagh-san 
Nan  siubhal  suas  gu  neamh, 

’S  is  ioghanntach  ri  luaidh  leam 
Gach  buaidh  tha  innt’  gu  leir. 

'S  an  saighdear  chuir  an  aird  i 
An  latha  bhlair  a’s  chruathas, 

Dh‘f  hag  i  e  cho  dana 
Gun  eagal  bais  no  truaigh ; 

Cha  druigheadh  saighdean  Shatain  air 
A’s  lotan  bais  cha  d’  fhuair ; 

’S  ’sann  phill  e  dh’ionnsuidh  Paras 
Le  gairdheachas  a’s  buaidh. 

’S  ’sann  le  bha  mnathan  diadhaidh 
Gan  deanamh  sgiamhach  fèin  ; 

’S  ’sann  le  sud  thug  Sarai 
Am  bar  thar  chaich  gu  leir, 

’S  gach  nighean  th’aic  ’san  fhasach 
’S  iad  ’s  aillte  tha  fo’n  ghrein ; 

Tha  spioraid  thairis  bhlath  ac, 

’S  e  gras  a  thig  o’m  beul. 

’S  an  dream  a  chunnaic  Eoin  diubh 
A  seinn  an  orain  nuaidh. 

Bha  gach  aon  na’n  oigheaD, 

’S  iad  seinn  air  gloir  an  Uain  ; 

’S  aig  radh  ’Cliu  gu  brath  dha, 

’S  e  ghras  thug  dhuinne  buaidh  ; 

Is  sona  sinn  le  laìthreachd. 

’S  air  bas  cha  chluinn  sinn  luaidh. 


STRI  ANN  AN  SION. 

Bithidh  iomadh  teangaidh  comhla 
A  seinn  air  gloir  an  Uain, 

’Nuair  thionaileas  gach  seors’  dhiub 
Air  comhnard  Shion  suas  ; 

Gach  aon  a  stri  ri  chairdean 
Co  ’s  airde  gu  dol  suas, 

A’s  co  bheir  barachd  graidh  dha 
Airson  a  ghrais  a  fhuair. 

Bithidh  leanabh  o  na  chich  ann 
’S  e  strith  ri  ghuth  bhi  ard, 

’S  ag  radh  cliu  gun  chrich  dhuit 
Thug  mise  tir  ’san  ait-s’ ; 

’S  sgeadaich  mi  le  firinnteachd 
Le  slainnte  a’s  sith  tre  ghras, 

’S  cha  deach  mo  chlaoidh  le  ni,  dhet 
Na  trioblaidean  fhuair-cach. 

Their  oganach  measg  chaich  ann 
Gu  h-ard  ìe  moladh  mor, 

Is  mise  an  comhar  araidh 
Air  gras  ’nuair  tha  mi  beo  ; 

Bu  leanabh  do  na  bhas  mi 
Bha  ’g  aicheadh  Righ  na  gloir, 

’S  ’sann  phil  e  mi  ’nuair  bha  mi 
Gun  tuigse,  gun  slainnt,  gun  treoir. 

Bithidh  seann  duine  liath  anu 
’S  e  ag  iarraidh  ghuth  bhi  ard, 

Molam-s1  e  gu  siorruidh 
’S  ann  dhomh  a  bTniaeh  thar-ehaich  , 
Chaith  mise  mo  neart  ’s  mo  bhliadhnaibh 
A’s  mi  riabh  do’n  pheac’  ’mo  thraill 
’S  ann  aig  an  aon  uair-deug,  orm-sa 
Dh’eirich  grian  na’n  gras. 

Bithidh  cinnich  dheth  gach  seors’  ann 
Ag  iarruidh  gloir  thoirt  dha, 

Airson  gun  d'sgap  e  an  ceo  sin 
A  chomhdaich  iad  gach  la  ;  - 
’S  gun  sheol  e  dhaibh  na  throcair 
An  dochas  chur  na  bhas, 

’S  gu  cinnt’  their  iad  bu  choir  dhuinn 
A  gloir  thoirt  da  thar  chaich. 

Bithidh  Pharasaich  fhuair  trocair 
A  seinn  an  oran  nuaidh  ; 

B’e  ’n  oibreachean  an  dochas 
Ach  thug  e  ’n  cleochd  sinn  uath’, 

’S  bu  mhiann  leo  bhi  toirt  gloir  dha 
O’s  cionn  gach  seors’,  do’n  t-sluagh, 

O’n  shaor  e  le  fhuil  fèin  iad 
’S  gach  fasgadh  breig  thoirt  uath. 

Their  leam  gur  binn  an  ceol  sud 
’S  gtir  solasach  an  stri  ; 

Bitheas  iad  a  sealltainn  comhladb 
Air  mise  ’s  gloir  an  Righ  ; 

Toirt  cliu  ’s  onair  ard  dha 
’S  gu  brath  cha  bhi  iad  sgith, 

Millteabh  do  mhillteabh  an  aireamh, 

Ach  ’s  aon  a  mhain  an  cridh. 

Ach  anam  rannsaich  fèin  sud 
’S  na  meall  thu  fèin  gu  truagh; 

Mar  dean  thu  ’m  peacadh  threigsina 
A’s  mur  toir  thu  geill  do’n  Uan, 

’S  mur  bi  thu  air  do  naomhachadh 
An  taobh  a  bhos  do’n  uaigh; 

Cha  bhi  thu  measg  an  aireamh 
Bhitheas  seinn  gu  brath  le  buaidh. 


AN  SOISGEUL. 

TS  e  ’n  Soisgeul  siorruidh  an  naigheachd  ghlormhor? 
Tha  an  obair  criochnaicht’,  na  dh'iarr  Iehobhah, 

Tha  ceartas,  fìrinn,  tha  sith  a’s  trocair, 

Toirt  slaint’  do  dhaoine  ’s  i  saor  gu  leor  dhaibh. 

Is  gaol  bha  siorruidh  ’san  d’  rinn  e  toiseach’, 

Gun  d’thigeadh  Iosa  le  slainte  mor  dhaibh, 

’San  uair  ghabh  e  nadur  gu’n  phaidh  e  ’m  fiachan, 

A’s  thug  e  dioladh  le  a  fhuil  dhortadh. 

Tha  gaol  ri  luaidh  ann  ’s  cha  chualas  aicheadh, 

Righ  nan  sluagh  dol  an  deigh  nan  traillean, 

A’s  ag  eigheach  sith,  ’s  0  nach  pill  sibh  chairdeau 
’S  gu’m  bi  mo  ghaol  dhuibh  co  saor  ’s  is  aill  leibh. 

Mar  thog  Maois  an  nathair  ann  ’san  fhasach, 

A’s  'nuair  sheall  an  sluagh  ris  bha  bu?idh  a’s  slainte 
ann, 

Mar  sin  tha’n  t-Uan  sin  Mac  Dhè  air  ardaeh’, 

Thoirt  slaint  do  dhaoine  le  shaor  ghrasain. 

B'e  ’n  sgeul  ro-bhinn  e  air  tighinn  do’n  fhasach, 

Gu  sluagh  tha  tinn  leis  na  lotan  basmhor, 

Tha  leigheas  cinnt  ann,  a’s  leigh  grasmhor, 

Nach  d’fhaillinn  riamh,  ’s  cha  d’iarr  e  paigheadh. 

’S  trompaid  Dhè  e  ni  feum  do  thraillean, 

’S  do  luchd  nam  fiachan  nach  urrainn  paigheadh, 

Bha  ceangailt1  riamh  ann  an’  cuibhreach  Shatain, 

’S  gum  faigh  iad  fuasgladh  ’san  uair  ma’s  aill’  leo. 

’S  e  ’n  sgeul  ro  phriseal  bheir  sith  a’s  suaimhneas, 

Do  ’n  dream  tha  sgith  a’s  fo  throm  uallach, 

Tha  ’n  lagh  ’g  an  diteadh  ’s  ’g  an  sior-ruagadh, 

Gu  fois  a’s  sith  ann  am  fuil  an  Uain  sin. 

Tha’n  t-aran  beo  ann,  ’s  gu  leor  ri  f  haotuinn, 

Do’n  mhac  struidheil  bha  deothal  nam  pìaosgain ; 

Tha  Àthair  trocaireach  ruith  ’na  chomhail, 

A’s  bheir  e  pog  dha  le  moran  faoilte. 

’S  e  ’n  sgeul  ro-ghrasmlior  do’n  aireamh  sluaigh  sin, 

A  threig  an  cairdean  ’s  a  rinn  cach  cliur  suarach, 

Gum  faigh  iad  peath’raichean  agus  braithrean, 

’S  bithidh  an  Ti  is  aird  deanamh  cairdeas  buan  riu. 

So  sgeul  air  fireantachd  fhior-ghlan  aluinn, 

A’s  deise  rio^hail  theid  sios  o-u’d  saiTean, 

’S  na  fhuair  am  fireantachd  fèin  ro  ghraineil, 

Sud  trusgan  dubailt  bhitheas  ur  gu  brath  dhaibh. 

Tha’n  Soisgeul  priseal  do’n  Ti  chaidh  sharach’, 

Air  son  bhi  dileas  air  taobh  an  t-Slanaighear : 

Cha  bhi  dith  air  dol  trid  na  fasaich, 

’S  tha  an  saibhreas  fior  aig  an  tir  Immanueil. 

A  chairdean  gaoil  nis  nach  gabh  sibh  coir  dheth, 

’S  gum  bheil  iad  saor  dhuibh  na  nithe  ghlormhor, 

O’n  ’s  rabhadh  fior  e,  cinnt  ’s  mor  an  diteadh 
Do’n  dream  ni  di-mheas  air  slaint  co  mo  ris. 

a’  chrioch. 

